
TALISAS 


Buvo Gandžio nužudymo diena, bet iškylautojai 
ant Kalvarijos kalno labiau domėjosi savo pikniko 
krepšių turiniu, nei suko galvas, ką galėtų reikšti 
tas galų gale visai eilinis įvykis, kurio liudinin- 
kais jiems teko tapti. Kad ir ką teigtų astronomai, 
Ptolemajo būta visiškai teisaus: visatos centras — 
čia, ne ten. Gandis gali sau žūti, bet prie stalo 
savo kabinete, prie pietų stalo Studijos valgykloje 
Bobui Brigsui: rūpėjo kalbėti tik apie save. 

— Tu man visad pagelbėdavai, — patikino Bo- 
bas, pasirengęs su pasiskonėjimu dėstyti naujau- 
sias savo istorijos serijas. 

Tik kad aš, 0 juo labiau pats Bobas, puikiai ži- 
nojome, jog širdies gilumoje jis jokios pagalbos ne- 
trokšta. Jam tinka minkytis jovale, o dar mieliau — 
kalbėti apie savo keblią padėtį. Nepaliaujamai tą 


jovalą mankydamas ir žodžiais dramatizuodamas 
galėjo vaizduotis esąs visais Poetais romantikais 
kartu — savižudžių Bedouzu, svetimautoju Bai- 
ronu, Fanės Braun į kapus nuvarytu Kytsu ir Še- 
liu, nuvariusiu į kapus Harietą. Įsivaizduodamas 
įkūnijąs iškart visus Romantikus, jis galėdavo pa- 
miršti dvi pagrindines savo kančių versmes — kad 
neturi nė kruopelės jų talento ir labai jau menkai 
anų seksualinių galių. 

— Mes pasiekėme tokį tašką, — pareiškė jis 
(taip tragiškai, kad man dingtelėjo, jog jam būtų 
geriau sekęsi pasirinkus aktoriaus, o ne scenaris- 
to karjerą), — mudu su Elena pasiekėme tokį taš- 
ką, kai pasijutome kaip... kaip Martynas Liuteris. 

— Martynas Liuteris? — pakartojau gerokai 
nustebęs. 

— Na žinai: ich kann nicht anders". Mes tie- 
siog negalėjome — tiesiog negalėjome nevykti 
kartu į Akapulką. 

O Gandis, mąsčiau aš, tiesiog negalėjo nesi- 
priešinti priespaudai be smurto, nebūti įkalintas 
ir galiausiai negauti kulkos. 

— Taigi štai, — pasakojo jis toliau. — Mudu sė- 
dome į lėktuvą ir nuskridome į Akapulką. 


* Kitaip negaliu (vok., čia ir toliau — vert. past.). 


— Pagaliau! 

— Ką nori pasakyti tuo pagaliau? 

— Na juk jau labai seniai ketinote, tiesa? 

Bobas suirzo. Bet aš pamenu visus ankstes- 
nius kartus, kai jis man atvėrė širdį dėl šio rū- 
pesčio. Ar jam imti Eleną savo širdies dama, ar 
ne? (Jis tai apibūdino šitokiu įstabiai senoviškų 
būdu.) Prašyti ar neprašyti Miriamos skyrybų? 

Skirtis su moterimi, kuri pačia tikriausia 
prasme tebesanti, kas ir buvusi — vienintelė jo 
meilė; tačiau kita pačia tikriausia prasme Elena 
irgi esanti vienintelė jo meilė — ir būtų dar la- 
biau, jeigu jis pagaliau nuspręstų (kaip tik todėl 
ir negalįs to padaryti) „imti ją savo širdies dama“. 
Būti ar nebūti — šis monologas jau truko mažne 
porą metų, ir jei būtų buvusi Bobo valia, jo būtų 
užtekę dar dešimčiai. Jam patiko amžina makny- 
nė, maišoma daugiausia kalbomis ir niekad ne- 
pasiekianti tokio ryškaus kūniško pavidalo, kad 
abejotinam jo vyriškumui tektų patirti dar vieną 
žeminantį išbandymą. Bet jo iškalba, barokinis 
profilis, per anksti nubalę plaukai padarė savo: 
Eleną akivaizdžiai išvargino tas lėtinis platoniš- 
kas chaosas. Bobui buvo pateiktas ultimatumas: 
Akapulka arba sudie. 

Kaip Gandžiui teko neklusnumo, kalėjimo ir 
žūties prievolė ir auka, taip ir jis lygiai lemtin- 
gai pakliuvo ir atsidavė svetimavimo prievolei, 
tik galima įtarti, daug labiau nuogąstaudamas. Ir 
anas įvykis tuos nuogąstavimus visiškai pateisi- 
no. Nors vargšelis Bobas nepapasakojo man, kas 
tiksliai įvyko Akapulkoje, tas faktas, kad Ele- 
na dabar, pasak jo, „elgiasi keistai“ ir jau keletą 
kartų pasirodė su anuo neįmanomų moldavų ba- 
ronu, kurio vardą, laimei, pamiršau, tikriausiai 
atskleidžia visą juokingą ir apgailėtiną istoriją. 
Tačiau Miriama ne tik atsisakė skirtis, bet ir pa- 
sinaudojusi Bobo išvykimu bei savo teisiniais 
įgaliojimais iš jo perėmė sodybą, du automobi- 
lius, keturis keliabučius namus, kampinį sklypą 
Palm Springse ir visus vertybinius popierius. O 
Bobas kaip tik skolingas Valdžiai daugiau nei 
trisdešimt tris tūkstančius dolerių pajamų mo- 
kesčių. Bet kai jis prodiuserio paprašė tų papil- 
domų dviejų šimtų penkiasdešimties per mėnesį, 
kurie jau mažne buvo jam pažadėti, ilgam paki- 
bo reikšminga tyla. 

— Tai kaip, Lu? 

Iškilmingai atseikėdamas kiekvieną žodį Lu 
Liublinas paskelbė atsakymą. 


— Bobai, — pasakė jis, — šiuo metu šioje Stu- 
dijoje net pačiam Jėzui Kristui nepadidinčiau at- 
lyginimo. 

Jo tonas buvo draugiškas, bet Bobui paban- 
džius spustelėti, Lu trinktelėjo kumščiu į stalą, 
tardamas, jog Bobas elgiasi antiamerikietiškai. 
To užteko. 

Bobas tratėjo toliau. Tačiau kokia tai tema, 
mąsčiau aš, didingam religiniam paveikslui! 
Kristus priešais Liubliną meldžia pridurti prie 
atlyginimo tik du šimtelius penkiasdešimt per 
savaitę ir atstumiamas be kalbų. Tai būtų viena 
iš Rembranto mėgstamų temų, jis pieštų, raižy- 
tų, tapytų šią sceną daugybę kartų. Jėzus liūdnai 
nusisuka į nesumokėto pajamų mokesčio tamsą, 
o auksinė šviesa išplėšia brangakmeniais ir me- 
talo atšvaitais žibantį Lu su didžiuliu turbanu, 
vis dar triumfuojamai kikenantį, kad šitaip pasi- 
elgė su Sopulinguoju vyru. 

Paskui Breigelis sukurtų savo versiją: pla- 
čiu mostu piešiamas panoraminis visos Studi- 
jos vaizdas — trejeto milijonų miuziklo gamyba 
pačiame įkarštyje, tikroviškai pavaizduota kie- 
kviena techninė detalė, pora ar trejetas tūkstan- 
čių figūrų, kiekviena smulkiai charakterizuota; 

ilgai ieškoję apatiniame dešiniajame šio paveikslo 
kampe pagaliau rastume ne didesnį už žiogą Liu- 
bliną, atkakliai užgauliojantį dar mažesnį Jėzų. 

— Bet aš turėjau nuostabią idėją scenarijui, — 
Bobas kalbėjo su tuo optimistiniu entuziazmu, 
kuris vilties netekusiam yra savižudybės pakai- 
tas. — Mano agentas tiesiog apsvaigęs — jis įsiti- 
kinęs, kad galėčiau parduoti jį už penkiasdešimt 
ar šešiasdešimt tūkstančių. 

Jis ėmėsi pasakoti siužetą. 

Man vis neišėjo iš galvos Kristus priešais 
Liubliną — dabar vaizdavausi, kaip jį būtų nuta- 
pęs Pjeras“: krištolinio aiškumo kompozicija, su- 
balansuotų ertmių ir masių, atspalvių dermių ir 
kontrastų lygtis, ramybės sklidinos figūros. Lu ir 
prodiuserio asistentai — su faraonų galvos danga- 
lais, tais didžiuliais apverstais balto arba spalvoto 
veltinio kūgiais, kurie Pjero pasaulyje turi dvejo- 
pą paskirtį: pabrėžia kietą, geometrinę Žmogaus 
kūno prigimtį ir rytiečių kitoniškumą. Tegul šilko 
švelnumo kiekvieno apdaro klostės kristų su por- 
fyre išraižytų silogizmų neišvengiamumu ir tiks- 
lumu, ir visame kame justumei kiaurai smelkiantį 
Platono Dievą, įvedantį matematinę tvarką chaose. 


* Piero della Francesca. 


Bet nuo Partenono ir Zimajo“ apgaulinga 
logika veda prie tironijos, o šioji Valstybėje pa- 
teikiama kaip ideali valdymo forma. Teoremos 
atitikmuo politikoje — nepriekaištingos drausmės 
kariuomenė, soneto ar paveikslo — policinės dik- 
tatūros valstybė. Marksistas šaukiasi mokslinin- 
ku, o fašistas prie šios ambicijos priduria esąs 
dar ir poetas — mokslinis naujosios mitologijos 
poetas. Abu savo pretenzijas pateisina, nes abu 
labu Žmonių situacijose tvarkosi būdais, kurių 
veiksmingumas įrodytas laboratorijoje ir dram- 
blio kaulo bokšte. Jie suprastina, abstrahuoja, 
pašalina visa, kas jų tikslui neaktualu, nepaiso 
to, ko nusprendžia nepaisyti kaip nesvarbaus; 
jie primeta stilių, faktus priverčia paklusti jiems 
patraukliai hipotezei, o visa, kas, jų galva, ne- 
visiškai tobula, meta šiukšliadėžėn. O kadan- 
gi jie elgiasi lyg būtų geri menininkai, blaivūs 
mąstytojai ir dantį prakandę tyrėjai — kalėjimai 
sausakimši, politiniai eretikai mirtinai nuva- 
romi vergišku darbu, paprastų asmenų teisių ir 
privilegijų nepaisoma, Gandžiai žudomi, ir nuo 
ryto lig vakaro milijonas mokytojų bei radijo 
* Šiame dialoge Platonas, be kita ko, dėsto, kaip 


Demiurgas, remdamasis matematiniais principais, 
sukūręs kosmosą — tobulą gyvą būtybę. 

diktorių skelbia dabar valdžioje esančius vadus 
neklystant. 

— Ir galų gale, — bubeno Bobas, — dėl kokios 
priežasties filmas negalėtų būti meno kūrinys. 
Tas prakeiktas vertelgiškumas... 

Su teisuoliškuų netalentingo menininko pasi- 
piktinimu jis smerkė atpirkimo ožį, kurį pasirin- 
ko, kad galėtų jam versti apgailėtinas savo talen- 
to stygiaus pasekmes. 

— Kaip manai, ar Gandis domėjosi menu? — 
pasiteiravau. 

— Gandis? Ne, žinoma, ne. 

— Manau, tu teisus, — pritariau ir aš. — Nei 
menu, nei mokslu. Ir todėl mes jį nužudėme. 

— Mes? 

— Taip, mes. Mokslingieji, veiklieji, žŽvelgian- 
tys priekin, įtikėję Tvarka ir Tobulumu. O Gan- 
dis buvo reakcionierius, tikėjęs tik Žmonėmis. 
Užskurusiais žmogeliais, kiekviename kaime įsi- 
vedusiais savo valdžią, garbinančiais Brahmaną, 
kuris yra ir Atmanas. Tai buvo nepakenčiama. 
Nekeista, kad mes jį nudaigojome. 

Bet jau kalbėdamas suvokiau, kad ir tai dar 
ne visas paveikslas. Jame dar būta ir nenuose- 
klumo, mažne išdavystės. Šis žmogus, tikėjęs tik 


žmonėmis, leidosi įtraukiamas priešžmogiškos 
masinės nacionalizmo beprotybės, būsimos antž- 
mogiškos, o išties velniškos nacinės valstybės 
institucijų. Jis įsitraukė į tuos dalykus vildama- 
sis, kad pajėgs sušvelninti beprotybę ir viskam, 
kas valstybėje šėtoniška, suteikti humanišką pa- 
vidalą. Bet nacionalizmas ir jėgos politika jam 
pasirodė ne pagal pečius. Tik jau ne iš vidaus, 
ne priklausydamas organizacijai galėtų šventasis 
išgydyti mūsų organizuotą beprotybę, o vien iš 
išorės, 1š periferijos. Jei jis tampa kolektyvinę 
beprotybę įkūnijančios mašinos dalimi, neabe- 
jotinai nutiks viena iš dviejų. Arba jis liks savi- 
mi, tuo atveju mašina naudosis juo tol, kol galės, 
o paskui išmes arba sunaikins. Antraip jis bus 
transformuotas pagal panašumą mechanizmo, 
kuriam ir prieš kurį jis dirba, tad šiuo atveju mes 
regėsime Šventąsias inkvizicijas ir sąjungas su 
bet kokiu tironu, pasirengusiu garantuoti luomo 
privilegijas. 

— Taigi, grįžtant prie jų pasišlykštėtino ver- 
telgiškumo, — pagaliau prabilo Bobas. — Pateiksiu 
tau pavyzdį... 

O aš galvojau apie tai, kad Tvarkos svajonė 
gimdo tironiją, Grožio viltis — pabaisas ir smurtą. 

Menų globėja Atėnė yra ir karo mokslo deivė, 
dangiškoji kiekvieno Generalinio štabo vadė. 
Mes jį nužudėme, nes trumpai (ir lemtingai) 
pažaidęs politinius žaidimus, jis atsisakė toliau 
godoti mūsų svajas apie nacionalinę Tvarką, so- 
cialinį ir ekonominį Grožį; nes jis bandė grąžin- 
ti mus prie konkrečių ir kosminių faktų — tikrų 
žmonių ir vidinės Šviesos. 

Tą rytą perskaitytos antraštės bylojo parabo- 
lėmis; įvykis, kurį jos užfiksavo, buvo alegorija 
ir pranašystė. Tuo simboliniu veiksmu mes, kurie 
taip troškome taikos, atmetėme vieninteles įma- 
nomas taikos priemones ir paskelbėme įspėjimą 
visiems, kas ateityje imtųsi skelbti kryptį, vedan- 
čią ne neišvengiamai į karą, bet kur nors kitur. 

— Na, jei išgėrei kavą, - tarė Bobas, — tai eime. 

Mudu pakilome ir žengėme į saulės šviesą. 
Bobas sugriebęs spustelėjo man ranką. 

— Tu man nepaprastai padėjai, — vėl užtikri- 
no jis. 

— Norėčiau tuo tikėti, Bobai. 

— Bet tai tiesa, tiesa. 

Gal ir tiesa ta prasme, kad pamaišęs savo mak- 
nynę prijaučiančios publikos akivaizdoje jis pa- 
sijusdavo geriau, panašesnis į Romantikus. Kurį 


laiką ėjome tylomis, žengėme pro Projektorines ir 
tarp čiurigerizmo“ stiliaus vienaukščių vykdomų- 
jų prodiuserių namų. Viršum didžiausio įspūdinga 
bronzinė iškaba skelbė: LU LIUBLINO FILMŲ 
GAMYBOS KOMPANIJA. 

— O kaip atlyginimo pakėlimas? — paklausiau 
aš. — Gal užsukim, dar kartą pabandysime laimę? 

Bobas tik gaižiai nusijuokė ir vėl nutilo. Pas- 
kui prabilo jau filosofiškai. 

— Gaila senuko Gandžio. Aš manau, didžioji 
jo paslaptis buvo ta, kad jis nieko nenorėjo sau. 

— Taip, manau, kad tai buvo viena jo pa- 
slapčių. 

— Meldžiu Dievą, kad įstengčiau šitaip nie- 
ko negeisti. 

— Aš irgi, — aistringai pritariau. 

— O kai galiausiai gauni, ko troškai, — niekuo- 
met nebūna tai, ką vaizdavaisi. 

Bobas atsidūsėjęs vėl nugrimzdo į tylą. Be 
abejonės, jis galvojo apie Akapulką, apie siaubin- 
gą būtinybę pereiti iš lėtinės būklės į ūmią, nuo 

"miglotų žodžių prie labai aiškaus 1r konkretaus 
kūniškumo. 


* Itin puošnus ispanų baroko architektų ir skulptorių 
Churriguerų suformuotas stilius. 

Mes išnirome iš vykdomųjų prodiuserių vie- 
naukščių alėjos, kirtome automobilių aikštelę ir 
jįėjome į kanjoną tarp stūksančių garso įrašymo 
studijų. Prapūškavo traktorius su žema priekaba, 
gabenančia tryliktojo amžiaus Italijos katedros 
vakarinio fasado dalį. 

— Čia Kotrynai Sienietei. 

— Kas tai? 

— Naujas Hedos Bodžio filmas. Dirbau su tuo 
scenarijumi prieš porą metų. Paskui jį davė Strei- 
čeriui. O galiausiai jį perrašė O“Tūlio, Menende- 
zo ir Boguslavskio komanda. Šlykštu. 

Pro šalį pradardėjo dar viena priekaba su vir- 
šutine katedros durų dalimi ir Mikalojaus Pizie- 
čio sakykla. 

— Kai pagalvoji, — tariau aš, — esama panašu- 
mo į Gandį. 

— Kas panašus? Heda? 

— Ne, Kotryna. 

— Ai, aišku. Maniau, kad kalbi apie strėn- 
juostę. 

— Kalbu apie šventuosius politikoje, — paaiš- 
kinau. — Žinoma, jos nenulinčiavo, bet tik todėl, 
kad tokia jauna mirė. Ar visa tai yra scenarijuje? 

Bobas papurtė galvą. 


— Per daug prislėgtų, — neslėpė jis. — Publi- 
kai patinka, kai jų žvaigždėms gerai klojasi. Be 
to, kaip galėtume kalbėti apie bažnyčios politi- 
ką? Tai neabejotinai būtų antikatalikiška, o žiū 
ir antiamerikietiška. Ne, mes nerizikuojame — 
pagrindinis dėmesys tenka jaunuoliui, kuriam ji 
diktuodavo laiškus. Jaunuolis iki ausų įsimylė- 
jęs, bet jo meilė tauri, dvasinė, 0 po jos mirties 
jis užsisklendžia vienuolyne ir meldžiasi prie jos 
paveikslo. Paskui dar yra kitas vaikinas, atvirai 
rėžęs sparną apie ją. Ji užsimena apie tai laiš- 
kuose. Jau iš šito mes spaudžiame, kiek įmany- 
dami. Jie dar viliasi, kad pavyks pasirašyti su 
Hamifruu... 

Abu net šoktelėjom nuo garsaus mašinos 
signalo. 

— Atsargiai! 

Bobas pastvėręs mane už rankos truktelėjo 
atgal. 

Iš už Scenarijų skyriaus esančio kiemo į kelią 
išniro dvitonis sunkvežimis. 

— Žiūrėkit, kur einat! — pradardėdamas rikte- 
lėjo vairuotojas. 

— Idiotas! — mestelėjo Bobas pavymui, paskui 
atsigręžė į mane: — Matai, ko jis prisikrovęs? — 

paklausė jis. — Rankraščių, — jis papurtė galvą. — 
Veža juos į krosnį. Ten jiems ir vieta. Literatūros 
už milijoną dolerių. 

Jis nusijuokė su melodramišku kartėliu. 

Pavažiavęs dvidešimtį mylių keliu sunkvežimis 
staiga pasuko dešinėn. Matyt, pernelyg spaudė, 
nes išcentrinės jėgos išsviestas pluoštas viršutinių 
rankraščių padriko ant kelio. Tarsi inkvizicijos ka- 
liniai, dingtelėjo man, gabenti ant laužo ir stebuk- 
lingai pasprukę. 

— Tam tipui negalima vairuoti, — burbėjo Bo- 
bas. — Vieną dieną jis ką nors užmuš. 

— Bet kol kas žvilgtelkim, kas išsigelbėjo. 

Pakėliau arčiausiai gulėjusį scenarijų. 

— Moteris nenusileidžia vyrui, Albertinos Krebs 
scenarijus. 

Bobas jį prisiminė. 

— Šlamštas. 

— Na o kaip Amanda? — aš varčiau puslapius. — 
Tikriausiai miuziklas. Štai eilės: 

Amelija alksta, 
Bet Amanda dairos jaunikio... 

Bobas mane nutraukė. 

— Gana, gana! Kol vyko Ardėnų mūšiai, jis pri- 
suko keturis su pusė milijono. 


Numečiau Amanda ir pakėliau kitą išdriektą 
pluoštą. 

— Beždžionė ir esmė, — perskaičiau užrašą ranka 
viršelyje. 

— Beždžionė ir esmė? — mažumą nustebęs per- 
klausė Bobas. 

Atverčiau priešlapį. 

— „Originalus Viljamo Taliso scenarijus, Didžiųjų 
tuopų vienkiemis, Mursija, Kalifornija.“ O štai pas- 
taba pieštuku. „Pranešimas apie atmetimą išsiųstas 
1947-11-26. Voko su atgaliniu adresu nebuvo. Sude- 
ginti“, — pabraukta du kartus. 

— Tokių jie gauna tūkstančius, — paaiškino Bobas. 

Aš tuo tarpu sklaidžiau scenarijaus tekstą. 

— Vėl poezija. 

— Dieve! — su pasišlykštėjimu tarė Bobas. 

— Žinoma, tai akivaizdu, — ėmiau skaityti: 


Žinoma, tai akivaizdu. 

Argi šito nežino kiekvienas mokinukas? 

Tikslai — beždžionės, o žmogaus — tik priemonės. 
Paviano sąvadautojas, babuino iždininkas 
Protas atskuba netverdamas patvirtinti, 

Ateina, padlaižys, su Filosofija, nusilenkdamas 


tironams; 

Ateina Prūsijos suteneris su Patentuota Hege- 
lio istorija; 

Ateina su Medicina skirti Beždžionių kara- 
liaus afrodiziako; 

Ateina rimuodamas su Retorika rašyti jo iš- 
kalbų, 

Ateina su Matematika nutaikyti jo raketų 

Tiksliai per vandenyną į našlaičių namus; 

Nusitaikęs ateina, uždega smilkalų, 

Mels Dievo Motiną, kad pataikytų. 


Mes nutilome. Klausiamai žvelgėme vienas į kitą. 
— Ką apie tai manai? — pagaliau išspaudė Bobas. 
Gūžtelėjau pečiais. Tikrai nežinojau. 

— Bet vis tiek neišmesk, — nestigo jis. — Noriu 
pažiūrėti, kaip toliau. 

Mes vėl nužingsniavome, apsukome paskutinį 
kampą, ir čia, pranciškonų vienuolyne tarp pal- 
mių, buvo įsikūrę Rašytojų namai. 

— Talisas, — kartojo Bobas, mums einant į vi- 
dų. — Viljamas Talisas... — jis papurtė galvą. — 
Nesu apie jį girdėjęs. O be to, kur yra Mursija? 

Kitą sekmadienį mes viską sužinojome — su- 
žinojome ne tik teoriškai ir žemėlapyje, bet ir 
bandymu — nubildėjome ten aštuoniasdešimties 


mylių per valandą greičiu Bobo (veikiau, Mi- 
riamos) nudengiamu biuikųu. Mursija buvo du 
raudoni benzino siurbliai ir mažiukė bakalėja pi- 
etvakariniame Mohavių dykumos pakraštyje. 
Prieš porą dienų po ilgos sausros pratrūkęs 
dangus tebebuvo aptrauktas, iš vakarų nepaliau- 
jamai košė šaltas vėjas. Tarsi pamėklės po ska- 
lūno debesų stogu Šventojo Gabrieliaus kalnai 
bolavo šviežiai iškritusių sniegu. Bet į šiaurę, toli 
dykumos platumoj, saulė ištaisė 1lgą siaurą auk- 
so šviesos juostą. Aplinkui mus mainėsi aksomi- 
nė, sodri pilka ir sidabrinė, balzganai auksinė ir 
varinė dykumos augmenijos spalvos — tridančių 
kiečių, himenoklėjų, kupstinės žolės ir kalifor- 
ninių pūkvijų, vienur kitur stūksojo rupia Žieve 
arba sausais spygliais apkibę keistai gestikuliuo- 
jantys Jozuės medžiai, iškėlę daugybę žaliais 
metaliniais spygliais kuoduotų alkūnių. 
Klausimus teko rėkte išrėkti, kol priekurtis 
seneliukas pagaliau suprato, apie ką kalbame. Di- 
džiųjų tuopų vienkiemis — kaipgi, puikiai žinąs. 
Štai riedėkite šiuo žvyrkeliu, pavažiuokite mylią 
į pietus, sukite į rytus, kitus tris ketvirčius mylios 
laikykitės palei drėkinimo griovį — ten ją ir rasite. 
Seniokas būtų paporinęs kur kas daugiau apie tą 

vietą, bet Bobas neturėjo kantrybės klausyti. Jis 
paspaudė greičio pedalą ir mudu nurūkome. 

Palei drėkinimo griovį didžiosios tuopos ir 
karklai, nepritapę tarp anų kietų asketiškų dy- 
kumos gyvenimų, pavojingai kabinosi kitokios, 
lengvesnės, kūningesnės dalios. Dabar jie stirk- 
sojo belapiai, vien balti medžių skeletai dangaus 
fone, bet nesunkiai įsivaizdavai, kokio sodrumo 
smaragdu po trejeto mėnesių įnirtingoje atviroje 
saulėje išsprogs jų jauni lapeliai. 

Gerokai per greitai genamas automobilis ne- 
tikėtai smarkiai trinktelėjo į skrodę. Bobas nusi- 
keikė. 

— Nesivaizduoju, kaip Žmogus savam prote 
sugalvotų gyventi tokio kelio gale. 

— Galbūt jis važiuoja lėčiau, — drįsau pasiūlyti 
tokią mintį. 

Bobas nesiteikė net žvilgtelėti į mane. Ma- 
šina dardėjo pirmyn nemažindama greičio. Aš 
bandžiau sutelkti dėmesį į vaizdą. 

O ten, dykumoje, vyko begarsė permaina, 
mažne prilygstanti sprogimui. Debesys prasi- 
sklaidė, ir saulė dabar krito ant artimiausių skar- 
dingų, dantytų kyšulių, nenumaldomai tarsi salos 
besiveržiančių iš neaprėpiamos lygumos. Prieš 


akimirką jie buvo juodi ir negyvi. O dabar staiga 
atgiję tarp šešėlingo pirmojo plano ir debesuotos 
tamsos fono švietė tarsi liepsnotų iš vidaus. 

Paliečiau Bobo ranką ir parodžiau. 

— Dabar supranti, kodėl Talisas pasirinko gy- 
venti šio kelio gale? 

Jis žvilgtelėjo, apsuko tysantį Jozuės medį, 
dar kartą dirstelėjo ir vėl įsmeigė akis į kelią. 

— Man šis vaizdas primena tą Gojos graviū- 
rą — tu Žinai. Moteris raita ant eržilo, 0 gyvulys 
pasukęs galvą glemžia jos suknelę dantimis — 
bando nutraukti tą moterį žemyn, nuplėšti dra- 
bužius. O ji juokiasi kaip beprotė, apimta malo- 
numo kvaitulio. Fone — lyguma su stirksančiais 
kyšuliais, lygiai kaip čia. Tik įdėmiau įsižiūrėjęs 
į Gojos kyšulius, pamatai, kad išties tai susigūžę 
gyvūnai, pusiau žiurkės, pusiau driežai, milžiniš- 
ki lyg kalnai. Nupirkau tokią reprodukciją Elenai. 

Bet Elena, mąsčiau stojusioje tyloje, užuomi- 
nos nesuprato. Ji leidosi eržilo nutempiama ant 
žemės ir gulėjo nenumaldomai kvatodama, kol 
didžiuliai dantys nuplėšė jos korsetą, skiautėmis 
sudraskė sijoną, bauginamai, bet ir geidžiamai, 
su tvaksinčia skausmo nuojauta grybštelėdami 
minkštos odos po juo. Bet ten, Akapulkoje, tie 

didžiuliai akmeniniai žiurkiadriežiai pabudo iš 
miego, ir staiga vargšas Bobas išvydo, kad jį 
supa ne maloniai glebios Gracijos, ne pulkai be- 
sijuokiančių Amūrų rausvais užpakaliukais, bet 
pabaisos. 

Tačiau per tą laiką mes pasiekėme kelionės 
tikslą. Pro medžius, kurie augo palei griovį, po 
išlakia tuopa išvydau baltą karkasinį namą su 
vėjo malūnu iš vienos ir rifliuotosios skardos dar- 
žine iš kitos pusės. Vartai buvo užverti. Bobas 
sustabdė mašiną, mes išlipome. Prie vartelių stul- 
po prikalta balta lentelė. Ant jos neįgudusia ranka 
skaisčiai raudonai išvedžiotas ilgas užrašas: 


Siurbiko bučinys, varlės glamonės, 
Gašlios beždžionės purvini nagai: 
Ar tau patinka žmonės? 
Ne, nelabai. 


TAI TU EIK ŠALIN 


— Na ką gi, atvykome tikrai ten, kur keti- 
nom, — tariau aš. 

Bobas linktelėjo. Mes atvėrėme vartus, per- 
ėjome erdviu suplūktos žemės kiemu ir pabeldė- 
me į namo duris. Jas kaipmat atvėrė stuomeninga 


pagyvenusi moteris su akiniais, gėlėta mėlynos 
medvilnės suknele ir nudrengtu raudonu švarke- 
liu. Ji mums draugiškai nusišypsojo. 

— Subiro automobilis? — paklausė ji. 

Mudu papurtėme galvas, ir Bobas paaiškino, 
kad atvykome susitikti su ponu Talisu. Šypsena 
jos veide išblanko, suniurusi papurtė galvą. 

— Argi nežinojote? — paklausė ji. — Ponas Ta- 
lisas prie šešetą savaičių nuėjo į dausas. 

— Norite pasakyti, kad jis miręs? |, 

— Jis nuėjo į dausas, — nenusileido ji ir tuoj pat 
ėmė porinti savo istoriją. 

Ponas Talisas metams išsinuomojo šį namą. 
O jiedu su vyru išsikraustė į senąją trobelę už 
daržinės. Ten tik lauko i1švietė, bet jiedu buvo pri- 
pratę dar Šiaurės Dakotoje, laimei, žiemos būta 
šiltos. Bet buvo patenkinti gavę pinigų, kai šiais 
laikais tokios kainos, ir pats ponas Talisas buvęs 
kuo maloniausias, kai jie jau perprato jį nemė- 
gus, kad kas maišytųsi. 

„— Tai tikriausiai jis užkabino tą ženklą ant 
vartų? 

Senoji moteriškė linktelėjusi pridūrė, kad jis 
visai mielas ir ji ketinanti jį palikti. 

— Arjis ilgai sirgo? — paklausiau aš. 

— Visai nesirgo, — atsakė ji. — Nors vis karto- 
davo, kad jo nesveika širdis. 

Dėl to jis ir iškeliavęs. Vonios kambaryje. 
Vieną rytą ten jį rado užnešusi kvortą pieno ir tu- 
ziną kiaušinių iš parduotuvės. Šaltą kaip akmenį. 
Tikriausiai gulėjo visą naktį. Gyvenime nebuvo 
patyrusi tokių sukrėtimų. O paskui-koks kilo šur- 
mulys, kai apie jokius gimines niekas nė girdė- 
jęs nebuvo! Pasiuntė daktaro, paskui šerifo, teko 
laukti teismo sprendimo, kol leidę vargšą Žmogų 
palaidoti, ką ten išbalzamuoti. O visas knygas, 
popierius ir drabužius teko supakuoti, dėžes už- 
antspauduoti, ir viskas sudėta saugoti kažkur Los 
Andžele, jeigu kartais atsirastų paveldėtojas. Na 
o dabar jiedu su žmona vėl grįžę į namelį ir ji jau- 
čiasi nekaip, nes vargšui ponui Talisui dar buvo 
likę keturi mėnesiai nuomos, mat jis už viską 
buvo sumokėjęs iš kalno. Bet žinoma, dėl vieno 
dalyko ji dėkinga, dabar kai pagaliau ėmė lyti ir 
snigti, — dėkinga dėl to, kad tualetas dabar vidu- 
je, o ne lauke, kaip anoje trobelėje. 

Ji stabtelėjo atsikvėpti. Mudu su Bobu susi- 
žvalgėme. 

— Na, jei šitaip, — tariau aš, — tai tuomet turbūt 
mudu keliausime. 

Bet senoji moteriškė nenorėjo nė girdėti. 


— Nagi užeikite, — spyrė ji, — užeikit. 

Mudu dvejojome, paskui priėmę kvietimą 
nusekėme maža priemene į svetainę. Kambario 
kampe degė žibalinė krosnis, tirštame ir karš- 
tame visą trobą pripildžiusiame kepto mais- 
to ir vystyklų tvaike galėjai kirvį kabinti. Prie 
lango supamajame krėsle sėdėjo senas, gnomą 
primenantis žmogelis, įknibęs į komiksus. Ša- 
lia jo išblyškusi susirūpinusi jauna mergina — ne 
daugiau nei septyniolikos, — viena ranka laikė 
kūdikį, kita sagstėsi rausvą palaidinę. Vaikas 
atsiraugėjo, lūpų kamputyje išpūsdamas pieno 
burbulą. Jaunoji mama paliko paskutinę sagą 
neužsegtą ir švelniai nušluostė papūstas lūpas. 
Pro praviras kito kambario duris atsklido žvalus 
sopranas, gitarai pritariant dainuojantis ,,Now is 
the Hour““. 

— Mano vyras, — pristatė senoji moteris. — Po- 
nas Koultonas. 

— Labai malonu, — tarė gnomas, nepakelda- 
mas akių nuo komiksų. 

— O čia mano anūkė Keitė. Ji pernai ištekėjo. 

— Taigi taip, — atsiliepė Bobas, nusilenkda- 
mas mergaitei ir nusišypsodamas savo garsiąja 
kerinčia šypsena. 


* „Dabar metas“. 

Keitė dirstelėjo į jį nelyginant į stalo kampą, 
paskui segdamasi tą paskutinę sagutę netarusi nė 
žodžio nusisuko ir ėmė kopti į antrą aukštą kylan- 
čiais laipteliais. 

— O šiedu, — ponia Koulton tęsė pristatymą, ro- 
dydama mudu su Bobu, — yra pono Taliso draugai. 

Mums teko paaiškinti, kad nesame tikrąja 
prasme draugai. Apie poną Talisą težinojome iš 
jo kūrinio, bet jis mus taip sudominęs, kad atvy- 
kome vildamiesi susipažinti, — o išgirdome tik 
tragišką Žinią apie jo mirtį. 

Ponas Koultonas pakėlė akis nuo laikraščio. 

— Šešiasdešimt šešeri, - pasakė jis. — Tiek jam 
tebuvo. Man jau septyniasdešimt dveji. Septy- 
niasdešimt dveji sukako spalio mėnesį. 

Jis nusijuokė triumfuodamas kaip laimėtojas, 
tada vėl įknibo į Flešą Gordoną — Flešą nepa- 
žeidžiamąjį, Flešą nemirtingąjį, Flešą amžinąjį 
riterį, neištikimą merginoms — ne toms apgailėti- 
noms būtybėms, kokios jos yra, bet kokios turėtų 
būti liemenėlių pramonės idealistų akimis. 

— Man teko skaityti, ką ponas Talisas buvo 
atsiuntęs į mūsų Studiją, — pasakė Bobas. 

Gnomas pakėlė akis. 

— Jūs sukate filmus? — paklausė jis. 


Bobas pripažino, kad taip ir yra. 

— Iš tų didžiųjų šulų? — smalsavo ponas Koul- 
tonas. 

Su žavingiausiu apsimestu kuklumu Bobas 
patikino esąs tik rašytojas, kuris retkartčiais pri- 
kiša pirštus ir prie režisūros. 

Gnomas lėtai linktelėjo. 

— Skaičiau laikraštyje, kur tas vyrukas Goldv/i- 
nas sako, kad visiems didiesiems šulams teko 
penkiasdešimčia procentų nusirėžti atlyginimą. 

Jo akutės džiugiai sužibo, vėl sukvaknojo 
savo pergalingu juoku. Paskui ūmai praradęs su- 
sidomėjimą realybe, nugrimzdo į mitų pasaulį. 

Kristus priešais Liubliną! Aš bandžiau nu- 
kreipti kalbą nuo šios skausmingos temos, pa- 
klausdamas ponios Koulton, ar ji Žinojusi, kad 
Talisą domino kinas. Bet man bekalbant, jos dė- 
mesį nukreipė gretimame kambaryje pasigirdę 
žingsniai. 

Atsigręžiau. Tarpduryje juodu megztiniu ir 
sijonėliu škotiškais langeliais stovėjo — kas? Še- 
šiolikmetė ledi Hamilton", Ninon de Lenklo“ tų 
* Ledi Hamilton (1765-1815) - gražuolė kalvio dukra Amy 
Lyon, tapusi senyvo lordo Hamiltono žmona, admirolo, tautos 
didvyrio Nelsono meiluže, George'o Romney mūza. 


** Ninon de Lenclos (1620-1705) — garsi kurtizanė, 
rašytoja, literatų globėja. 

metų, kai prarado nekaltybę su Kolinji, /a petite 
Morfilė", Ana Karenina mokyklos suole. 

— Rožė, — išdidžiai pranešė ponia Koulton. — 
Kita mūsų anūkė. Rožė mokosi dainuoti, - išdavė 
paslaptį Bobui. — Ji nori pakliūti į kiną. 

“ — Bet kaip įdomu, — entuziastingai šūktelėjo 
Bobas, stodamasis ir spausdamas ranką būsima- 
jai ledi Hamilton. 

— Gal jūs galėtumėte jai šį tą patarti, — tūpčio- 
jo apsalusi dėl anūkės močiutė. 

— Būčiau laimingas... 

— Pasiimk dar vieną kėdę, Rože. 

Mergina kilstelėjo blakstienas ir pasiuntė Bo- 
bui trumpą, bet įdėmų žvilgsnį. 

— Jei neprieštaraujate, susėskim virtuvėje, — 
pasakė ji. 

— Žinoma, ne! 

Jiedu sykiu pradingo vidinėje patalpoje. Pa- 
žvelgęs pro langą išvydau, kad iškyšuliai vėl 
nugrimzdo šešėlin. Žiurkiadriežiai užsimerkė 
ir vaidino mirusius — bet tiktai tam, kad užliū- 
liuotų savo auką, sukurtų apgaulingą saugumo 
iliuziją. 

* Mažoji Morfilė (Marie-Louise O'Mūrphy, 1737-1814) — 
viena iš Liudviko XV meilužių, Frangois Boucher pozuotoja. 


— Čia ne tik laimė, — tarškėjo ponia Koulton. — 
Tikra Apvaizdos globa. Kino banginis pats at- 
vyksta čia kaip tik tada, kai Rožei reikia paramos. 

— Kaip tik, kai kinas ruošiasi užsiraukti, kaip 
ir vodeviliai, — įsiterpė gnomas, nepakeldamas 
akių nuo puslapio panosėje. 

— Kodėl taip kalbi? 

— Čia ne aš taip kalbu, o tas vyrukas Goldvinas. 

Iš virtuvės atčiurleno netikėtai vaikiškas juo- 
kas. Bobas laiko negaišo. Jau numačiau kitą ke- 
lionę į Akapulką su dar tragiškesniais padariniais 
negu pirmosios. 

Nekalta sąvadautoja ponia Koulton patenkin- 
ta nusišypsojo. 

— Man patinka jūsų bičiulis, — tarė ji. —- Moka 
su vaikais. Ne 1š tų pasipūtusiųjų. 

Priėmęs priekaišto užuominą be komentarų, 
aš vėl paklausiau, ar ji žinojusi, kad ponas Tali- 
sas domėjosi kinu. 

Ji linktelėjo. Taip, buvo sakęs, kad siunčia 
kažką į vieną Studiją. Norėjęs užsidirbti pinigų. 
Ne sau, nes nors praradęs viską, ką seniau turė- 
jęs, pats dar galėjęs pragyventi. Ne, jis norėjęs 
užsidirbti pinigų, kad galėtų pasiųsti į Europą. 
Jis buvo susituokęs su vokiete, labai seniai, prieš 

Pirmąjį pasaulinį karą. Paskui jie išsiskyrę, mo- 
teris viena likusi Vokietijoje su vaiku. O dabar 
nebelikę nieko, tik viena kaip pirštas anūkė. Po- 
nas Talisas norėjęs ją parsivežti, bet Vašingtonas 
jam neleido. Taigi kitaip jai padėti galėjo tik nu- 
siųsdamas daug pinigų, kad mergaitė galėtų tin- 
kamai maitintis ir baigti mokslą. Štai kodėl jis 
parašė tą gabalą kinui. 

Jos žodžiai staiga priminė man vieną dalyką 
iš Taliso rankraščio — apie vaikus pokario Eu- 
ropoje, atsiduodančius už šokolado plytelę. Gal- 
būt anūkė buvo tarp tų vaikų? „/ch duosiu tau 
Schokolade, du duok man Liebe. Supranti?“ Jie 
supranta pernelyg puikiai. Viena ,„Hershey“ šo- 
kolado plytelė prieš tai, dar dvi po to. 

— Kas nutiko žmonai? — paklausiau aš. — Ir 
anūkės tėvams? 

— Jie nuėjo į dausas, — atsakė ponia Koulton. — 
Man regis, jie buvo žydai ar panašiai. 

— Atkreipkit dėmesį, — ūmai įsiterpė gnomas. — 
Aš neturiu nieko prieš žydus. Bet vis tiek... — jis 
stabtelėjo. — Galbūt Hitleris ir nebuvo toks kvailas. 

Šįkart pastebėjau, kad jis įnikęs į Kacius“. 


* Katzenjammer Kids — 1897 m. Rudolfo Dirkso sukurtas 
komiksas New York Journal priedui. 


Virtuvėje vėl pažiro vaikiškas juokas. Šešio- 
likmetės ledi Hamilton balselis tarsi būtų vie- 
nuolikos. Ir visgi — koks brandus, koks techniškai 
tobulas buvo jos žvilgsnis, kuriuo ji sutiko Bobą! 
Akivaizdu, kad Rožė daugiausia nerimo ir kėlė 
dėl to, kad nekaltybė joje derėjo su išmanymu, 
apskaičiuojanti nuotykių ieškotoja — su mokinu- 
ke pelės uodegyte. 

— Jis buvo vėl vedęs, — toliau pasakojo mote- 
ris, nepaisydama nei kikenimo, nei antisemitiz- 
mo. — Kažkokią aktorę. Minėjo vardą, bet pamir- 
šau. Be to, santuoka ilgai netruko. Ji paspruko 
su kitu vyruku. Aš sakau, gavo, ko nusipelnęs, 
kam susidėjo su ja, turėdamas žmoną Vokietijo- 
je. Mano galva, negerai visos tos skyrybos ir ve- 
dybos su kažin kieno vyrais. 

Stojusioje tyloje apmečiau visą to niekuomet 
nematyto žmogaus biografiją. Jaunuolis 1š Nau- 
josios Anglijos, iš geros šeimos. Puikaus, bet ne 
skrupulingo išsilavinimo. Iš prigimties apdova- 
notas talentu, bet ne tokiu, kad stumtų jį iškeisti 
malonų gyvenimą į profesionalaus autoriaus var- 
gus. Iš Harvardo išvyko į Europą, gyveno malo- 
niai, visur pasižino su grietinėle. Ir paskui Miun- 
chene — neabejojau, kad Miunchene, - jis pamilo. 

Įsivaizdavau merginą, vilkinčią vokišką Laisvės 
statulos suknelės atitikmenį, sėkmingai besisu- 
kančio menininko arba menų mecenato dukterį. 
Vieną iš tų mažne bekūnių būtybių, tų tarytumei 
plevenančių vilhelmiškos prabangos ir kultūros 
produktų, paplaukusių ir sykiu labai ryškių, ža- 
vingai nenuspėjamų ir siutinamai idealisčių, tief" 
1r vokiškų. Talisas įsimylėjo, vedė, įveikęs Žmo- 
nos frigidiškumą tapo tėvu ir beveik užduso nuo 
slogaus namų atmosferos dvasingumo. Koks gai- 
vus ir sveikas palyginti regėjos Paryžiaus oras ir 
kokį jaukumą skleidė ta jauna Brodvėjaus aktorė, 
kurią sutiko ten atostogaujančią! 

La belle Amėricaine, 

Oui rend les hommes fous, 

Dans deux ou trois semaines 

Partira pour Corfou.“ 
Bet šioji į Kerkyrą neiškeliavo arba jei ir iškelia- 
vo, tai su Talisu. Ir ji nebuvo frigidiška, nebuvo 
paplaukusi, nebuvo nei miglota, nei ryški, nei 
gili, nei dvasinga, nebuvo ir meno snobė. O buvo 
ji, deja, nemenka kekšė. Ir toji jos dalis bėgant 
* Gili (vok). 


** Gražioji amerikietė vyrus iš proto varo, o po kelių 
savaičių ji į Kerkyrą iškeliaus (pranc.). 


metams augo. Jiedviem skiriantis jau buvo suau- 
gusi į visą gyvulį. 

Žvelgdamas į praeitį iš 1947-ųjų mano vaiz- 
duotės Talisas puikiai suvokė, ką padaręs: dėl 
kūniško malonumo, kad pakurstytų ir pasotintų 
erotinę vaizduotę, jis pasmerkė žmoną ir dukte- 
rį Mirčiai maniakų rankose, o anūkę — už saują 
saldainių ar normalaus valgio dubenį — pakelei- 
vingo kareivio ar sukčiaus prekeivio glamonėms. 

Romantiški pramanai! Aš atsigręžiau į ponią 
Koulton. 

— Gaila, kad nepažinojau to žmogaus, — tariau. 

— Jis jums būtų patikęs, — patikino ji. — Mes 
visi mėgome poną Talisą. Papasakosiu jums šį 
tą, — prasitarė moteriškė. — Kaskart kai keliauju į 
Lankasterį, į Damų bridžo klubą, užsuku į kapi- 
nes — tiesiog aplankyti jo. 

— Einu lažybų, kad jis to nepakenčia, — pa- 
reiškė gnomas. 

— Liaukis, Elmeri, — protestavo Žmona. 

— Bet aš girdėjau, kaip jis sakydavo, — ponas 
Koultonas dėstė savo. — Kur buvęs kur nebuvęs. 
Jeigu čia numirsiu, sakys, noriu būti palaidotas 
dykumoje. 

— Tai jis parašė ir scenarijuje, kurį atsiuntė į 
Studiją. 

— Tikrai? — neįtikinta perklausė ponia Koulton. 

— Taip, jis netgi aprašo kapą, kuriame norė- 
tų būti palaidotas. Vienui vienas, po Jozuės me- 
džiu. 

— Būčiau galėjęs jam paaiškinti, kad įstaty- 
mai draudžia, — dėstė gnomas. — Po to, kai lai- 
dotuvių verslas prastūmė tą įstatymo projektą 
Sakramento valstijos įstatymų leidybos skyriuje, 
draudžia. Pažinojau tokį žmogelį, tai jį iškasė 
praėjus dvidešimčiai metų po palaidojimo. Ten, 
už kyšulių, — jis mostelėjo ranka Gojos roplia- 
žiurkių pusėn. — Sūnėnui už viską teko pakloti 
tris šimtus dolerių. 

Prisiminęs surizeno. 

— Aš nenorėčiau būti palaidota dykumoje, — 
kategoriškai pareiškė jo Žmona. 

— Kodėl? 

— Labai vieniša, — atsakė toji. — Negalėčiau 
pakęsti. 

Kol svarsčiau, ką pasakyti, laiptais nulipo iš- 
blyškusi jaunoji mama su vystyklu. Stabtelėjusi 
dirstelėjo į virtuvę. 


— Klausyk, Rože, — pasakė tyliu piktu bal- 
su. — Gal jau metas ir tau nusitverti kokio darbe- 
lio prasiblaškymui. 

Tada apsisukusi nuėjo priemenės pusėn, kur 
pro praviras duris matėsi modernūs to vidaus 
tualeto patogumai. 

— Jis vėl viduriuoja, — apmaudžiai tarstelėjo 
praeidama pro močiutę. 

Išraudusi, šviečiančiomis iš susijaudinimo aki- 
mis būsimoji ledi Hamilton išniro iš virtuvės. Už 
jos tarpduryje stovėjo būsimasis Hamiltonas, nors 
jam vaizduotė piešė lordo Nelsono džiaugsmus“. 

— Močiute, — pranešė mergaitė, — ponas Brig- 
sas mano, kad gali padėt man pakliūti į atranką 
ekranui. 

Idiotas! Aš pakilau. 

— Mums metas judėti, Bobai, — pasakiau, Ži- 
nodamas, kad jau net per vėlu. 

Pro praviras vonios duris sklido unitaze ska- 
laujamo vystyklo žliugsėjimas. 

— Klausyk, — pasakiau Bobui, mums einant 
pro šalį. 

* Įsiliepsnojus meilei tarp žmonos Emmos ir britų tautos 


didvyrio Nelsono, Hamiltonas liko gyventi kartu su 
meilužiais. 

— Ko klausyti? — paklausė jis. 

Gūžtelėjau pečiais. Turi jie ausis, bet negirdi. 

Taigi, tiek arčiausiai mums teko pažinti Ta- 
lisą kaip kūną ir kraują. Toliau pateiktame teks- 
te skaitytojas gali atrasti jo proto atspindį. Aš 
spausdinu Beždžionės ir esmės tekstą kaip radęs, 
be jokių pakeitimų ar komentarų. 


SCENARIJUS 


Pagrindinių vaidmenų, bendras titrų sąrašas ir 
galiausiai trimitų ir džiūgaujančių angelų choro 
garbstoma PRODIUSERIO pavardė. 

Pasikeičia muzika, ir jei Debiusi būtų gyvas, 
kokią švelnią jis ją parašytų, kokią aristokratiš- 
ką, tyrą ir apvalytą nuo Vagnerio klampumo ir 
pompastikos, nuo viso Štrauso vulgarumo! Nes 
ekrane geresnės nei „Technicolor“ kokybės vaiz- 
das — metas prieš saulėtekį. Naktis, regis, dar už- 
gaišo veik ramutėlės jūros tamsoje, bet per dangų 
nuo pat pakraščių kyla skaidri balzgana, perei- 
nanti nuo žalios iki tamsiai mėlynos ties zenitu. 
Rytuose dar matyti rytinė žvaigždė. 


PASAKOTOJAS 
Neapsakomas grožis, nesuvokiama ramybė... 

Deja, mūsų ekrane šis simbolių simbolis 
Tikriausiai atrodys kaip 

Pono Kažko sukurta 

Elos Vyler Vilkouks“ 

Eilių iliustracija. 

Iš to, kas Gamtoje taurų, 

Menas pernelyg dažnai 

Sukurpia tik juokinga. 

Bet rizikuoti tenka, 

Nes jums, jums, žiūrovai, 
Kažkaip, kad ir kokia kaina, 
Vilkouks eilėmis ar dar prasčiau, 
Kažkaip jums būtina priminti, 
Paakinti jūs prisiminti, 

Melsti, kad panorėtumėt 
Suprasti, kas yra Kas. 


Pasakotojui kalbant, mūsų Amžinybės simbolio 
simbolio kadras aptemsta ir išryškėja pilnutėlio 
kino teatro vaizdas. Šviesa kiek pritemsta, ir mes 
staiga suvokiame, kad žiūrovai — gerai apsitaisę 
abiejų lyčių babuinai, įvairiausio amžiaus, nuo 
pirmos iki antros vaikystės. 


* Ella Wheeler Wilcox (1850-1919) — amerikiečių poetė. 


PASAKOTOJAS 
Bet išdidus žmogus, 
Trumpam tegavęs savo galią menką, 
To neišmanantis, kuo jis labiausiai tikras, 
Stiklinę būtį savo lyg beždžionę piktą 
Prieš dangų kulvirtom kvailiot paleido, 
Ir verkia angelai.“ 


Iškart pereinama prie vaizdo ekrane, į kurį bež- 
džionės taip įdėmiai spokso. Tarp dekoracijų, 
kokias sukurti galėjo tik Semiramidės arba ,„Me- 
tro-Goldwyn-Mayer“ vaizduotė, matome krūti- 
ningą jauną babuinę perlamutrine vakarine su- 
knele, purpuru nudažytomis lūpomis, rausvai 
nupudruotu snukiu, ugningomis blakstienų tušu 
apvedžiotomis akimis. Kiek trumpomis užpaka- 
linėmis kojomis įgali, gašliai viksnodama užpa- 
kaliu, ji užkopia ant ryškiai apšviestos naktinio 
klubo scenos ir plojant dviem ar trims šimtams 
plaukuotų rankų prisiartina prie Liudviko XV 
mikrofono. Paskui ją keturiomis su prisegta prie 
antkaklio lengva plieno grandine ateina Maiklas 
Faradėjus. 


* William Shakespeare, Jei taip, tai šitaip, vertė Aivaras 
Mockus (2006). 

PASAKOTOJAS 

„To neišmanantis, kuo jis labiausiai tikras..“ Ir 
galiu nė neaiškinti, kad tai, ką vadiname žinio- 
mis, tėra tik kita Neišmanymo forma, žinoma, 
labai susisteminto ir didžiai moksliško, bet juo 
jis išsamesnis, jau gausiau veisia piktas beždžio- 
nes. Kai Neišmanymas buvo tik neišmanymas, 
mes buvome lemūrų, marmosetų ir staugūnų ati- 
tikmenys. Šiandien dėl to Aukštesniojo neišma- 
nymo, tai yra mūsų Žinių, Žmogaus svarba taip 
išaugo, kad mūsų mažiausiasis jau yra babuinas, 
didieji — orangutanai, o jei kas užima Visuome- 
nės išganytojo padėtį — tai tikras Gorila. 


Jaunoji babuinė per tą laiką įsitaiso prie mikroto- 
no. Pakreipusi galvą, pamato klupsčią Faradėjų, 
bandantį ištiesti maudžiančią nugarą. 

— Gult, pone, gult! 

Tonas įsakmus; ji perlieja senuką raitelio 
šmaikščiu koralais papuošta buože. Faradėjus 
mirksi ir paklūsta, beždžionių auditorija susiža- 
vėjusi juokiasi. Babuinė siunčia jai oro bučinį, 
paskui prisitraukusi mikrofoną iššiepia grėsmin- 
gus dantis ir švogždžiu miegamojo kontraltu už- 


dainuoja naujausią hitą. 


Meilė, meilė, meilė, 

Meilė — tai esmė 

Visko, ką galvoju, ką tiktai veikiu, 
Siųsk man, siųsk man, siųsk man 
Atlėgį. 


Ir atneši jį man tiktai tu. 


Faradėjaus veidas stambiu planu, jame atsispindi 
nuostaba, pasibjaurėjimas, pasipiktinimas, ga- 
liausiai tokia gėda ir širdgėla, kad raukšlių išva- 
gotais skruostais pasrūva ašaros. 

Sumontuoti kadrai: imtuvų besiklausanti Ra- 
dijo šalies liaudis. 

Kūninga namų šeimininkė babuinė kepa deš- 
reles, o garsiakalbis ne tik atneša jos slapčiausių 
troškimų įsivaizduojamą išsipildymą, bet ir juos 
pakursto. 

Mažas babuinas stovi lovelėje ir pasiekęs ant 
komodos nešiojamąjį radijo imtuvą atsuka ran- 
kenėlę iki atlėgio pažado. 

Pusamžis finansininkas babuinas paliauja 
skaitęs biržų naujienas, kad galėtų pasiklausyti; 
užmerkęs akis palaimingai šypsosi. Siųsk man, 
siųsk man, siųsk man, siųsk man. 

Du paaugliai babuinai pagal muziką grabi- 
nėjasi stovinčiame automobilyje. /r atneši jį man 
tiktai tuuuu. Snukiai ir letenos stambiu planu. 

Kadre vėl Faradėjaus ašaros. Dainininkė atsi- 
gręžia, pamato kančios iškreiptą jo veidą, įsiutu- 
si rikteli ir puola jį talžyti, kerta nepaliaudama, 
nuožmiai, žiūrovams audringai plojant. Aukso ir 
jaspio naktinio klubo sienos ištirpsta ir akimir- 
ką išvystame beždžionės ir jos belaisvio intelek- 
tualo figūrų siluetus pirmojo epizodo apyaušrio 
šviesoje. Paskui jie irgi ištirpsta, lieka tik Amži- 
nybės simbolio simbolis. 


PASAKOTOJAS 
Jūra, apšviesta planeta, beribis dangaus krišto- 
las — juk tu tikrai juos prisimeni! Tikrai! Argi 
galėtų būti, kad pamiršai, kad taip niekuomet 
nė neatradai, kas plyti už proto Zoologijos sodo 
ir vidinio Kalėjimo, už to įsivaizduojamų teatrų 
Brodvėjaus, kuriame vienintelis šviesomis išra- 


šytas vardas — niekieno kito, tik tavo? 


Kamera juda dangumi, ir šįkart horizonto liniją 
kerta juodas dantytas uolėtos salos pavidalas. Pro 
salą plaukia didžiulis keturstiebis laivas. Vaizdas 


priartinamas, ir mes matome, kad laivas plaukia 
„su Naujosios Zelandijos vėliava, laivo pavadini- 
mas „Kenterberis“. Kapitonas ir grupė keleivių 
stovi prie turėklų, įdėmiai įsmeigę akis į rytus. 
Mes žiūrime pro jų žiūronus ir išvystame dykos 
pakrantės vaizdą. Ir tada mažne netikėtai už toli- 
mų kalnų silueto pakyla saulė. 


PASAKOTOJAS 
Ši nauja šviesi diena yra 2108 metų vasario 20- 
oji, o šie moterys ir vyrai — Pakartotinio Šiaurės 
Amerikos atradimo ekspedicijos nariai iš Nau- 
josios Zelandijos. Pagailėta Trečiojo pasaulinio 
karo kovojančių pusių — matyt, nė nereiktų aiš- 
kinti, jog ne iš humanistinių paskatų, bet tiesiog 
dėl to, jog kaip ir ekvatoriaus Afrika, ji buvo per- 
nelyg toli, kad kam nors apsimokėtų nutrinti nuo 
žemės paviršiaus, — Naujoji Zelandija išgyveno ir 
netgi kukliai klestėjo atskirtyje, dėl viso kito pa- 
saulio pavojingo radioaktyvumo ilgiau nei ištisą 
šimtmetį beveik absoliučioje. Dabar, kai pavojus 
praėjo, atvyksta pirmieji Ameriką atrandantys ty- 
rinėtojai iš Vakarų. Tuo pat metu kitoje pasaulio 
pusėje juodieji žmonės skinasi kelią Nilo upe ir 
per Viduržemio jūrą. Kokie puikūs genčių šokiai 

šikšnosparnių privisusiose Parlamentų motinos 
salėse! Ir Vatikano labirintas — klasiška vieta ne- 
skubrioms, įmantrioms moterų apipjaustymo ap- 
eigoms! Mums atseikėja kaip tik to, ko prašome. 


Scena aptemsta, pasigirsta artilerijos kanonada. 
Kai šviesos vėl užsidega, už grupės uniformuotų 
babuinų su pavadėliu tupi dr. Albertas Einšteinas. 


Kamera juda siauru dykros ruožu, nusėtu griuvė- 
sių, sulaužytų medžių ir lavonų, ir sustoja ties antra 
grupe gyvūnų, apsitaisiusių kitokiomis uniformo- 
mis ir su kita vėliava, bet su tuo pačiu dr. Albertu 
Einšteinu: su lygiai tokiu pačiu pavadžiu jis tupi 
prie jų aulinių. Gerame nekaltame veide, aprėmin- 
tame susitaršiusių plaukų aureolės, skausmingo 
sumišimo išraiška. Kamera juda pirmyn atgal nuo 
vieno Einšteino prie kito. Stambiu planu du vienodi 
veidai, liūdnai žvelgiantys vienas į kitą, abu — tarp 
savo šeimininkų nublizgintų odinių aulinių. 

Garso takelio balsas, saksofonai ir violonče- 
lės toliau niaukia atlėgio. 

— Ar tai tu, Albertai? — dvejodamas klausia 
vienas Einšteinų. Kitas lėtai linksi galva. 

— Albertas, deja, čia Albertas. 


Gaiviam vėjelyje nuvilnija priešininkų ka- 
riuomenių vėliavos. Spalvoti jų raštai išsisklei- 
džia, paskui vėl susiglaudžia, pasirodo ir vėl 
pasislepia. 


PASAKOTOJAS 

Vertikalios juostos, horizontalios juostos, nuliu- 
kai ir kryželiai, ereliai ir kūjai. Paprasčiausi su- 
tartiniai ženklai. Bet kiekviena realybė, susiejus 
ją su kokiu nors ženklu, tampa tam ženklui pa- 
lenkta. Ali ir Gosvamis" gyveno taikiai. Bet aš 
turiu vėliavą, tu turi vėliavą, visi Babuinų Dievo 
vaikai turi vėliavas. Taigi net Ali ir Gosvamis turi 
vėliavas, ir dėl tų vėliavų iškart tapo teisinga ir 
tinkama tam, kuris su apyvarpe, paleisti vidurius 
anajam be apyvarpės, apipjaustytajam šaudyti ne- 
apipjaustytąjį, išprievartauti jo žmoną ir iškepti 
vaikus ant lėtos ugnies. 

Bet tuo tarpu viršum vėliavų audeklo plau- 
kia didžiuliai debesų pavidalai, už debesų — toji 
mėlyna tuštuma, mūsų stiklinės Būties simbolis, 
o vėliavų stiebų papėdėje auga kviečiai, smarag- 
do žalumo ryžiai ir soros. Duona kūnui ir duona 


* Veikiausiai turima omeny Indija ir Pakistanas, 
hinduistų ir musulmonų nesantaika. 

dvasiai. Laisvi rinktis tarp duonos ir vėliavų. 
Vargu ar bereikia pridurti, kad mažne vieningai 
pasirenkame vėliavas. 


Kamera staiga nusileidžia nuo Einšteinų prie to- 
liau stovinčio medaliais gausiai nusisagsčiusio 
Generalinio štabo. Staiga abu Feldmaršalisimai 
sutartinai rikteli įsakymą. Iš abiejų pusių iškart 
išnyra babuinai technikai su motorizuota aero- 
zolių purškimo įranga. Ant vienos kariuomenės 
slėginių cisternų dažais užrašyta SUPERTULIA- 
REMIJA, 0 jų priešininkai užsirašę PAGERIN- 
TOS KOKYBĖS ĮNOSĖS. 99,44 44 GRYNUMO GA- 
RANTIJA. Abi technikos specialistų grupes lydi 
jų talismanas — grandine pririštas Lui Pasteras. 
Garso takelyje vis dar tamposi babuinės daina. 
Siųsk man, siųsk man, siųsk man atlėgį... Paskui 
ši gašli melodija pereina į ,,„Land of Hope and 
Glory““, atliekamą jungtinio pučiamųjų orkestro 
ir keturiolikos tūkstančių balsų. 


PASAKOTOJAS 
Klausi, kokia ta žemė? Ir aš atsakau, 


Bet kuri sena žemė, 


* Britų patriotinė daina „Vilties ir šlovės žeme“. 


Ir Garbė, žinoma, yra Beždžionių karaliaus, 
O dėl Vilties — 

Telaimina tave Dievas, bet vilties nėra, 

Tik beveik beribė tikimybė 

Staiga 

Arba kankinamais sprindžiais 

Pasiekti galutinį ir nepataisomą 

Atlėgį. 


Letenos ant čiaupų stambiu planu; paskui kamera 
atsitraukia. Iš suspaustų dujų cisternų per niekie- 
no žemę vienas priešais kitą raitydamiesi artėja 
geltonų dujų srautai. 


PASAKOTOJAS 
Įnosės, mano bičiuliai, Įnosės — tarp Žmonių ne- 
paplitusi arklių liga. Bet nesijaudinkit, Mokslas 
lengvai pavers ją visuotine. O štai jos simptomai. 
Baisiai suka sąnarius. Visą kūną išberia pūli- 
niais. Po oda iškyla votys, paskui jos sprogsta ir 
virsta šašais nueinančiomis piktžaizdėmis. Pra- 
sideda nosies gleivinės uždegimas, ji pažliunga 
dvokiančiais pūliais. Piktžaizdės greitai iššoka 
šnervėse ir išėda kaulą bei kremzles. Iš nosies 1n- 
fekcija persimeta į akis, burną, gerklę ir bronchų 

kanalus. Per trejetą savaičių dauguma ligonių 
miršta. O pasirūpinti, kad visi mirtų, yra kai 
kurių iš tų talentingųjų jaunų mokslo daktarų, 
kurie dabar tarnauja jūsų vyriausybei, užduotis. 
Ne tik jūsų vyriausybei — ir visiems kitiems 1iš- 
rinktiems ar patiems pasiskyrusiems pasaulinės 
kolektyvinės šizofrenijos organizatoriams. Bio- 
logai, patologai, fiziologai — štai jie, po sunkios 
dienos laboratorijoje grįžtantys namo į šeimas. 
Apkabina mažytė miela žmonelė. Tėvelis išdy- 
kauja su vaikais. Rami vakarienė su draugais, 
paskui kamerinis koncertas arba protingas po- 
kalbis apie politiką ar filosofiją. Vienuoliktą - į 
lovą ir pažįstamos vedybinio guolio ekstazės. O 
ryte išgėrę apelsinų sulčių ir užvalgę „Grape- 
nuts“ dribsnių jie išeina į savo darbą — tyrinėti, 
kaip dar daugiau lygiai tokių kaip jų šeimų būtų 
galima užkrėsti dar pavojingesnio gyvybei šta- 


mo bacillus mallei. 


Maršalisimai suloja dar vieną komandą. Už abie- 
jų kariuomenių Genialumo išteklius atsakingos 
batuotos beždžionės šoka įnirtingai čaižyti bota- 
gais, tampyti pasaitų. Bandantys priešintis Einš- 


teinai stambiu planu. 


— Ne, ne... Aš negaliu. 

— Sakau, kad negaliu. 

— Nelojalus! 

— Nepatriotiškas! 

— Šlykštus Komunistas! 

— Prakeiktas buržuazinis Fašistas! 

— Raudonasis Imperialistas! 

— Kapitalistas Monopolistas! 

— Štai tau! 

— Štai tau! 

Spardomi, čaižomi, prismaugti abu Einštei- 
nai pagaliau nuvelkami prie kažkokių sargybos 
būdelių. Tose dėžėse įtaisyti prietaisų valdymo 
pultai su ciferblatais, mygtukais ir svirtelėmis. 


PASAKOTOJAS 
Žinoma, kad tai akivaizdu. 
Argi nežino šito kiekvienas mokinukas? 
Tikslai — beždžionės, o Žmogaus — tik priemonės. 
Paviano sąvadautojas, babuino iždininkas 
Protas atskuba pasišokęs patvirtinti, 
Ateina, padlaižys, su Filosofija, lenkdamas nuga- 
rą tironams; 
Ateina Prūsijos suteneris su Patentuota Hegelio 
istorija; 

Ateina su Medicina skirti Beždžionių karaliaus 
afrodiziako; 

Ateina rimuodamas, su Retorika rašyti jo iškalbų, 

Ateina su Matematika nutaikyti jo raketų 

Tiksliai per vandenyną į našlaičių namus; 

Nusitaikęs eina, uždega smilkalų 

Melsti Dievo Motiną, kad tiksliai pataikytų. 


Pučiamųjų orkestrus keičia saldūs „„Wūrlitzer“ 
elektrinių vargonų atliekami „Land of Hope and 
Glory“, paskui „Onward, Christian Soldiers“". 
Lydimas paties Gerbiamojo dekano ir Kapitu- 
los didingai atplaukia Gerbiamiausias Bronkso 
vyskupas babuinas, su vyskupo lazda branga- 
kmeniais apmaustytoje letenoje ateinantis pa- 
laiminti dviejų Feldmaršalisimų ir jų patriotinių 
veiksmų. 


PASAKOTOJAS 
Bažnyčia ir Valstybė 
Godulys ir Piktybė: 
Dvejetas babuinų sudaro 
Vieną Viršiausiąją gorilą. 


* Religinis himnas „Pirmyn, Kristaus kariai“. 


OMNES 
Amen, amen. 


VYSKUPAS 
In nomine Babuini... 

Garso takelyje — vargonų vox humana ir an- 
geliški choristų balsai. 

„Su (dim) Kryžiumi (pp) Jėzaus (//) einame 
priešaky.“ 

Didžiulės letenos pakelia Einšteinus ant kojų, 
stambiu planu matome, kaip sugriebiami riešai. 
Pirštai, ką tik rašę lygtis ir groję Johano Sebas- 
tijano Bacho muziką, beždžionių kreipiami su- 
gniaužia valdymo svirteles, prieš savo valią, 
baisėdamiesi lenkia jas žemyn. Pasigirsta tarkš- 
telėjimas, paskui stoja ilga tyla, kurią pagaliau 
nutraukia Pasakotojo balsas. 


PASAKOTOJAS 
Net lėkdamos viršgarsiniu greičiu šios raketos 
šiek tiek užtruks, kol pasieks savo tikslą. Tad ką 
pasakytumėte, berniukai, apie lengvus pusry- 
čius, kol laukiame Paskutiniojo teismo! 


Beždžionės atsisega kuprines, švysteli Einštei- 
nams duonos, kelias morkas ir porą ar trejetą 

gabalėlių cukraus, paskui jau nesidrovėdamos 
vaišinasi romu ir Bolonijos dešra. 

Šis vaizdas išnyksta ir išryškėja laivo denis, 
kur Pakartotinio atradimo ekspedicijos moksli- 
ninkai irgi pusryčiauja. 


PASAKOTOJAS 

O čia kai kurie iš tų, kurie po to Teismo išgyve- 
no. Tokie malonūs žmonės! Ir jų civilizacija irgi 
miela. Žinoma, nieko itin jaudinančio ar įspūdin- 
go. Jokių Partėnonų nei Siksto koplyčių, jokių 
Niutonų, Mocartų ar Šekspyrų, bet nėra nei Eze- 
linų", nei Napoleonų ar Hitlerių, nei Džėjų Gul- 
dų““, nėra Inkvizicijos nei NKVD, nei valymų, 
nei pogromų, nei linčiavimo. Be viršūnių ir be 
prarajų, bet gausiai pieno vaikams, gana aukš- 
tas IO — ir visas gyvenimas teka tylia provincijos 
vaga, be galo jaukiai, sveikai ir žmogiškai. 


Vienas vyriškių pakelia žiūronus ir žiūri į krantą 
dabar jau tik per mylią ar porą nuo jų. Staiga ma- 
loniai nustebęs šūkteli. 

* Ezelinas III (1194-1259) — žiaurus Veronos, Vičencos ir 
Paduvos feodalas, gibelinų vadas, Dante's Pragaro personažas. 


** Jay'us Gouldas (1836-1892) — amerikiečių turtuolis, biržos 
žaidėjas, pagarsėjęs spekuliantas ir parsidavėlis. 


— Žiūrėk! — tiesia žiūronus bendrakeleiviui. — 
Ten ant kalvos keteros. 

Tas žiūri. 

Priartintas kalvų planas. Ant aukščiausio 
keteros taško dangaus fone išryškėja trys naftos 
gręžinių bokštai — tarsi modernesnės ir efekty- 
vesnės Kalvarijos įranga. 

— Nafta! — susijaudinęs šūkteli antrasis stebė- 
tojas. — Ir kranai tebestovi. 

— Tebestovi? 

Visi apstulbę. 

— Tai reiškia, — daro išvadą senas profeso- 
rius Kreigas, geologas, — kad čia nebuvo galingų 
sprogimų. 

— Bet sprogimų ir nereikia, — paaiškina jo ko- 
lega iš Atominės fizikos skyriaus. — Radioakty- 
viosios dujos atlieka tą darbą taip pat efektyviai 
ir dar aprėpia daug plačiau. 

— Regis, jūs pamirštate bakterijas ir viru- 
sus, — įsiterpia profesorius Grampianas, biologas. 
Kalba i1gnoruojamo žmogaus tonu. 

Jauna biologo žmona tik antropologė ir neturi 
kaip įsiterpti į ginčą, tad pasitenkina piktai žai- 
buodama akimis į fiziką. Etelė Huk iš Botanikos 
skyriaus — su tvido švarkeliu ji atrodo sportiška, 

o akiniai raginiais rėmeliais suteikia intelektua- 
lumo, — primena, kad neabejotinai būta ir plačiai 
paskleistų augalų ligų. Ji pasisuka į savo kolegą 
dr. Balą, kad tas patvirtintų jos žodžius; šis pri- 
tariamai linksi. 

— Maistinių augalų ligos, — byloja jis savo 
profesoriška maniera, — turėtų ilgalaikį poveikį, 
ne mažiau lemtingą negu skylančios medžiagos 
ar dirbtinai sukeltos pandemijos. Pagalvokime, 
pavyzdžiui, apie bulvę... 

— Bet kam vargintis su tokiais pramanais? — 
šiurkštokai užbosija draugijai priklausantis inži- 
nierius dr. Kadvortas. — Atkirskite akvedukus, ir 
viskas baigta per savaitę. Be vandenėlio nėra gy- 
venimėlio, — kvatoja pats labai patenkintas savo 
pokštų. 

Tuo tarpu dr. Šniglokas, psichologas, sėdi ir 
klausosi su vargiai slepiamos paniekos šypsena. 

— Kam vargintis dėl tų akvedukų? — paklau- 
sia jis. — Jums tereikia pagąsdinti savo kaimy- 
nus masinio naikinimo ginklu. Panika atliks 
visą likusį darbą. Prisiminkite, ką psichologinės 
operacijos prikrėtė antai Niujorke. Pranešimai 
trumposiomis bangomis iš užsienio, antraštės 
vakariniuose laikraščiuose. Ir kaipmat aštuoni 


milijonai žmonių ėmė mirtinai trypti vienas kitą 
ant tiltų ir tuneliuose. O išlikusieji išsibarstė po 
kaimus kaip skėriai, kaip maru užkrėstų žiurkių 
ordos. Nuodijo vandens telkinius. Platino vi- 
durių šiltinę, difteriją, venerines ligas. Kramtė, 
draskė, plėšė, žudė. Mito padvėsusiais šunimis 
ir vaikų lavonais. Fermeriai juos nudėdavo vos 
užmatę, policija talžė vėzdais, Savanorių pajėgos 
šaudė kulkosvaidžiais, korė linčiuotojai. Tas pats 
vyko Čikagoje, Detroite, Filadelfijoje, Vašingto- 
ne; Londone, Paryžiuje; Bombėjuje, Šanchajuje 
1r Tokijuje; Maskvoje, Kijeve, Stalingrade; kie- 
kvienoje sostinėje, kiekviename pramonės cen- 
tre, kiekviename uoste, kiekviename geležinke- 
lio mazge, visame pasaulyje. Nereikėjo nė šūvio 
iššauti, o civilizacija subyrėjo į šipulius. Neįsi- 
vaizduoju, kam kareiviams tos bombos. 


PASAKOTOJAS 
Meilė išstumia baimę, bet ir atvirkščiai — bai- 
mė išstumia meilę. Ir ne tik meilę. Baimė iš- 
stumia protą, išstumia gerumą, išstumia visas 
mintis apie grožį ir tiesą. Lieka tik nebyli arba 
apsimestinai linksma desperacija Žmogaus, ku- 
ris žino, kad kambario kampe šlykšti Esatis ir 

kad durys užsklęstos, o langų nėra. Ir dabar ta 
šlykštynė užgula jį. Žmogus jaučia jos ranką ant 
rankovės, jaučia bjaurų burnos dvoką, kai egze- 
kutoriaus padėjėjas beveik meiliai palinksta prie 
jo. „Dabar tavo eilė, brolau. Prašau čia.“ Ir aki- 
mirksniu šis tylus siaubas virsta įnirtingu — bet 
ne mažiau tuščių — siautuliu. Tai jau nebe žmo- 
gus tarp tokių pat Žmonių, ne racionali būtybė, 
artikuliuotai kalbanti kitoms racionalioms būty- 
bėms — lieka tik kankinamas gyvulys, riaumo- 
jantis ir besiblaškantis spąstuose. Nes galiausiai 
baimė išstumia netgi žmogiškumą. O baimė, 
mano mielieji draugai, yra pats modernaus gyve- 
nimo pagrindas ir pamatas. Baimė primygtinai 
peršamų technologijų, kurios nors ir sukuria pa- 
togesnį gyvenimą, bet padidina smurtinės mir- 
ties tikimybę. Baimė mokslo, kuris viena ranka 
pasiima dar daugiau, nei buvo dosniai atseikėjęs 
kita. Baimė akivaizdžiai fatališkų institucijų, dėl 
kurių su savižudiška ištikimybe esame pasirengę 
žudyti ir mirti. Baimė didžių Žmonių, kuriems 
liaudžiai pritariant suteikėme galią, o jie vis tiek 
tą galią naudoja mus žudyti ir pavergti. Baimė 
Karo, kurio nenorime, tačiau darome visa, kas 
tik įmanoma, kad jis kiltų. 


Pasakotojui kalbant, išryškėja babuinų su jų 
kaliniais Einšteinais pikniko lauke vaizdas. Jie 
su pasigardžiavimu valgo ir geria, vis greičiau ir 
vis garsiau kartojantis pirmiems dviem „Onward, 
Christian Soldiers“ taktams. Staiga muziką nu- 
traukia pirmasis iš griausmingų sprogimų sekos. 
Tamsa. Pratisas, kurtinamas triukšmas: kaž- 
kas lūžta, sprogsta, šaukia, dejuoja. Paskui tyla 
ir ryškėjanti šviesa — priešaušrio metas, spindi 
Aušrinė, skamba švelni, tyra muzika. 


PASAKOTOJAS 
Neapsakomas grožis, nesuvokiama ramybė... 

Tolumoje, pro horizonto liniją į dangų išsi- 
veržia rausvų dūmų kolona, išpursta į milžiniš- 
kos musmirės pavidalą 1r kybo, užtemdžiusi vie- 
nišą planetą. 

Anam vaizdui išnykus, vėl išryškėja pikniko 
scena. Babuinai visi negyvi. Kraupiai subjauroti 
nudegimų abu Einšteinai guli greta po žydinčios 
obels likučiais. Netoliese iš suslėgtų dujų baliono 
vis dar sunkiasi Pagerintos kokybės įnosės. 


PIRMASIS EINŠTEINAS 
Tai neteisinga, tai negerai... 

ANTRASIS EINŠTEINAS 
Mes, kurie niekada niekam blogo nedarėme, 


PIRMASIS EINŠTEINAS 
Mes, kurie gyvenome tik dėl Tiesos. 


„PASAKOTOJAS 

Kaip tik todėl ir mirštate, pasitarnaudami žudikiš- 
kiems babuinų tikslams. Paskalis paaiškino visa 
tai jau prieš tris šimtus metų. „Iš tiesos mes daro- 
me stabą, bet tiesa be geros širdies nėra Dievas, tik 
jo atvaizdas ir stabas, kurio nederėtų nei mylėti, 
nei garbinti.“ Jūs gyvenimą skyrėte stabui garbin- 
ti. Bet viską išanalizavus kiekvieno stabo vardas — 
Molochas. Taigi štai, draugai, taigi štai kaip. 


Staigaus vėjo gūsio kilstelėta užsistovėjusi maro 
dulksna be garso prišliaužia, pakyla pūlių spalvos 
vainiku 1r raitosi tarp obels žiedų, paskui krisda- 
ma apgaubia dvi gulinčias figūras. Dūstančiojo 
gargaliavimas paskelbia dvidešimtojo amžiaus 
mokslo savižudybę. 


„Išryškėja Pietų Kalifornijos pakrantės per kokias 


dvidešimt mylių nuo Los Andželo vaizdas. Pakar- 


totinio atradimo ekspedicijos mokslininkai išsilai- 
pina iš velboto. Fone matyti didžiulis nutekamasis 
vamzdis, iškištasis į jūrą jo galas suknežintas. 


PASAKOTOJAS 
Partenonas, Koliziejus — 
Graikija — buvusi garbė, didybė et cetera. 
Ir visi kiti — 


kok 


Tėbai ir Kopanas"“, Arecas“ ir Adžanta““, 
Buržas“"" prievarta paima dangų 

Ir Šventąją išmintį, plūduriuoja ramybėje. 

Bet garbė, kuria puikavosi karalienė Viktorija, 
Neabejotinai lieka W.C.; 

Franklino Delano“"“" didybė — 

Tai šis visų didžiausias nutekamasis vamzdis — 
Dabar išdžiūvęs 1r suskilęs — Ikabodas, Ikabo- 


kak 
das : 


Ir jo sargių krovinys (nesuvaldomai judrus, 


* Majų miestas, politikos, meno ir astronomijos centras, 
pasaulio paveldo paminklas. 

** Miestas Italijoje, Toskanoje, garsus dėl gotikinių 
architektūros paminklų gausos. 

*** Vietovė Indijoje, žinoma dėl uolose iškalto 

milžiniško budistų vienuolyno ansamblio, pasaulio paveldo 
paminklo. 

**** Miestas Prancūzijoje, turintis įspūdingą gotikinę katedrą 
ir kitų to laikotarpio paminklų. 

***** Roosevelto. 

****** Zr. Senasis Testamentas, 1 Sam 4: „Vaiką ji pavadino 
Ikabodu, sakydama: „Slovė pasitraukė iš Izraelio!“ 

Kaip viltis, kaip geidulys) jau nebebaltina 
Šios apleistos pakrantės kaip plukių 
Ar saulučių galaktika. 


Tuo metu dr. Kreigo vedami mokslininkai jau 
perėjo paplūdimį, užsiropštė neaukšta uola ir per 
smėlingą, erozijos išgraužtą lygumą artėja prie 
kitoj kalvų pusėj esančių naftos gręžinių. 

Kamera filmuoja dr. Balą, Vyriausiąjį eks- 
pedicijos botaniką. Kaip besigananti avis jis 
bėginėja nuo augalo prie augalo, tyrinėdamas 
žiedus pro didinamąjį stiklą, pavyzdžius deda 
į specialią dėžutę, juodoje knygelėje pasižymi 
pastabas. 


PASAKOTOJAS 
Na štai ir jis, mūsų herojus, mokslų daktaras 
Alfredas Bala. Studentų ir jaunesnių kolegų ge- 
riau žinomas kaip Užakusi pelkė. Deja, pravardė 
skaudžiai taikli. Kaip matote, nors nėra neišvaiz- 
dus, be to, Naujosios Zelandijos karališkosios 
draugijos narys ir nieku gyvu ne kvailys, prak- 
tinio gyvenimo aplinkybės taip susiklostė, kad 
jo protas dar neatsiskleidė, o patrauklumas nepa- 
budo. Sakytumei, jis gyvena už stiklo, yra mato- 


mas ir mato kitus, bet ryšio užmegzti negali. O 
kaltė — kaip tuojau pat paaiškintų dr. Šniglokas 
1š Psichologijos skyriaus, — kaltė tenka tai atsi- 
davusiai ir nuoširdžiai našlaujančiai jo motinai — 
tai šventajai, tam stiprybės stulpui, tai vampyrei, 
kuri vis dar vadovauja jam prie pusryčių stalo, 
savo rankomis skalbia jo šilkinius marškinius ir 
pasiaukojamai ado jam kojines. 


Dabar į kadrą įžengia panelė Huk - įžengia nesi- 
tverdama savame kailyje. 

— Argi tai nenuostabu, Alfredai? — sušunka ji. 

— Labai, — tarsteli Alfredas mandagiai. 

— Matyti Yucca gloriosa jos natūraliame 
areale — kas būtų pagalvojęs, kad pasitaikys šito- 
kia galimybė? Ir Artemisia tridentata. 

— Artemisia dar šiek tiek žydi, — sako dr. Ba- 
la. — Ar pastebi ką nors neįprasta jos žieduose? 

Panelė Huk apžiūrinėja juos, kraipo galvą. 

— Jie daug didesni, negu aprašyta senuosiuose 
vadovėliuose, — padaro pastabą jis, stengdamasis 
slėpti susižavėjimą. 

— Daug didesni? — pakartoja ji. Jos veidas nu- 
švinta. — Alfredai, kaip tau regis... 

Dr. Bala linkteli. 

— Galiu lažintis, — sako jis. — Tetraploidija. 
Sukelta spinduliuojant gama spinduliams. 
— O, Alfredai, — sušunka ji, pagauta ekstazės. 


PASAKOTOJAS 

Etelė Huk tvido eilute ir akiniais raginiais rėme- 
liais yra viena tų išskirtinai sveikų, stulbinamai 
dalykiškų ir nepaprastai angliškų merginų, kurių 
geriau nevesti, jei pats nesi toks sveikas, lygiai 
angliškas ir dar dalykiškesnis. Veikiausiai dėl 
šios priežasties trisdešimt penkerių Etelė kolei 
kas be vyro. Kolei kas, bet ji drįsta tikėtis, jau ne- 
ilgai. Nes nors brangusis Alfredas, tiesą sakant, 
dar nepasipiršo, ji žino (ir žino, kad jis žino), kad 
toks karščiausias jo motinos puoselėjamas troš- 
kimas, o Alfredas — pats pavyzdingiausias sū- 
nus. Be to, juos tiek daug kas sieja — botanika, 
Universitetas, Vodsvorto poezija. Ji neabejoja, 
kad dar jiems negrįžus į Ouklandą viskas bus 
suplanuota — paprastutė ceremonija, apeigas at- 
liks mielas senasis dr. Triliamsas, medaus mėnuo 
pietinėse Alpėse, paskui grįš į savo mielą name- 
lį Mount Edene, ir tada, po pusantrų metų, pir- 
masis kūdikis... 


Dabar kadre kiti ekspedicijos nariai, sunkiai 
besiropščią ant kalvos prie naftos gręžinių. Va- 
dovaujantis žygiui profesorius Kreigas sustoja 
nusibraukti prakaito nuo kaktos ir apžvelgti jam 
patikėtų žmonių. 

— Kur Bala? — klausia jis. — Ir Etelė Huk? 

Kažkas mosteli, bendru planu tolumoje ma- 
tome abiejų botanikų figūras. 

Kadre vėl profesorius Kreigas — prisidėjęs 
delną prie burnos šaukia: 

— Bala, Bala! 

— Kodėl neleidžiate porelei pasiburkuoti? — 
klausia geraširdis Kudvortas. 

— Porelei, kaipgi, — paniekinamai prunkšteli 
dr. Šniglokas. 

— Bet ji akivaizdžiai akį ant jo pakabinusi. 

— Porelei reikia dviejų. 

— Moteris sugebės pasiekti, kad jos pasirink- 
tasis paprašytų rankos. 

— Lygiai taip gali tikėtis, kad jis leisis kraujo- 
maišon su motina, — nenusileidžia dr. Šniglokas. 

— Bala! — rikteli profesorius Kreigas dar kar- 
tą, paskui atsisuka į visus. — Man nepatinka, kai 
atsiliekama, — sako jis irzliai. — Nepažįstamas 
kraštas... Negali žinoti. 


67 


68 


Ir toliau laido gerklę. 

Grįžtame prie dr. Balos ir panelės Huk. Jie 
išgirsta tolimą šauksmą, pakelia akis nuo tetra- 
ploidinės Artemisia, pamojuoja rankomis ir su- 
kruta vytis kitus. Staiga kažką išvydęs dr. Bala 
garsiai rikteli. 

— Žiūrėk, — duria jis smiliumi. 

— Kas tai? 

— Echinocactus hexaedrophorus — ir koks 
gražuolis. 

Vidutiniškai bendru planu žiūrint iš jo pu- 
sės — apgriautas vienaukštis namelis kiečiuo- 
se. Paskui stambiu planu tarp dviejų grindinio 
akmenų netoli durų augantis kaktusas. Vėl grįž- 
tame prie dr. Balos. Iš kabančios prie diržo odi- 
nės makšties jis išsitraukia siaurą ilgą kastuvėlį. 

— Ar ketini jį iškasti? 

Jis teatsako prieidamas prie augančio kaktu- 
so ir pritūpdamas šalia. 

— Profesorius Kreigas labai pyks, — protes- 
tuoja panelė Huk. 

— Tuomet bėk ir nuramink jį. 

Keletą sekundžių ji žvelgia į jį su nerimo iš- 
raiška. 

— Nenoriu palikti tavęs vieno, Alfredai. 


— Kalbi lyg man būtų penkeri metukai, — at- 
sako jis irzliai. — Tiktai eik, sakau tau. 

Nusisukęs jis 1ma kasti. 

Panelė Huk iškart nepaklūsta, bet dar pastovi 
žvelgdama į jį tylomis. 


PASAKOTOJAS 
Tragedija — tai farsas, užgaunantis mūsų jaus- 
mus; farsas — tragedija, ištinkanti svetimus. Ši 
pasitikinti, sveika ir dalykiška moteris tvido ap- 
daru lengvai tampa pajuokos objektu, o dar ji ir 
Intymaus dienoraščio herojė. Kokių saulėlydžio 
žarų ji yra regėjusi ir tuščiai bandžiusi aprašyti! 
Kokių aksominių ir geidulingų naktų! Kokių ly- 
riškų mielų pavasario rytų! Ir, o dangau, —- liūtį 
jausmų, gundymų, vilčių, aistringo širdies plaki- 
mo, žeminančių nusivylimų! Ir dabar, po šitiek 
metų, po tiekos komiteto susirinkimų, tiekos pa- 
skaitytų paskaitų ir patikrintų egzaminų darbų 
pagaliau savo paslaptingu veikimu Dievas pada- 
rė ją — ji tai jaučia, — atsakingą už šį bejėgį ir 
nelaimingą vyrą. Ir dėl to, kad jis nelaimingas ir 
bejėgis, ji myli jį — Žinoma, ne romantiška meile, 
ne taip, kaip mylėjo tą garbanių nenaudėlį, kuris 
prieš penkiolika metų sudaužė jai širdį, o paskui 

vedė turtuolio rangovo dukterį, bet vis tiek nuo- 
širdžiai, su stipriu globėjišku švelnumu. 


— Gerai, — tarė ji pagaliau. — Aš einu. Bet pa- 
žadėk, kad ilgai neužtruksi. 

— Žinoma, neužtruksiu. 

Ji apsisuka ir nueina. Dr. Bala žvelgia jai 
įkandin, paskui su palengvėjimo atodūsiu, kad 
vėl liko vienas, imasi kasti. 


PASAKOTOJAS 
„Niekada, — kartoja jis sau, — niekada! Kad ir ką 
sakytų mama.“ Nes nors jis gerbia panelę Huk 
kaip botanikę, pasitiki ja kaip organizatore ir ža- 
visi kaip principingu Žmogumi, mintis apie tapi- 
mą vienu kūnu su ja yra neįmanoma kaip Kate- 
gorinio imperatyvo pažeidimas. 


Staiga iš namo griuvėsių jam už nugaros tyliai 
išnyra trys plėšikiškos išvaizdos purvini, skar- 
maluoti juodabarzdžiai vyrai, sustingę lukteli ir 
puola ant nieko nenuvokiančio botaniko. Nespė- 
jus jam nė šūktelti, užkemša burną, suriša rankas 
už nugaros ir nuvelka į lomą, kur žygio draugai 
jo nepamatys. 


Pereiname į panoraminį Pietų Kalifornijos 
vaizdą iš penkiasdešimties mylių stratosferos. 
Kamerai stačiai leidžiantis žemyn, girdime Pa- 
sakotojo balsą. 


PASAKOTOJAS 

Jūra ir jos debesys, pajuodusio aukso kalnai, 
Indigo tamsa tyvuliuojantys slėniai, 
Liūto gelsvumo lygumų sausra, 
Upės su akmenukais ir baltu smėliu. 
Ir tarpu jų — Angelų miestas. 
Pusė milijono namų, 
Penki tūkstančiai mylių gatvių, 
Šimtas penkiasdešimt tūkstančių motorizuotų 

priemonių 
Ir daugiau gumos gaminių negu Akrone, 
Daugiau kino juostos negu Sovietų šaly, 
Daugiau nailono negu Niu Rošelyje, 
Daugiau liemenėlių negu Bafale, 
Daugiau dezodorantų negu Denveryje, 
Daugiau apelsinų negu bet kur kitur, 
Merginos aukščiausios ir geriausios — 
Tai didysis Vakarų Šliundidmiestis. 

Dabar mums lieka vos penketas mylių iki jo ir 
tampa vis aiškiau, kad iškilnusis Šliundidmiestis 

yra miestas vaiduoklis, kadaise didžiausia pasau- 
lio oazė tapo didžiausia griuvėsių sankaupa dy- 
kroje. Gatvėse nė gyvos dvasios. Smėlio kopas 
išpustė ant betono. Brazilinių pirulių ir palmių 
alėjų neliko nė ženklo. 

Kamera slenka dideliu kapinių stačiakampių, 
tarp Holivudo ir Vilšyro bulvaro gelžbetonio 
bokštų. Mes nusileidžiame, einame pro arkinius 
vartus, mėgaujamės tolygiai judančios kameros 
filmuojamu kapinių architektūros vaizdu. Mažy- 
tė piramidė. Gotikinė sargybinio būdelė. Marmu- 
ro sarkofagas su verkiančiais serafimais. Didesnė 
nei natūralaus dydžio Hedos Bodžio statula, ant 
pjedestalo užrašyta: „su meile prisimenamas“, 
„kaip Publikos numylėtinis numeris pirmas. Kin- 
kyk žvaigždes į savo važias““ Mes kinkome ir 
keliaujame toliau, staiga šiame nusiaubtame pei- 
zaže pasirodo grupelė žmonių. Keturi didelėmis 
barzdomis apžėlę ir gerokai suskretę vyrai ir dvi 
jaunos moterys, visi darbuojasi kastuvais atkas- 
tame kape, visi apsitaisę vienodais marškiniais ir 
kelnėmis iš nunešioto namudinio marškonio. Ant 
šių šiurkščių drabužių visi juosi nedidelę kvadra- 


* Ralpho Waldo Emersono frazė, tapusi idiominiu posakiu, 
skatinančiu siekti ambicingų tikslų. 


tinę prijuostę su raudonais vilnoniais siūlais iš- 
siuvinėtu žodžiu NE. Be prijuosčių, merginos ant 
krūtų prisisiuvusios apvalias skiautes, užpakaly- 
je ant kelnių sėdynių — kiek didesni lopai. Joms 
artėjant mus pasitinka trys vienprasmiški neigi- 
niai, o kiti du it partų strėlės palydi merginoms 
nueinant. 

Nuo gretimo mauzoliejaus stogo darbininkus 
riškis — auštas, galingai sudėtas, tamsių akių ir 
Alžyro korsaro vanago nosimi. Juoda garbanota 
barzda paryškina drėgnas raudonas putlias lūpas. 
Keistai nederant jis vilki ankštoku, blyškiai pil- 
ku dvidešimto amžiaus vidurio kirpimo kostiu- 
mu. Kai pirmą kartą jį pastebime, jis įsitraukęs į 
nagų karpymą. 

Kamera grįžta prie kasančiųjų kapus. Vienas 
jų, jauniausias ir dailiausias vyras, pakelia galvą 
nuo semtuvo, vogčia dirsteli į prižiūrėtoją ant sto- 
go ir matydamas aną užsiėmusį nagais gašliomis 
akimis varsto šalia ant kastuvo pasirėmusią pu- 
tlią mergiotę. Du draudžiantys lopai stambiu pla- 
nu. NE ir NE, juo geismingiau jis Žiūri, juo labiau 
jie didėja. Jau išlenkęs delną gardžiam įsivaiz- 
duojamam prisilietimui, tiesia ranką atsargiai, 

abejodamas, paskui sąžinei įveikus pagundą, 
staigiu trūkiu atitraukia. Kramtydamas lūpą jau- 
nasis vyriškis nusisuka ir su dvigubu užmoju vėl 
įninka kasti. 

Staiga kastuvas užkliudo kažką kieto. 
Džiaugsmo šūksnis, visi puola sutartinai veikti. 
Netrukus į paviršių iškeliamas dailus raudonme- 
džio karstas. 

— Atplėškite jį. 

— Gerai, Viršininke. 

Girdime skeliamo medžio girgždėjimą ir ai- 
žėjimą. 

— Vyras ar moteris? 

— Vyras. 

— Puiku! Išverskite. 

Ir viens, du, trys — jie paverčia karstą ir lavo- 
nas 1šrieda ant smėlio. Vyriausias barzdotų kap- 
rausių priklaupęs šalia vaduoja išriedėjusįjį iš jo 
laikrodžio ir žiedų. 


PASAKOTOJAS 
Dėl sauso klimato 1r balzamuotojų meno „Gol- 
den Rule Brewing Corporation“ direktorius at- 
rodo tarsi būtų užkastas vakar. Skruostai rausvi 
nuo skaistalų, taip laidotuvių tarnautojas parengė 


jį šarvojimui. Susiūtų į amžiną šypseną pakeltų 
lūpų kampučiai apvaliam, bandelę primenančiam 
veidui suteikia iš proto varančią paslaptingą Bol- 
trafijo Madonos išraišką. 

Staiga klūpintį kaprausį perlieja šūnų varovo 
botagas. Kamera atsitraukia ir matome grėsmin- 
gai botagu užsimojusį Vadą — tarsi dieviškojo 
Keršto įsikūnijimą, grasinantį nuo marmurinio 
Sinajaus aukštumų. 

— Duokš tą žiedą. 

— Kokį žiedą? — lemena vyras. 

Užuot atsakęs Vadas rėžia dar porą ar trejetą 
kirčių šunbotagiu. 

— Ne, ne — prašau! Oi! Aš atiduosiu. Gana! 

— Padėk jį čia su kitais daiktas, — įsako Va- 
das, ir kai vyras paklūsta, priduria: — Dvidešimt 
penkis kirčius, — tęsia su niūriu pasitenkinimu, — 
štai kiek /u gausi šį vakarą. 

Žliumbdamas vyriškis maldauja pasigailėji- 
mo — bent šį kartą. Juk rytoj Belialo diena... Vis- 
gi jis jau senas, visą gyvenimą ištikimai plušo, 

Vadas jį nutraukia. 

— Čia demokratija, — aiškina jis. — Mes visi 
lygūs prieš Įstatymą. O Įstatymas skelbia, kad 

viskas priklauso Proletariatui, kitaip tariant, vis- 
kas tenka Valstybei. O kokia bausmė už Valsty- 
bės grobimą? 

Žmogėnas žvelgia į jį su nebyliu sielvartu. 

— Kokia bausmė? — užrinka Vadas, pakelda- 
mas botagą. 

— Dvidešimt penki kirčiai, — atsklinda vos 
girdimas atsakymas. 

— Teisingai! Na tada viskas išspręsta, tiesa? O 
dabar kokie gi tie apdarai? 

Jauna lieknesnė mergina pasilenkia 1r apčiu- 
pinėja dvielį juodą lavono švarką. 

— Gražus drabužis, — sako ji. — Ir dėmių nėra, 
neišsisunkė skysčių. 

— Aš pasimatuosiu,- pareiškia Vadas. 

Truputį pasikamavę jie numauna lavono kel- 
nes, nuvelka švarką ir marškinius, paskui įmeta jį 
į kapą vienais apatiniais ir užkasa. Tuo metu Va- 
das paima drabužius, kritiškai apuosto, nusimeta 
perlo pilkumo švarką, kadaise vilkėtą „Western- 
Shakespeare Pictures Incorporated“ gamybos 
administratoriaus, ir įsispraudžia į konservaty- 
vesnio kirpimo drabužį, derantį salykliniam alui 
1r Auksinei taisyklei. 


PASAKOTOJAS 

Įsivaizduokite save jo vietoje. Galbūt nežino- 
te, bet karštuvė, arba pirmoji karšimo mašina, 
sudaryta iš tiektuvo ir priekarštuvių, būgno su 
visais dirbtuvais, greituolio, grąžintuvo ir taip 
toliau. O jeigu neturite nei karšimo mašinos, nei 
elektrinių audimo staklių, neturite jas varančių 
elektros variklių nei generatorių elektrai gamin- 
ti, nei turbinų generatoriams sukti, nei anglių 
garui gaminti, nei aukštakrosnių plienui lydyti — 
ką gi, tuomet suprantama, kad geresnių audinių 
galite tik pasikasti iš kapų tų, kurie kadaise nau- 
dojosi šiais privalumais. O kol radioaktyvumas 
nebuvo išsisklaidęs, nebuvo net kapinių, iš kurių 
galėtumei pasikasti. Trejetas tos technologinės 
pažangos pabaigą išgyvenusios ir vis mąžtan- 
čios saujelės kartų apsupti pavojų glaustėsi dy- 
kumoje. Tik pastaruosius trisdešimtį metų tapo 
saugų mėgautis palaidotais /e confort modern 
likučiais. 


Vadas stambiu planu — groteskiškas skolintu 
švarku žmogaus, kurio rankos buvo trumpes- 
nės, o pilvas didesnis nei jo. Išgirdęs artėjančius 
žingsnius jis pasuka galvą. 

Bendru planu žiūrint iš jo pusės matome 
dr. Balą, už nugaros surištomis rankomis jis sun- 
kiai klampoja smėliu. Iš paskos eina trejetas jį 
sugavusiųjų. Užkliuvus ar sulėtinus žingsnį bado 
jam užpakalį aštriais kaip virbalai jukos lapais ir 
audringai kvatoja, matydami jį raukantis. 

Vadas spokso į juos artėjančius iš nuostabos 
netekęs amo. 

— Kas čia, vardan Belialo? 

Nedidukė jų eisena sustoja mauzoliejaus pa- 
pėdėje. Trejetas dr. Balos palydovų nusilenkia 
Vadui ir pasakoja savo istoriją. Jie Žvejoję luote- 
liu prie Redondo Byčo ir staiga išvydę didžiulį, 
keistą laivą, atplaukiantį iš rūkų, tada tuoj pat 
nusiyrę atgal į krantą, kad jų nepastebėtų. Iš seno 
namo griuvėsių stebėję išsilaipinančius nepažįs- 
tamuosius. Išlipo trylika. Paskui šis vyras su mo- 
terimi atklajojo kone iki jų slaptavietės. Moteris 
galop nuėjusi, o kol vyras kapstėsi žemėje su 
kastuvėliu, jie šoko ant jo iš už nugaros, užkimšo 
burną ir surišę atgabeno čia apklausai. 

Stoja ilga tyla, kurią pagaliau nutraukia Va- 
das. 

— Ar tu kalbi angliškai? 

— Taip, kalbu angliškai, — lemena dr. Bala. 


— Gerai. Atriškite, užkelkite. 

Užkelia taip nepagarbiai, kad jis nusileidžia 
priešais Vadą ant visų keturių. 

— Ar tu kunigas? 

— Kunigas? — dr. Bala pakartoja su baugščia 
nuostaba. Papurto galvą. 

— Kodėl tuomet tu be barzdos? 

— Aš... aš skutuosi. 

— A, tai tu ne... — Vadas perveda pirštu dr. Ba- 
los smakrą ir skruostą. — Suprantu, suprantu. 
Stokis. 

Dr. Bala paklūsta. 

— Iš kur tu esi? 

— Iš Naujosios Zelandijos, pone. 

Dr. Bala sunkiai nugurkia, jis norėtų, kad 
virpėtų iš siaubo. 

— Iš Naujosios Zelandijos? Ar tai toli? 

— Labai toli. 

— Atplaukėte didžiuliu laivu? Buriniu? 

Dr. Bala linkteli ir nutaisęs dėstytojo povyzą, 
kurios visada griebiasi kaip priebėgos, kai asme- 
ninis ryšys tampa pernelyg sunkus, ima aiškinti, 
kodėl jie negalėję perplaukti Ramiojo vandenyno 
garlaiviu. 

— Nebūtų buvę kur pasipildyti kuro. Mūsų 
laivybos kompanijos garlaivius gali naudoti tik 
pakrančių laivybai. 

— Garlaivius? — pakartoja Vadas, o jo veidas 
užsižiebia susidomėjimu. — Jūs tebeturite gar- 
laivių? Bet tai reiškia, kad pas jus nebuvo Vel- 
niavos? 

Dr. Bala, regis, visai sutrikęs. 

— Aš nevisiškai suprantu, — sako jis. — Kokios 
Velniavos? 

— Tos Velniavos. Na žinai, kai Jis laimėjo. 

Pakėlęs rankas ištiestais smiliais prie kaktos 
jis padaro ragų ženklą. Pavaldiniai pamaldžiai 
seka jo pavyzdžiu. 

— Turite omeny Velnią? — sako dr. Bala abe- 
jodamas. 

Anas linkteli. 

— Bet, bet... Aš turiu omeny, tikrai... 


PASAKOTOJAS 
Mūsų bičiulis yra geras Parapijietis, deja, libera- 
lios pakraipos. Tai reiškia, kad šio pasaulio Prin- 
co niekuomet ontologiškai nepripažino. O jei tie- 
siai šviesiai, jis Juo netiki. 


— Taip, jis perėmė viską į savo rankas, — pa- 
aiškina Vadas. — Jis laimėjo mūšį ir viską užval- 
dė. Tai buvo tuomet, kai jie padarė visa tai. 

Plačiu, visaapimančiu mostu jis aprėpia tą 
klaikumą, kuri kadaise buvo Los Andželas. 
Dr. Balos veidą nušviečia supratimas. 

— A, suprantu. Turite omeny Trečiąjį pasau- 
linį karą. Ne, mums pasisekė, mes išnešėm kai- 
lį sveikutėliai. Dėl ypatingos geografinės padė- 
ties, — priduria jis profesoriaus tonu, — Naujoji 
Zelandija nebuvo strategiškai svarbi... 

Vadas nutraukia daug žadančią paskaitą. 

— Tai pas jus vis dar važinėja traukiniai? — 
klausinėja jis. 

— Taip, važinėja, — atsako dr. Bala šiek tiek 
suirzęs. — Bet, kaip sakiau... 

— Ir varikliai vis dar veikia? 

— Žinoma, veikia. Kaip aš sakiau... 

Išgąsdindamas Vadas iš džiaugsmo ūkteli ir 
pliaukšteli jam per petį. 

— Tai tu gali mums padėti vėl viską atstatyti. 
Kaip senais gerais laikais prieš... — jis baksteli 
pirštais ragus. — Mes turėsime traukinius, tik- 
rus traukinius, — devintam danguj nuo tokios 
džiaugsmingos perspektyvos jis prisitraukia 

dr. Balą, apsiveja ranka kaklą ir bučiuoja į abu 
skruostus. 

Traukdamasis — susidrovėjęs, 0 ir pasibjau- 
rėjęs (nes didysis vyras retai prausiasi, jo burna 
siaubingai dvokia), — dr. Bala išsilaisvina iš jo 
glėbio. 

— Bet aš nesu inžinierius, — protestuoja jis. — 
Esu botanikas. 

— O kas tai? 

— Botanikas — tai žmogus, kuris viską Žino 
apie augalus... 

— Nuodingus? — klausia Vadas su viltimi. 

— Ne, ne, visokius augalus, apie jų įvairovę: 
lapus, stiebus, žiedus — nors žinoma, — priduria 
skubiai, — negalima pamiršti kriptogamų. Taip 
jau susiklostė, kad sporiniai augalai — mano ypa- 
tingi numylėtiniai. Kaip veikiausiai žinote, Nau- 
joje Zelandijoje jų itin gausu... 

— O varikliai? 

— Varikliai? — pakartoja dr. Bala niekina- 
mai. — Tiesiai jums pasakysiu, neatskirčiau garo 
turbinos nuo dyzelinio variklio. 

— Tai tu visai negali mums padėti paleisti 
traukinių? 

— Visiškai nieko. 


Netardamas nė žodžio Vadas pakelia dešinę 
koją, įremia pėdą dr. Balai po duobute, paskui 
staigiai ištiesina sulenktą kelį. 

Dr. Bala — stambiu planu — pakyla nuo smėlio 
krūvos, kur nukrito, susitrenkęs ir apsidaužęs, 
bet sveikais kaulais. Kol trunka šis kadras, girdi- 
me Vadą, šaukiantį savo vasalus. 

Vidutinišku planu — kvietimą išgirdę bėgan- 
tys kapų rausėjai ir žvejai. Vadas duria pirštu į 
dr. Balą apačioje. 

— Palaidokit jį. 

— Gyvą ar mirusį? — klausia putloka mergina 
sodriu kontraltu. 

Vadas žiūri žemyn į ją. Planas žiūrint iš jo 
pusės. Sutelkęs jėgas nusigręžia. Jo lūpos kruta. 
Jis kartoja tinkamą Trumpesniojo Katekizmo 
vietą. ,, Kokia moters prigimtis? Atsakymas: Mo- 
teris yra Netyrosios dvasios indas, visų apsigimi- 
mų šaltinis, Žmonių padermės priešas...“ 

— Gyvą ar mirusį? — pakartoja putlioji. 

Vadas gūžteli pečiais. 

— Kaip norite, — atsako dirbtinai abejingu 
tonu. 

— Valio, valio! — sušunka toji ir atsisuka į savo 
bendrus. — Eime, berniukai, pasismaginsime. 

Jie apžiedžia dr. Balą, pakelia klykiantį ir 
meta kojomis priekin į pusiau užkastą „Golden 
Rule Brewing Corporation“ direktoriaus kapą. 
Putlioji mergiotė laiko jį prispaudusi, o vyriškiai 
kastuvais užberia sausa žeme. Netrukus jis jau 
užkastas iki juosmens. 

Garso takelyje aukos riksmai ir sujaudintas 
egzekutorių juokas silpnėja ir pereina į tylą, ku- 
rią sudrumsčia Pasakotojo balsas. 


PASAKOTOJAS 

Žiaurumas ir atjauta atkeliauja iš chromosomų; 

Visi žmonės kilnūs ir visi — žudikai. 

Dievindami šunis jie stato savuosius Dachau; 

Plėnim paleidžia ištisus miestus ir globia naš- 
laičius; 

Garsiai smerkia linčiavimą, bet pritaria Ouk 
Ridžui'; 

Sklidini rytdienos filantropijos, bet šiandien — 
NKVD. 

Ką persekiosime, ko gailėsimės? 

Visa tai veikiau laikų papročiai, 

Žodžių ant medžio pulpos, žodžių iš riaumojan- 
čių radijų, 

* 1887 m. Ouk Ridžo miestelyje kilo policijos ir juodųjų konf- 


liktas, kuris prasidėjo dėl juodaodžio ir baltosios ryšio. Per 
susidūrimą ir nulinčiuoti žuvo vienas baltasis ir dvylika juodųjų. 


Komunistinių vaikų darželių ir pirmųjų komunijų. 
Tik pažinęs savo tikrąją Būtį 
Žmogus suvaldė savy daugybę beždžionių. 


Garso takelyje vėl girdėti juokas ir maldavimai 
pasigailėti. Ir štai staiga išgirstame Vadą. 

— Pasitraukit, — surinka jis. — Aš nematau. 

Jie paklūsta. Tylomis Vadas žiūri žemyn į 
dr. Balą. 

— Tu viską Žinai apie augalus? — taria jis pa- 
galiau. — Tai kodėl tau čia neišauginus kokių nors 
šaknų? 

Jo šmaikštavimas sutinkamas audringu žvie- 
gimu. 

— Kodėl nepražydinus gražių rausvų gėlyčių? 

Mes matome kančios iškreiptą botaniko veidą 
stambiu planu. 

— Pasigailėkite, pasigailėkite... 

Balsas groteskiškai nutrūksta, sukeldamas dar 
vieną linksmybių protrūkį. 

— Galėčiau būti jums naudingas. Galėčiau pa- 
mokyti, kaip gauti geresnį derlių. Jūs turėtumėt 
daugiau maisto. 

— Daugiau maisto? — staiga susidomėjęs pa- 
kartoja Vadas. Paskui tulžiai susiraukia: — Tu 
meluoji! 

— Nemeluoju. Prisiekiu Visagaliu Dievu. 

Nusirita pasipiktinimo murmesys. 

— Gal jis ir visagalis Naujojoje Zelandijoje, — 
paaiškina Vadas. — Bet ne čia — po to, po Velniavos. 

— Bet aš žinau, kad galiu jums padėti. 

— O ar pasirengęs prisiekti Belialu? 

Dr. Balos tėvas buvo bažnyčios tarnas ir jis 
pats nuolat vaikšto į bažnyčią, bet padaro ką liep- 
tas su nuoširdžiu užsidegimu. 

— Belialu. Prisiekiu Visagaliu Belialu. 

Visi parodo ragų ženklą. Stoja ilga tyla. 

— Atkaskite jį. 

— O, Viršininke, — protestuoja putlioji mer- 
giūkštė, — tai neteisinga! 

— Atkask jį, tu Netyrumo inde! 

Jo balsas iškart įtikina: jie kasa — net rūks- 
ta, ir nespėjęs nė mirktelėti dr. Bala ištrauktas iš 
kapo gana netvirtai stovi mauzoliejaus papėdėje. 

— Ačiū, — dar pajėgia pasakyti, tada jo keliai 
sulinksta ir jis susmunka. 

Geraširdiškai paniekinamo juoko choras. Va- 
das pasilenkia nuo savo marmurinės laktos. 

— Nagi, štai tu, rudaplaukis inde, - jis paduoda 
merginai butelį, — tegul jis išgeria šito, — įsako. — 
Man reikia, kad jis paeitų. Mes eisime į Štabą. 


Ji atsisėda prie dr. Balos, pakelia jo suglebusį 
kūną, atremia jo svyruojančią galvą į savo krūti- 
nės draudimus ir supila jėgas grąžinantį gėrimą. 

Vaizdas išnyksta, išryškėja gatvė. Keturi 
barzdoti vyrai neša Vadą neštuvais. Kiti driekia- 
si už jų, lėtai klampoja per suneštą smėlį. Šen ir 
ten po sugriautų degalinių priemenėmis, vypsan- 
čiuose kontorų pastatų tarpduriuose guli žmonių 
kaulų krūvos. 

Dr. Bala — vidutiniškai stambiu planu. Vis dar 
laikydamas butelį dešinėje rankoje jis eina šiek 
tiek netvirtai, labai įsijautęs pats sau traukia ,,An- 
nie Laurie“. Prisigėrus tuščiu skrandžiu — dar 
blogiau, tuščių skrandžiu žmogaus, kurio motina 
dėl religijos į burną niekad neėmė alkoholio, — 
stiprus raudonas vynas greitai apsuko galvą. 


And for bonny Annie Laurie 
I'd lay me doon and dee...“ 


Paskutinės eilutės viduryje planas apima ir dvi 
merginas kapų rausėjas. Priėjusi prie dainininko 
iš nugaros, putlioji draugiškai pliaukšteli jam per 
* Populiari škotų daina. 


** Ir dėl gražutės Anės Laurės 
Ant žemės išsitiesęs mirsiu... 

nugarą. Dr. Bala krūpteli, atsigręžia ir staiga labai 
išsigąsta. Bet jos šypsena padrąsina. 

— Aš Flosė, — sako ji. — Tikiuosi, nepyksti, kad 
norėjau tave palaidoti? 

— Oi ne, ne, visai ne, — nuramina ją dr. Bala 
tokiu tonu, kokiu kalbėtų Žmogus, neprieštaraująs, 
kad jaunoji dama užsidegtų cigaretę. 

— Aš tikrai nieko prieš jūs neturiu, — tvirtina 
Flosė. 

— Žinoma. 

— Norėjau pasijuokti, ir tiek. 

— Taigi, taigi. 

— Žmonės atrodo mirtinai juokingai, kai juos 
laidoji. 

— Mirtinai, taip, — dr. Bala sutinka, prisiverčia 
nervingai sukikenti. Jausdamas, kad stinga drąsos, 
jis pasistiprina darkart užsivertęs butelį. 

— Na, iki, — atsisveikina putlioji. — Turiu eiti pa- 
sišnekėti su Vadu, reikės pailginti jo naujojo švarko 
rankoves. 

Ji dar kartą pliaukšteli jam per nugarą ir nu- 
skuba. 

Dr. Bala lieka vienas su jos bendre. Jis vogčiom 
dirsteli į ją. Jai aštuoniolika, rudaplaukė, su duobutė- 


mis skruostuose, žavingo veido, liauno jauno kūno. 


— Mano vardas Lūla, — pasisako pati. — O 
tavo? 

— Alfredas, — atsako dr. Bala. — Mano mama 
labai žavėjosi „In memoriam““, — priduria jis pa- 
aiškindamas. | 

— Alfredas, — pakartoja rudaplaukė. — Aš va- 
dinsiu tave Alfiu. Pasakysiu tau šį tą, Alfi. Man, 
tiesą sakant, nepatinka šitie vieši laidojimai. Ne- 
žinau, kodėl skiriuosi nuo kitų žmonių, bet man 
nebūna juokinga. Nematau juose nieko juokingo. 

— Džiaugiuosi tai girdėdamas, — sako dr. Bala. 

-— Žinai, Alfi, — ji vėl prašneka šiek tiek paty- 
lėjusi. — Tu labai laimingas žmogus. 

— Laimingas? 

Lūla linkteli. 

— Pirmiausia tave atkasė — dar nebuvau nie- 
kuomet mačiusi, kad tai įvyktų, — o dabar žengsi 
tiesiai į Gryninimo apeigas. 

— Gryninimo apeigas? 

— Taip, rytoj Belialo diena, — patvirtina ji, at- 
sakydama į tuščią nieko nesuvokiantį žvilgsnį. — 
Tik jau nesakyk, kad nežinai, kas vyksta Belialo 
dienos išvakarėse. 

Dr. Bala purto galvą. 


* Lordo Alfredo Tennysono eilėraštis. 

— O kada būna jūsų Gryninimas? 

— Na mes prausiamės kiekvieną dieną, — sako 
dr. Bala, kuriam ką tik buvo dar kartą priminta, 
kad Lūla — tikrai ne. 

— Ne, ne, — atsako ji nekantriai. — Turiu ome- 
nyje, žmonių Giminės gryninimo. 

— Giminės? 

— Po velnių, juk jūsų kunigai neleidžia apsigi- 
musiems kūdikiams gyventi, tiesa? 

Stoja tyla, tada dr. Bala atremia jos klausimą 
savuoju. 

— O čia daug apsigimusių vaikų? 

Ji patvirtindama linkteli. 

— Nuo pat Velniavos — nuo tada, kai Jis viską 
perėmė. 

Ji padaro ragų ženklą. 

— Žmonės sako, kad prieš tai jų visai negim- 
davę. 

— Ar kas nors jums paaiškino apie gama spin- 
duliuotės poveikį? 

— Gama spinduliuotės? O kas tas gama spin- 
dulys? 

— Tai visų vaikų apsigimimų priežastis. 

— Juk tu nenori pasakyti, kad Belialas niekuo 
dėtas, tiesa? 


Ji klausia su piktu įtarimu ir Žiūri į jį kaip šv. 
Dominykas, veriantis žvilgsniu albigiečių eretiką. 
— Ne, žinoma, ne, — skubiai nuramina ją 
dr. Bala. — Jis — pirminė priežastis, to nereikia nė 
aiškinti, — nerangiai ir nepatyrusiai baksteli ra- 
gais. — Aš tik norėjau paminėti antrinių priežas- 
čių pobūdį, tų priemonių, kuriomis Jis naudojosi, 
kad įgyvendintų savo... savo apvaizdos tikslą, jei 
supranti, ką noriu pasakyti. 

Jo žodžiai, o dar labiau — pamaldus gestas 
nuramina Lūlos įtarimus. Nušvitusiu veidu ji 
nusišypso jam žavingiausia šypsena. Duobutės 
jos skruostuose atgyja lyg pora žavingų mažų 
padarėlių, kuriems ir tinka gyventi slaptą ir ne- 
priklausomą nuo viso Lūlos veido gyvenimą. 
Dr. Bala irgi jai nusišypso, bet beveik išsyk nusi- 
gręžia, išrausdamas iki plaukų šaknų. 


PASAKOTOJAS 
Iš nepaprastos pagarbos savo motinai mūsų varg- 
šas bičiulis tebėra trisdešimt aštuonerių metų 
viengungis. Dėl to perdėto nenatūralaus pagarbu- 
mo drovėdamasis vesti jis pusę gyvenimo pralei- 
do slapčia degdamas. Jausdamas, kad pakviesti 
dorybingą jauną damą į lovą būtų šventvagystė, 

po akademinio respektabilumo kiautu slepia 
liepsnojantį pasaulį, kuriame erotinės vizijos 
sukelia kankinamą atgailą, o paauglio aistros 
nepaliaujamai kaunasi su motinos priesakais. O 
štai čia Lūla — Lūla be menkiausių išsilavinimo 
ar gero auklėjimo pretenzijų, Lūla au nature! su 
muskuso kvapu, kuris, tiesą sakant, visai žavus. 
Tad ar nuostabu, kad jis rausta ir (prieš savo va- 
l1ą, nes trokšta į ją žiūrėti) kreipia šalin akis. 


Norėdamas nusiraminti ir vildamasis įgauti drą- 
sos, jis vėl siekia butelio. Staiga bulvaras susiau- 
rėja ir lieka tik takelis tarp dviejų smėlio kopų. 

— Tu pirma, — sako dr. Bala mandagiai nusi- 
lenkdamas. 

Ji nusišypso atsakydama į mandagumą, prie 
kurio čia, kur vyrams priklauso pirmenybė, o 
Netyrosios dvasios indai eina iš paskos, ji labai 
nepratusi. 

Nuosekliai judančia kamera iš dr. Balos pu- 
sės — Lūlos nugaros kadras. NE NE, NE NE, NE 
NE kartojasi žingsnis po žingsnio pakaitomis 
banguodami. Vėl dr. Bala — stambiu planu, žvel- 
gia išplėtęs akis ir vėl nuo dr. Balos veido — prie 
Lūlos nugaros. 


PASAKOTOJAS 
Tai išorinis, regimas, apčiuopiamas jo vidinės 
sąmonės simbolis. Principas, susikirtęs su gei- 
duliu, motina ir Septintasis įstatymas, užkloję jo 
vizijas ir Gyvenimo faktus. 


Kopos pereina į lygumą. Kelias vėl išplatėja, juo 
greta gali eiti dviese. Dr. Bala vogčia dirsteli į 
bendrakeleivės veidą ir mato, kad jį aptemdė me- 
lancholiška išraiška. 

— Kas yra? — klausia jis užjausdamas, o nepa- 
prastai įsidrąsinęs priduria „Lūla“ ir paliečia jos 
ranką. 

— Tai šiurpu, — sako ji su tylia neviltimi. 

— Kas šiurpu? 

— Viskas. Nenori apie tai galvoti, bet esi iš 
tų nelaimingųjų — negali paliauti galvojusi. Ir tau 
mažne protas maišosi. Sukasi ir sukasi galvoje 
koks nors žmogus, nori ir nori. Ir Žinai, kad ne- 
galima. Mirtinai drebi dėl to, ką jie padarytų, jei 
sužinotų. Bet viską pasaulyje atiduotumei tik už 
penkias minutes — bent penketą minučių laisvės. 
Bet ne, ne, ne. Ir sugniauži kumščius, susitram- 
dai — toks jausmas, lyg draskytumei save gabalais. 

Ir paskui staiga, po visų tų kančių, staiga... — jos 
balsas užlūžta. 

— Staiga kas? — teiraujasi dr. Bala. 

Ji pažvelgia į jį griežtai, bet jo veide — vien 
klausiama išraiška ir neapsimestinis nekalto 
Žmogaus nesupratimas. 

— Niekaip tavęs neperkandu, — taria ji paga- 
liau. — Ar Vadui pasakei tiesą? Na, kad nesi ku- 
nigas. 

Ir iškart išrausta. 

— Jei manimi netiki, — atsako dr. Bala su vyno 
įkvėptu galantiškumu, — esu pasirengęs tai įro- 
dyti. 

Ji žvilgteli į jį, paskui papurto galvą ir tarsi 
pasibaisėjusi nusisuka. Nervingai lygina ranko- 
mis prijuostę. 

— O kolei kas, — tęsia jis, padrąsintas jos ką 
tik išaiškėjusio drovumo, — tu man nepasakei, 
kas gi ten taip staiga nutinka. 

Lūla apsidairo, įsitikindama, kad niekas ne- 
nugirs, pagaliau prabyla beveik pašnibždomis: 

— Staiga Jis visus užvaldo. Ištisas savaites jis 
priverčia juos galvoti apie tuos dalykus — 0 tai 
prieš Įstatymą, tai piktybė. Vyrai taip įsiunta, jie 
ima tave stumdyti, vadinti indu — kaip kunigai. 


— Indu? 

Ji linkteli. 

— Netyrosios dvasios indu. 

— A, suprantu. 

— Ir tada ateina Belialo diena, — tęsia ji po 
trumpos pauzės. — Ir tada... Na, tu žinai, ką tai 
reiškia. O paskui, jeigu tu turėsi kūdikį, veikiau- 
siai Jis tave nubaus už tai, ką pats privertė dary- 
ti,— ji sudreba, baksteli pirštais ragus. — Aš žinau, 
kad turime priimti tai, ko Jis nori, — priduria. — 
Bet, oi, aš taip tikiuosi, jog jei kada nors turėsiu 
vaikų, jie bus sveiki. 

— Žinoma, jie bus sveiki, — sušunka dr. Bala. — 
Galų gale, juk /au nieko nėra. 

Sužavėtas savo drąsos jis pažvelgia į ją. Stam- 
bus planas iš jo pusės. NE NE NE, NE NE NE... 

Lūla liūdnai purto galvą. 

— Dėl to tai tu klysti, — sako ji. — Aš turiu dar 
vieną porą spenelių. 

— O, — iš dr. Balos tono aišku, kad mintis apie 
motiną akimirksniui ištrynė raudonojo vyno po- 
veikį. 

— Tai nėra labai blogai, — skubiai priduria 
Lūla. — Netgi geriausi Žmonės jų turi. Tai visiškai 
teisėta. Leidžiama iki trijų porų. Ir septynetas 


95 


96 


kojų ir rankų pirštų. Visus, kas gimsta su dau- 
giau, likviduoja per Gryninimą. Mano draugė 
Polė — ji šį sezoną pagimdė vaiką. Pirmagimį. Jis 
su keturiomis poromis ir be nykščių. Jam nėra jo- 
kios vilties. Tiesą sakant, jis jau pasmerktas. Jai 
jau nuskuto galvą. 

— Jai nuskuto galvą? 

— Nuskuta visoms, kurių kūdikiai likviduo- 
jami. 

— Bet kodėl? 

Lūla gūžteli pečiais. 

— Kad primintų joms, jog Jis yra Priešas. 


PASAKOTOJAS 
„Jei apibūdintume tai, — pasak Šrėdingerio, — 
drastiškai, nors galbūt šiek tiek naiviai, pirmos 
eilės pusbrolių ir pusseserių santuokos riziką gali 
padidinti ir tas faktas, kad jų močiutė ilgą laiką 
dirbo rentgeno kabinete. Atskiram Žmogui dėl 
to nereiktų jaudintis. Tačiau bendruomenei tu- 
rėtų kelti nerimą bet kokia galimybė laipsniškai 
užkrėsti žmoniją nepageidaujamomis latentinė- 
mis mutacijomis““ Turėtų, bet nereikia nė saky- 
ti, kad nekelia. Ouk Ridžas dirba tris pamainas, 
Kamberlando pakrantėje kyla atominė elektrinė, 


o kitoje tvoros pusėje — dievai žino, ką Kapica' 
sumanė ant Ararato kalno viršūnės, kokius siur- 
prizus ta nuostabi Rusiška siela, apie kurią taip 
lyriškai rašė Dostojevskis, parengė Rusų kūnams 
ir Kapitalistų bei Socialdemokratų lavonams. 


Smėlis vėl užtveria kelią. Jie įsuka į kitą tarp 
kopų vingiuojantį takelį ir staiga atsiranda vieni 
tarsi Sacharos viduryje. 

Nuosekliai judančia kamera iš dr. Balos pu- 
sės. NE NE, NE NE... Lūla staiga sustoja ir atsi- 
gręžia į jį. NE NE NE. Kamera juda prie jos vei- 
do, ir staiga jis pamato jos tragišką išraišką. 


PASAKOTOJAS 

Septintasis įsakymas, Gyvenimo faktai. Bet yra 
ir kitas Faktas, į kurį Žmogus negali reaguoti 
vien atsietu neigimu arba fragmentišku geidulio 
demonstravimu — Asmenybės faktas. 

— Aš nenoriu, kad man nukirptų plaukus — 
sako ji lūžinėjančiu balsu. 

— Ir nenukirps. 
* Piotras Kapica (1894-1984) — rusų fizikas, Nobelio 
premijos laureatas. Tyrimų sritys: branduolio fizika, 
stipraus magnetinio lauko kūrimo technika, žemųjų 


temperatūrų fizika, magnetroninų prietaisų, aukštos 
temperatūros plazmos fizika. 

— Nukirps. 

— Negalima, jie neturi teisės, — ir nustebęs dėl 
tokio savo ryžto: — tavo plaukai per daug gražūs. 

Vis dar tragiškai Lūla purto galvą. 

— Aš jaučiu, — sako ji. — Jaučiu kaulais. Tie- 
siog žinau, kad jis turės daugiau nei septynis 
pirštus. Jie jį užmuš, nukirps man plaukus, nu- 
plaks mane — Jis priverčia mus tai daryti. 

— Daryti ką? 

Ji žvelgia į jį nieko nesakydama, paskui be- 
veik apimta siaubo nuleidžia akis. 

— Todėl, kad Jis nori, jog būtume nelaimingi. 

Užsidengusi veidą rankomis ji prapliumpa 
nevaldomai raudoti. 


PASAKOTOJAS 
Vynas kraujyje, o dvelkiantis muskuso kvapas 
primena 
"Tuos tokius artimus, šiltus, prinokusius, apvalius 
ir mažne | 
Valgomus Gyvenimo faktus... O dabar jos aša- 
rOS, jos ašaros... 


Dr. Bala apkabina merginą, ji rauda jam ant pe- 
ties, 0 jis glosto jai plaukus su visu normalaus 
vyro, kuriuo akimirksniui tapo, švelnumu. 


— Neverk, — šnabžda jis, — neverk. Viskas bus 
gerai. Aš visada būsiu šalia. Neleisiu jiems nieko 
tau padaryti. 

Pamažu ji leidžiasi nuraminama. Rauda 
slopsta, pagaliau visai atlėgsta. Ji pakelia galvą 
ir pro ašaras nusišypso tokia neabejotina meilės 
šypsena, kad bet kas kitas dr. Balos vietoje būtų 
ją priėmęs kaip kvietimą. Bet sekundės byra, jis 
vis dvejoja, ir jos išraiška keičiasi — ji nuleidžia 
vokus, prisipažindama, kad staiga pasijuto per- 
nelyg atviraujanti, — ir nusisuka. 

— Atsiprašau, — murmėdama ima trinti ašaras 
murzinais lyg vaiko krumpliais. 

Išsitraukęs nosinę dr. Bala švelniai šluosto jai 
akis. 

— Tu toks mielas, — stebisi mergina. — Visai 
nepanašus į čionykščius vyrus. 

Ji vėl jam nusišypso. Tarsi pora Žžavingų iš 
slaptavietės išnirusių žvėriukų pasirodo duo- 
butės. 

Taip impulsyviai, kad nespėja nė nustebti dėl 
to, ką darąs, dr. Bala suima jos veidą rankomis ir 
bučiuoja į lūpas. 

Lūla akimirką priešinasi, bet paskui taip už- 
simiršta, kad tampa aktyvesnė už savo užpuolėją. 

Garso takelyje „„Siųsk man atlėgį“ pereina į 
„Liebestod““ iš Tristano. 

Staiga krūptelėjusi Lūla suakmenėja kaip sta- 
tula. Stumdama nuo savęs paklaikusi dirsteli jam 
į veidą, tada nusigręžusi dairosi per petį apimta 
kaltės 1r baimės. 

— Lūla! 

Jis bando prisitraukti ją arčiau, bet ji išsilais- 
vina ir puola bėgti siauru taku. 

NE NE, NE NE, NE NE... 

Išryškėja Penktosios gatvės ir Peršingo skve- 
ro kampas. Kaip ir seniau, Skveras yra miesto 
kultūrinio gyvenimo šerdis ir centras. Iš seklaus 
šulinio priešais Filharmonijos auditoriją dvi mo- 
terys semia vandenį ožkena, paskui perpila į 
molio ąsočius, kad kitos moterys juos nuneštų. 
Ant sijos, permestos tarp dviejų aprūdijusių lem- 
pų stulpų, kabo ką tik nugalabyto jaučio skerde- 
na. Vyriškis stovi musių debesyje ir peiliu valo 
vidurius. 

— Bus skanu, — džiugiai pareiškia Vadas. 


“wa 


baksteli ragų ženklą. 


* Izoldos arija „Meilės mirtis“ iš Richardo Wagnerio 
operos Zristanas ir Izolda. 


Per keletą jardų stovi bendruomenės krosnys. 
Vadas įsako procesijai sustoti ir maloniai priima 
šviežios duonos. Jam valgant į planą įžengia de- 
šimt ar dvylika berniukų, svirduliuojančių po di- 
džiuliais kuro iš gretimos Viešosios bibliotekos 
nešuliais. Metę savo krovinius ant žemės, ragi- 
nami vyresniųjų smūgių ir keiksmų jie skuba at- 
nešti dar. Vienas kepėjų atveria krosnies duris ir 
šauna knygas į ugnį. 

Mokslininkas bibliofilas dr. Bala apimtas 
siaubo nuo šio vaizdo. 

— Bet juk tai šiurpu! — protestuoja jis. 

Vadas tik juokiasi. 

— Įmetame Dvasios fenomenologiją — ištrau- 
kiame kukurūzų duoną. Ir po galais —- duona gera. 

Jis atsikanda dar kąsnį. 

Dr. Bala tuo metu pasilenkęs ties pat pražū- 
ties slenksčiu pačiumpa žavingą nediduką Šelio 
tomelį. 

— Ačiū D... — jau Žiojasi, bet, laimei, prisime- 
na, kur esąs, ir spėja laiku užsičiaupti. 

Įsikišęs knygelę į kišenę, atsigręžia į Vadą: 

— O kultūra? — klausia jis. — Kaip visuome- 
nė paveldės žmonijos sunkiai įgytą išmintį? Kaip 
geriausia, kas išmąstyta ir... 

— Jie nemoka skaityti, — atsako Vadas pilna 
burna. — Ne, tai ne visai tiesa. Mes visus juos 
mokome perskaityti tai. 

Jis duria pirštu. 

Lūla vidutinišku planu žiūrint iš jo pusės — 
Lūla su duobutėmis ir viskuo kitu, bet ir su di- 
delių raudonu NE ant prijuostės, dviem smulkes- 
niais NE ant marškinių priekio. 

— Tai ir visa knygų išmintis, kurios jiems 
reikia. O dabar, — jis duoda komandą savo neši- 
kams, — judėkite. 

Nuosekliai slenkančia kamera filmuojami 
pro įėjimą be durų į kadaise buvusį „Biltmore“ 
restoraną įnešami neštuvai. Čia pridvisusioje 
prietemoje dvidešimt ar trisdešimt moterų — vie- 
nos pusamžės, kitos jaunos, ir mergaitės audžia 
primityviomis staklėmis, kokiomis dirbdavo Vi- 
durio Amerikos indėnai. 

— Nė viena iš šitų indų neturėjo vaikų šį se- 
zoną, — paaiškina Vadas dr. Balai. Jis susiraukęs 
purto galvą. — Kai jos bergždžios, neperi pabaisų. 
Bet iš kur gausime darbo jėgos, Belialas žino... 

Jie eina giliau į patalpas, praeina grupelę 


*--- — 


moters su vilko gomuriu ir keturiolika pirštų, ir 


sustoja po arka, atsiveriančia į antrą salę, tik šiek 
tiek mažesnę nei pirmoji. 

Kol trunka šis kadras, girdime jaunus balsus, 
sutartinai deklamuojančius Trumpojo katekizmo 
pradžią. 

„Klausimas: Koks aukščiausiasis Žmogaus 
tikslas? Atsakymas: Aukščiausiasis Žmogaus 
tikslas — permaldauti Belialą, smerkti priešiš- 
kumą Jam ir kuo ilgiau išvengti sunaikinimo.“ 

Staiga pereinama prie dr. Balos veido stam- 
biu planu — jame nuostaba ir augantis siaubas. 
Paskui labai tolimu bendru planu iš jo pusės ma- 
tome penkias eiles po dvylika — iš viso šešias- 
dešimt trylikos penkiolikos metų berniukų ir 
mergaičių, stovinčių griežtai pagal komandą „ra- 
miai“ ir kiek įmano greičiau veblenančių rėks- 
mingu, šaižiuų, monotonišku balsu. Priešais juos 
ant paaukštinimo sėdi nedidelis storas vyras ilga 
juodų ir baltų ožkenų mantija ir kailine kepure 
su standžiu odos krašteliu, prie kurio pritaisyti 
du vidutinio dydžio ragai. Bebarzdis 1r pageltęs 
jo veidas blizga išmuštas prakaito, kurį jis nuolat 
braukiasi plaukuota sutanos rankove. 

Kamera grįžta prie Vado — pasilenkęs jis pa- 
liečia dr. Balos petį. 

— Čia, — sušnabžda jis, — pagrindinis Šėtoniš- 
kojo mokslo praktikas. Patikėk, jis tikras Piktojo 
gyvulių magnetizmo magas. 

Kol trunka šis kadras, girdime begalvį vaikų 
lalesį. 

„Klausimas: Koks Žmogui skirtas likimas? 
Atsakymas: Savo paties malonumui Belialas iš 
visos amžinybės pasirinko visus dabar gyvenan- 

— Kodėl jis su ragais? — klausia dr. Bala. 

— Jis yra Archimandritas, — paaiškina Va- 
das. — Jau greitai turėtų gauti trečiąjį ragą. 

Pereinama prie vidutiniško pakylos plano. 

— Puiku, — sako Šėtoniškojo mokslo prakti- 
kas spigiu aukštu balsu, lyg ypatingo šventeivos 
ir savimylos berniuko. Nusibraukia kaktą. — O 
dabar pasakykite, kodėl jūs nusipelnote amžino- 
sios pražūties? 

Akimirką stoja tyla. Paskui iš pradžių nedar- 
niai, bet greitai į sutartiną garsų chorą išaugan- 
čiais balsais vaikai atsako. 

— Belialas mus sudergė ir pagadino visas 
mūsų būties dalis. Todėl ir esame, vien dėl to su- 
gedimo, Belialo pelnytai pasmerkti. 

Jų mokytojas pritariamai linksi. 


— Toks, — cypia jis saldžiai, — yra neperpranta- 
mas Musių valdovo teisingumas. 

— Amen, —- atsako vaikai. 

Visi padaro ragų ženklą. 

— O kokia jūsų pareiga savo artimui? 

— Mano pareiga artimui, — atbanguoja atsa- 
kymas choru, — stengtis kiek įmanau neleisti jam 
padaryti man to, ką norėčiau padaryti jam; nu- 
silenkti visiems valdytojams, laikyti kūną visiš- 
kam skaistume, išskyrus porą savaičių po Belialo 
dienos, ir atlikti pareigą, prideramą tokiam visuo- 
menės sluoksniui, kokiam Belialas teikėsi mane 
pasmerkti. 

— Kas yra Bažnyčia? 

— Bažnyčia yra kūnas, jos galva — Belialas, o 
visi apsėstieji Žmonės yra jos nariai. 

— Labai gerai, — sako Praktikas, dar kartą brauk- 
damasis veidą. — O dabar man reikia jauno indo. 

Jis perbėga akimis savo mokinių gretas, duria 
pirštu. 

— Štai tu. Trečia iš kairės antroje eilėje... Inde 
su geltonais plaukais. Ateik čia. 

Kamera grįžta prie grupės aplinkui neštuvus. 

Nešikai išsiviepę, patenkinti tuo, ką nujau- 
čia artėjant; visų, net ir Vado, raudonos, drėgnos, 


105 


106 


mėsingos lūpos tarp juodų ūsų ir barzdos garbanų 
susiraitė į šypseną. Bet Lūla nesišypso. Išblyšku- 
si, ranka prisidengusi burną, su siaubu Žmogaus, 
kuriam pačiam teko patirti šią kankynę, išplėtusi 
akis ji įdėmiai žiūri į šiuos veiksmus. 

— Čia į viršų, — cypia valdingai beveik kūdi- 
kio balsas. — Stokis šalia manęs. Dabar atsisuk į 
klasę. 

Mergaitė daro kaip liepta. 

Vidutiniškai stambiu planu — aukšta liekna 
penkiolikmetė šiaurės madonos veidu. NE, skel- 
bia prijuostė, pritvirtinta prie jos palaikių kelnių; 
NE NE - lopai ant jos besikalančių krūtų. 

Praktikas kaltinamai duria į ją pirštu. 

— Pažvelkite į tai, — jis 1š pasibjaurėjimo su- 
siraukia. — Ar esate kada nors matę ką nors taip 
atstumiančio? 

“ Atsisuka į klasę. 

— Berniukai, — cypia jis, — jeigu kuris nors 
jaučiate Piktąjį gyvūnų magnetizmą, sklindantį 
iš šio indo, pakelkite rankas. 

Klasė bendru planu. Visi be išimties ber- 
niukai pakelia rankas. Jų veiduose — tas gašlus 
ir piktavalis smagumas, su kokiu visada Žžvel- 
gia ortodoksai, kai jų dvasios ganytojai kan- 


kina giminės atpirkimo ožius ar dar Žiauriau 
baudžia eretikus, besikasančius po Struktūros 
pamatais. 

Kamera vėl grįžta prie Praktiko. Veidmai- 
niškai atsidūsėjęs jis purto galvą. 

— To ir bijojau, — sako jis. Tada atsisuka į 
mergaitę šalia jo ant pakylos. — Dabar pasakyk 
man, — paliepia, — kokia Moters prigimtis? 

— Moters prigimtis? — netvirtai pakartoja 
mergaitė. 

— Taip, Moters prigimtis. Paskubėk! 

Ji žvilgteli į jį su siaubu mėlynose akyse, pas- 
kui nusigręžia. Jos veidas mirtinai išbąla. Lūpos 
dreba, gerklėje kyla kamuolys. 

— Moteris, — pradeda ji. — Moteris... 

Jos balsas užlūžta, akys paplūsta ašaromis; iš 
paskutiniųjų bandydama tvardytis ji sugniaužia 
kumščius ir ima kramtyti lūpą. 

— Toliau, — šaižiai surinka Praktikas. Ir pa- 
griebęs žilvičio rykštę nuo grindų skaudžiai ker- 
ta vaikui per plikas blauzdas. — Toliau! 

— Moteris, — mergaitė vėl pradeda, — yra Ne- 
tyrosios dvasios indas, visų iškrypimų šaltinis... 
Ji... Oi! 

Ji susigūžia gavusi dar vieną kirtį. 

Mokslo Praktikas juokiasi, 0 su juo ir visa 
klasė. 

— Priešas... — pasako jis. 

— O taip — Žmonių giminės priešas, nubausta 
Belialo ir prišaukianti bausmę visiems, kas per ją 
palinksta Belialui. 

Ilga tyla. 

— Taigi, - pagaliau paskelbia Praktikas, — tai štai, 
kas fu esi. Kas yra visi indai. O dabar eik, eik, — suž- 
vinga ir su netikėtu įniršiu rėžia jai, rėžia, rėžia. 

Verkdama iš skausmo mergaitė nušoka nuo 
pakylos ir bėga į savo vietą eilėje. 

Kamera grįžta prie Vado. Jis nepatenkintas 
suraukia antakius. 

— Jau tas pažangus mokymas! — suniaukia jis 
dr. Balai. — Stinga tikros drausmės. Nežinau, ko 
mes sulauksime. Kurgi, kai aš buvau berniūkštis, 
mūsų senasis Praktikas pririšdavo jas prie suolo 
ir padirbėdavo su beržine rykšte. „Tai tave išmo- 
kys būti indu“, — sakydavo jis 1r paskui plykst, 
plykst, plykst! Belialai, kaip jos staugdavo! Aš tai 
vadinu mokymu. Nagi, man pakaks, — priduria 
jis. - Žengte marš! 

Kai neštuvai išlinguoja iš plano, Kamera fil- 
muoja Lūlą, su užjautos kančia įsmeigusią akis 


į mažosios aukos antroje eilėje ašarotą veidą ir 
virpančius pečius. Jos ranką kažkas paliečia. Ji 
krūpteli, baimingai atsigręžia 1r su palengvė- 
jimu suvokia žvelgianti į draugišką dr. Balos 
veidą. 

— Taip, aš visiškai sutinku, — šnabžda jis, — 
tai blogai, tai neteisinga. 

Tik skubiai apsidairiusi per petį Lūla išdrįs- 
ta dėkinga šyptelėti jam. 

— Dabar reikia eiti, — sako ji. 

Jiedu nuskuba įkandin kitų. Paskui neštuvus 
jie grįžta atgal per Restoraną, pasuka dešinėn ir 
įžengia į Kokteilių barą. Viename patalpos gale 
mažne remia lubas kūpsanti didžiulė žmogaus 
kaulų kaugė. Sutūpę ant grindų tirštose baltose 
dulkėse daugybė kauladirbių skobia taures iš 
kaukolių, drožia virbalus iš alkūnkaulių, fleitas 
ir 1šilgines fleitas iš ilgesnių blauzdikaulių, sam- 
čius, batų šaukštus ir domino iš dubenų ir kaiš- 
čius iš šlaunikaulių. 

Riktelima sustoti, ir kol vienas meistrų su- 
groja „Siųsk man atlėgį“ blauzdikaulio fleita, ki- 
tas įteikia Vadui nuostabų vėrinį, suvertą iš įvai- 
rių dydžių slankstelių — nuo kūdikių kakliukų iki 
sunkiasvorių boksininkų strėnų. 

PASAKOTOJAS 
„Jis išvedė ir pastatė mane vidury slėnio, kuris 
buvo pilnas kaulų. Jis visur vedžiojo mane tarp 
jų, — slėnyje jų buvo labai daug. Jie buvo baisiai 
sudžiūvę.““ Sudžiūvę kaulai tų, kurie mirė tūks- 
tančiais, milijonais per tas trejetą saulėtų vasaros 
dienų, kurios jums tebėra ateitis. ,,Jis man tarė: 
„„Marusis, ar gali šitie kaulai atgyti?“ Atsakymas, 
tariau aš, neigiamas. Bet nors Baruchas gali iš- 
gelbėti mus (galbūt), kad neatsirastume tokiame 
osarijuje, jis nieko negali padaryti, kad atremtų 
tą kitą, lėtesnę, bjauresnę mirtį... 

Nuosekliai judanti Kamera seka laiptais į pa- 
grindinį holą gabenamus neštuvus. Čia dvokas 
žudantis, neapsakomas purvynas. Dvi Žiurkės 
stambiu planu graužia avies kaulą; musės ropi- 
nėja ant pūliuojančių mergaitės vokų. Kamera 
atsitraukia, filmuoja bendresniu planu. Apie ke- 
turiasdešimt ar penkiasdešimt moterų, pusė jų 
skustomis galvomis, sėdi ant laiptų šiukšlyne, 
tarp nugyventų lovų ir sofų išnarų. Visos maitina 
kūdikius, visi jie dešimties savaičių, visų skustų 
motinų vaikai apsigimę. Stambiu planu — veidu- 
kai su kiškio lūpomis, liemenys su bigėmis vie- 
toje kojų ir rankų, rankytės su daugybe pirštukų, 


kūneliai, papuošti dviem eilėmis spenelių, o gar- 
so takelyje girdime Pasakotojo balsą. 


PASAKOTOJAS 

Nes toji kita mirtis — šįkart ne nuo maro, nuodų, 
ugnies ar dirbtinai sukelto vėžio, bet nuo niekin- 
go pačios rūšies esmės iširimo — ši niauri ir be 
galo neherojiška mirtis gimstant gali būti tiek 
atominio karo, tiek atominės pramonės padari- 
nys. Nes pasaulyje, kuriame energija gaunama 
atomo branduolio dalijimosi būdu, tikriausiai 
kiekvieno močiutė bus dirbusi rentgeno kabine- 
te. Ir ne tik kiekvieno močiutė, bet ir senelis, ir 
tėtis, 1r mama, kiekvieno protėviai, koks trejetas, 
ketvertas, penketas jų kartų nekenčia Manęs. 

Nuo paskutinio apsigimusio vaiko Kamera 
atsitraukia prie dr. Balos, kuris stovi nosine užsi- 
ėmęs vis dar persigandusią nosį, iš siaubo paklai- 
kusiu žvilgsniu dairydamasis aplinkui. 

— Visi vaikai atrodo visiškai vienodo am- 
žiaus, — sako jis, gręždamasis į Lūlą, kuri tebe- 
stovi greta. 

— Taip, o ko gi tikėtumeisi? Turint omeny, 
kad jie beveik visi gimė tarp gruodžio dešimtos 
ir septynioliktos. 

— Bet tai reiškia, kad... — jis numykia, labai 
susidrovėjęs. — Aš manau, — skubiai padaro išva- 
dą, — kad čia viskas gerokai skiriasi nuo to, kaip 
yra pas mus Naujojoje Zelandijoje... 

Net ir apsvaigęs nuo vyno jis vis tiek prisime- 
na savo žilaplaukę motiną kitoje Ramiojo van- 
denyno pusėje, paskui kaltai išraudęs kosteli ir 
nukreipia šonan akis. 

— Ten Polė, — šūktelėjusi jo draugė nuskuba 
per kambarį. 

Stypčiodamas tarp sutūpusių ar prigulusių 
motinų ir murmėdamas atsiprašymus dr. Bala 
iriasi paskui ją. 

Polė sėdi ant šiaudais kimšto maišo netoliese 
buvusios Kasos. Jai aštuoniolika ar devyniolika 
metų, merginos galva nuskusta kaip nusikaltėlio 
prieš egzekuciją. Visas jos veido grožis — dailūs 
kaulai ir didelės šviečiančios akys. Dabar šios 
akys skaudžiai suglumusios žvelgia į Lūlos veidą 
ir be jokio smalsumo, beveik nesuvokdamos, ką 
mato, slysteli nuo Lūlos per ją lydinčio svetimojo 
bruožus. 

— Mieloji! 

Lūla pasilenkia pabučiuoti draugės. NE NE 

iš dr. Balos pusės. Paskui ji prisėda prie Polės, 


ramindama apkabina ją per pečius. Polė pri- 
glaudžia veidą Lūlai prie peties ir abi merginos 
pravirksta. Tarsi užkrėstas jų sielvarto mažasis 
pabaisa Polės rankose pabunda ir tyliai skųsda- 
masis suunkščia. Polė pakelia galvą nuo draugės 
peties ir dar drėgnomis nuo ašarų akimis pažvel- 
gia į apsigimusį vaiką, paskui atsisega marški- 
nius ir, nustūmusi šalin raudoną NE, duoda jam 
krūtį. Išalkęs vaikas įninka įnirtingai žįsti. 

— Aš jį myliu, — rauda Polė. — Aš nenoriu, kad 
jį užmuštų. 

— Mieloji, — Lūla nebežino, ką daugiau pasa- 
kyti, — mieloji! 

Ją nutraukia garsus balsas. 

— Tylos, jūs! Tylos! 

Refreną perima kiti balsai. 

— Tylos! 

— Tylos ten! 

— Tylos, tylos! 

Hole staiga nutyla visos kalbos, visi suklusę 
ilgam nuščiūva. Tada pasigirsta ragas ir kitas 1š tų 
keistai vaikiškų, bet pasipūtusių balsų paskelbia: 

— Jo Didenybė Belialo arkivikaras, Pasaulio 
viešpats, Kalifornijos arkivyskupas, Proletariato 
tarnas, Holivudo vyskupas. 

Pagrindiniai viešbučio laiptai bendru planu. 
Matome didingai nusileidžiantį Arkivikarą, ap- 
sitaisiusį ilgu Nubijos ožių kailių apsiaustu, auk- 
so karūna su keturiais ilgais smailais ragais. Pa- 
tarnautojas jam virš galvos laiko didžiulį oženų 
skėtį, o įkandin žengia dvidešimt ar trisdešimt 
garbingų dvasinių asmenų palyda — nuo triragių 
Patriarchų iki vienaragių Presbiterių ir beragių 
Postulantų. Krinta į akis, kad visi jie nuo Arkivi- 
karo ir iki žemiausio rango — bebarzdžiai, išpra- 
kaitavę ir riebiais pasturgaliais, o kai kuris nors 
prabyla — būtinai fleitos kontraltu. 

Vadas pakyla nuo neštuvų ir žengia pasitikti 
dvasinės valdžios įsikūnijimo. 


PASAKOTOJAS 
Bažnyčia ir Valstybė, | 
Godulys ir Piktybė: 
Dvejetas babuinų sudaro 
Vieną Viršiausiąją gorilą. 


Vadas pagarbiai palenkia galvą. Arkivikaras pa- 
kelia rankas prie tiaros, paliečia du priekinius ra- 
gus, tada prideda savo dvasiškai įkrautus pirštų 
galus prie Vado kaktos. 


— Kad tu niekad nebūtum pasmeigtas Jo ra- 
gais. 

— Amen, - sako Vadas; paskui išsitiesia ir stai- 
ga iš pamaldaus pereina į gyvą dalykinį toną: — 
Šiai nakčiai viskas parengta? 

Tarsi dešimtmečio balsu, bet su ilgais išrai- 
tymais ir daugiaskiemeniu lipnumu, būdingu 
dvasininkui veteranui, seniai įpratusiam prie 
viršesnio vaidmens, prie atskyrimo ir iškėlimo 
aukščiau savo bendrų, Arkivyskupas atsako, kad 
viskas sutvarkyta. Asmeniškai prižiūrint Trira- 
giam inkvizitoriui ir Pasadinos patriarchui, gru- 
pė atsidavusių Familiarų ir Postulantų apkeliavo 
gyvenvietes, atlikdami kasmetį surašymą. Visos 
pabaisų motinos pažymėtos. Galvos nuskustos, 
atlikti parengiamieji plakimai. Iki šio meto visos 
kaltosios jau perkeltos į vieną iš trijų Grynini- 
mo centrų Riversaide, San Diege ir Los Andžele. 
Peiliai 1r pašventinti bulių peniai parengti, ir su 
Belialo padėjimu ceremonijos prasidės paskirtą 
valandą. Iki rytdienos saulėtekio šalies grynini- 
mas turi būti baigtas. 

Arkivikaras dar kartą parodo ragų ženklą, 
paskui kelias minutes susitelkęs pastovi tyloje. At- 
merkęs akis atsigręžia į savo palydos dvasiškius. 

— Eikite, atveskite nuskustąsias, — suspiegia 
jis. — Atveskite tuos suterštus indus, tas Belialo 
priešiškumo liudininkes ir veskite jas į jų gėdos 
vietą. 

Tuzinas Presbiterių ir Postulantų bėga žemyn 
laiptais ir į motinų minią. 

— Greičiau, greičiau! 

— Belialo vardu. 

Lėtai, nenoromis trumpai kirptos moterys at- 
sistoja. Prie apsunkusių nuo pieno krūtinių pri- 
spaudusios savo mažąsias apsigimimo naštas, 
slenka durų link tyloje, geriau išreiškiančioje jų 
sielvartą nei bet kokios aimanos. 

Vidutinišku planu — Polė, sėdinti ant savo 
šiaudų krūvos. Priėjęs jaunas Postulantas šiurkš- 
čiai trūkteli ją, kad stotųsi. 

— Stokis! — šaukia jis įniršusio ir pikto vaiko 
balsu. — Tu nedorybių perėtoja! 

Ir skelia jai per veidą. Išsilenkdama antrojo 
smūgio Polė mažne tekina bėga link savo nelai- 
mės draugių prie įėjimo. 

Šis vaizdas išnyksta ir išryškėja nakties dan- 
gus su žvaigždėmis tarp retų debesų ruoželių ir 
dylančiu mėnuliu jau žemai vakaruose. Ilga tyla; 
paskui išgirstame tolimus skanduojamus garsus. 


Pamažėl vis aiškiau išskiriame kartojamus žo- 
džius: „Garbė Belialui, Belialui tamsybėse.“ 


PASAKOTOJAS 
Per sprindį nuo akių juoda beždžionės letena 
Užtemdo žvaigždes, mėnulį ir net 
Pačią erdvę. Penki dvokiantys pirštai 
Ir yra visas Pasaulis. 


Babuino letenos siluetas priartėja prie Kameros, 
didėja ir tampa vis grėsmingesnis, galiausiai vis- 
ką apgaubia tamsa. 

Vaizdas persikelia į Los Andželo koliziejų. 
Dūmais aptemdyta, besiplaikstančių fakelų šviesa 
išplėšia didelio sambūrio veidus. Viena eilė virš 
kitos tarsi tankiai surikiuotos chimeros, iš kurių 
kliokia aklas tikėjimas, nežmoniškas jaudulys, ko- 
lektyvinė silpnaprotystė — apeiginės religijos vai- 
siai, kliokia 1š jų juodų vokų, iš virpančių šnervių, 
iš pražiotų lūpų, tuo metu nepaliaujamai skan- 
duojančių: „(Garbė Belialui, Belialui tamsybėse.“ 
Apačioje, arenoje, šimtai nuskustų merginų ir mo- 
terų, visos su pabaisomis glėbiuose, klūpi priešais 
Didžiojo altoriaus laiptus. Nubijos ožių arnotais 
ir auksuotų ragų tiaromis pasidabinę baimingą 

pagarbą keliantys Patriarchai ir Archimandritai, 
Presbiteriai 17 Postulantai stovi dviem grupėmis 
ant viršutinės altoriaus laiptų pakopos ir gieda an- 
tifona, aukštu diskantu pritariant iš kaulų padirb- 
dintoms išilginėms fleitoms ir ksilofonų baterijai. 


I PUSCHORIS 
Garbė Belialui, 

II PUSCHORIS 
Belialui tamsybėse! 

Paskui po pauzės pasikeičia giesmės muzika 
ir prasideda nauja apeigų dalis. 
PUSHORIS I 

Tikrai baisu, 

II PUSCHORIS 
Baisu, baisu, 

I PUSCHORIS 
Patekti į rankas, 

II PUSCHORIS 
Didžiules ir plaukuotas, 

I PUSCHORIS 
Į rankas gyvajam Blogiui, 

II PUSCHORIS 
Aleliuja! 


I PUSCHORIS 
Į rankas Žmogaus Priešui! 
II PUSCHORIS 
Mūsų smagūs bičiuliai, 
I PUSCHORIS 
Perversmo prieš Prigimtinę daiktų tvarką — 
II PUSCHORIS 
Ir mes sudarėme su juo sandėrį prieš save; 
I PUSCHORIS 
Su Didžiąja mėsine muse, Musių valdovų, 
II PUSCHORIS 
Šliaužiojančiu širdyje; 
I PUSCHORIS 
Plikuoju kirmiu, kuris niekada nemiršta, 
II PUSCHORIS 
Ir niekada nemirdamas yra mūsų amžinojo gy- 
venimo šaltinis; 
I PUSCHORIS 
Oro galių princu — 
II PUSCHORIS 
„Spitfire“ ir „Stuka““, Belzebubu ir Azazeliu, 
Aleliuja! 
I PUSCHORIS 
Šio pasaulio Viešpačiu; 


* Kariniai lėktuvai. 

II PUSCHORIS 
Ir jo išniekintoju; 

I PUSCHORIS 
Didžioju viešpaties Molochu, 

II PUSCHORIS 
Visų tautų globėju; 

I PUSCHORIS 
Mamona, mūsų valdovu, 

II PUSCHORIS 
Visur esančiu: 

I PUSCHORIS 
Liuciferiu visagaliu 

II PUSCHORIS 
Bažnyčioje, Valstybėje; 

I PUSCHORIS 
Su Belialu, 

II PUSCHORIS 
Transcendentinių, 

I PUSCHORIS 
Ir vis tiek, oi, kokiu imanentiniuų 

VISI KARTU 
Belialuų, Belialu, Belialu. 


Kai giesmė nutyla, nusileidžia du beragiai Pos- 
tulantai, čiumpa arčiausiai stovinčią nuskustą 


moterį, pakelia ir veda apkvaišusią iš siaubo ten, 
kur altoriaus laiptų viršuje stovi Pasadinos pa- 
triarchas, pustydamas ilgą mėsininko peilį. Sta- 
mantri meksikietė motina stovi ir spokso į jį 1š- 
sižiojusi, užburta siaubo. Tada vienas Postulantų 
paima vaiką jai iš rankų ir laiko iškėlęs jį priešais 
Patriarchą. 

Stambiu planu — būdingas technologijų pa- 
žangos produktas — kiškialūpis daunas. Kol trun- 
ka šis kadras, girdime Chorų skandavimą. 


I PUSCHORIS 
Aš rodau tau Belialo pykčio ženklą, 

II PUSCHORIS 
Bjaurus, bjaurus; 

I PUSCHORIS 
Parodysiu tau Belialo malonės vaisius, 

II PUSCHORIS 
Nedorybė pripildyta nedorybės. 

I PUSCHORIS 
Parodysiu bausmę už paklusimą Jo valiai, 

II PUSCHORIS 
Kaip Pragare, taip ir žemėje. 

I PUSCHORIS 
Kas yra visų apsigimimų perėtoja? 

II PUSCHORIS 
Motina. 

I PUSCHORIS 
Kas yra išrinktasis Netyrumo indas? 

II PUSCHORIS 
Motina. 

I PUSCHORIS 
Ir žmonių giminei kritęs prakeiksmas? 

II PUSCHORIS 
Motina. 

I PUSCHORIS 
Apsėsta, apsėsta — 

II PUSCHORIS 
Iš vidaus, iš išorės: 

I PUSCHORIS 
Jos inkubas objektas, jos subjektas sukubas — 

II PUSCHORIS 
Ir abu yra Belialas; 

I PUSCHORIS 
Mėsinės musės apsėstoji. 

II PUSCHORIS 
Ropojančios ir geliančios, 

I PUSCHORIS 
Apsėsta to, kas neatlaikomai 


II PUSCHORIS 
Ją kreipia, stumia 

I PUSCHORIS 
Kaip purviną šešką, 

II PUSCHORIS 
Kaip rujojančią kiaulę 

I PUSCHORIS 
Žemyn nuo statumos 

II PUSCHORIS 
Į neapsakomą purvą; 

I PUSCHORIS 
Kai po ilgo voliojimosi, 

II PUSCHORIS 
Po ilgo jovalo lapnojimo, 

I PUSCHORIS 
Po devynių mėnesių pasirodo motina, 

II PUSCHORIS 
Pagimdo šią siaubūnišką žmogaus išjuoką. 

I PUSCHORIS 
Koks tada bus atpirkimas? 

II PUSCHORIS 
Krauju. 

I PUSCHORIS 
Kaip Belialas bus suminkštintas? 

II PUSCHORIS 
Tik krauju. 


Kamera pereina nuo altoriaus prie chimerų pilno 
amfiteatro, išbalusios jos spokso į sceną apačioje. 
Ir staiga tie veidai atveria juodas burnas ir ima 
unisonu skanduoti, iš pradžių neryžtingai, pas- 
kui su vis stiprėjančiu pasitikėjimu, vis galinges- 
niu garsu. 

— Krauju, krauju, krauju, krauju, krauju, 
krauju... 

Vėl grįžtame prie altoriaus plano. Kol tęsiasi 
šis kadras, girdėti bukaprotiškas Žmoginių būty- 
bių skandavimas. 

Patriarchas paduoda savo pustyklę vienam 
patarnautojų Archimandritų, tada kaire ranka 
paima apsigimusį vaiką už kaklo ir pasmeigia jį 
ant peilio. Tas kelissyk silpnai kvykteli ir nutyla. 

Patriarchas pasisuka, palieja pusę pintos 
kraujo ant altoriaus ir sviedžia lavonėlį į tamsą 
už altoriaus. Skandavimas išauga į laukinį cres- 
cendo. 

— Krauju, krauju, krauju, krauju, krauju... 

— Varykit ją šalin! — sucypia komandą Patri- 
archas. 


Siaubo apimta motina apsisuka ir skuba laip- 
tais žemyn. Du Postulantai ją palydi nuožmiai 
talžydami pašventintais bulių peniais. Skandavi- 
mą sutrauko veriantys riksmai. Nuo susirinku- 
siųjų kyla garsas — iš dalies užjaučiamas deja- 
vimas, iš dalies kriuksėjimas iš pasitenkinimo. 
Išraudę ir šiek tiek uždusę nuo tokios neįprastai 
įtemptos mankštos, storuliukai jaunieji Postulan- 
tai sučiumpa kitą moterį — šįkart mergaitę, trapią 
ir liekną, mažne vaiką. Kol jie velka ją laiptais, 
jos veido nematyti. Paskui vienas jų atsitraukia, 
ir mes atpažįstame Polę. 

Vaiką be nykščių, su aštuoniais speneliais pa- 
kelia priešais Patriarchą. 


I PUSCHORIS 

Suterštas, suterštas! Koks bus atpirkimas? 
II- PUSCHORIS 

Krauju. 
I PUSCHORIS 

Kaip Belialas bus permaldautas? 


Šį kartą atsako visi susirinkusieji. 
— Tik krauju, krauju, krauju, krauju... 
Patriarchas kaire ranka sugniaužia kūdikio 
kaklą. 

— Ne, ne, nereikia. Prašau! 

Polė buvo bepuolanti prie jo, bet ją suturi 
Postulantai. Jai raudant Patriarchas demonstra- 
tyviai perrėžia vaiką peiliu, kūną numeta į tamsą 
už altoriaus. 

Garsus šūksnis. Pereiname prie dr. Balos vi- 
dutiniškai stambaus plano. Sėdėdamas pirmoje 
eilėje jis visų akivaizdoje apalpo. 

Vaizdas išnyksta ir išryškėja Tamsybių tam- 
sybės vidus. Trumpesnės arenos ašies gale, di- 
džiojo altoriaus šone esanti šventykla — nedidelė 
ovali nedegtų plytų salė; viename jos gale alto- 
rius, o kitame įrengtos slankiosios durys, dabar 
jos uždarytos, tik per centre likusį plyšį matosi, 
kas vyksta arenoje. Ant guolio šventyklos vidu- 
ryje prigulęs Arkivikaras. Netoliese ant anglių 
krosnelės beragis Postulantas kepa kiaulės kojas, 
o šalia jo dviragis Archimandritas iš visų jėgų 
stengiasi atgaivinti be sąmonės ant neštuvų gu- 
lintį dr. Balą. Šaltas vanduo ir keletas smagių 
pliaukštelėjimų per veidą pagaliau duoda pagei- 
daujamą rezultatą. Botanikas atsidūsta, atsimer- 
kia, nustumia dar kartą pliaukštelėti užsimojusią 
ranką ir atsisėda. 

— Kur aš esu? — klausia jis. 


— Tamsybių tamsybėje, — paaiškina Archi- 
mandritas, — o čia jo Eminencija. 

Dr. Bala atpažįsta didįjį vyrą ir dar ištenka 
proto pagarbiai nulenkti galvą. 

— Atneškite suolą, — sukomanduoja Arkivi- 
karas. 

Suolas atnešamas. Jis pamoja dr. Balai, šis pa- 
šoka, kiek netvirtai pereina kambarį ir atsisėda. Vos 
prisėdusį itin garsus riksmas priverčia atsigręžti. 

Didysis altorius bendru planu iš jo pusės. Pa- 
triarchas kaip tik meta dar vieną pabaisėlę į tam- 
są, O jo patarnautojai beria smūgius ant spiegian- 
čios motinos. 

Kamera grįžta prie dr. Balos — šis veidą už- 
sidengęs rankomis dreba. Kol trunka tas kadras, 
mes girdime monotonišką susirinkusiųjų skan- 
davimą: 

— Kraujo, kraujo, kraujo. 

— Siaubinga! — ištaria dr. Bala. — Siaubinga! 

— Bet jūsų religijoje irgi yra kraujo, — ironiš- 
kai šypsodamasis padaro pastabą Arkivikaras. — 
Nuplauti Avinėlio krauju. Argi ne taip? 

— Visiškai teisingai, — pripažįsta dr. Bala. — 
Bet mes juk nesiprausiam krauju. Mes tik apie tai 
kalbame ar dar dažniau giedame giesmėse. 

Dr. Bala nukreipia akis. Stoja tyla. Tuo metu 
prieina Postulantas su didžiule lėkšte — ant stalo 
prie sofos padeda lėkštę ir pastato porą butelių. 
Pasmeigęs vieną kiaulės koją tikra antikvarine 
dvidešimtojo amžiaus šakute — ankstyvųjų Jur- 
gio laikų klastote — Arkivikaras ima ją graužti. 

— Vaišinkis, — kvykteli jis tarp dviejų kąs- 
nių. — Dar turime vyno, - priduria mostelėdamas 
į butelį. 

Alkanas kaip vilkas dr. Bala noriai paklūs- 
ta, ir vėl stoja tyla, drumsčiama tik čepsėjimo ir 
kraujo šaukimosi. 

— Žinoma, jūs tuo netikite, — pagaliau praby- 
la Arkivikaras pilna burna. 

— Bet aš jus užtikrinu... — protestuoja dr. Bala. 

Aistringą jo veržimąsi prisitaikyti antrasis 
numaldo pakėlęs putlią taukiną ranką. 

— Gerai, gerai, gerai! Bet norėčiau, kad ži- 
notumei, jog mes turime svarių priežasčių tikėti 
tuo, ką darome. Mūsų tikėjimas, mielas pone, yra 
racionalus ir realistinis, — jis stabteli gurkštelėti 
iš butelio, pasismeigia dar vieną koją. — Kiek su- 
prantu, jūs išmanote pasaulio istoriją? 

— "Tik kaip mėgėjas, — kukliai atsako dr. Bala. 
Bet pamano, kad gali paminėti skaitęs daugumą 


reikšmingiausių šios srities knygų, pavyzdžiui, 
Grevso Rusijos iškilimas ir išnykimas; Beisdovo 
Vakarų civilizacijos žlugimas, Braito nepakarto- 
jamąją Europa, autopsija, ir jau Žinoma, nuos- 
tabią, nepaisant to, kad tai tik romanas, visiškai 
tikrovišką mielojo gerojo Persivalio Poto Pasku- 
tinės Koni salos dienos. — Jūs ją, aišku, žinote? 

Arkivikaras purto galvą. 

— Neskaičiau nieko, kas išleista po Velnia- 
vos, — nukerta jis atžariai. 

— Na ir kvailai aš šneku, — šūkteli dr. Bala, 
pasigailėdamas, kaip 1r daugybę kartų praeityje, 
dėl to užplūdusio šnekumo fontano, dangstančio 
tokį drovumą, kuriam pasidavęs vargu ar bent 
žodį ištartų. 

— Bet aš skaičiau daug knygų, kurios išėjo 
anksčiau, — tęsia Arkivikaras. — Čia, Pietų Kali- 
ftornijoje, būta gerų bibliotekų. Dabar beveik vi- 
sos tuščios. Bijau, kad ateityje kuro teks dairytis 
toliau nuo namų. Bet kolei kas mes kepėmės duo- 
ną, 0 aš sugebėjau išsaugoti kokius trejetą ketver- 
tą tūkstančių egzempliorių mūsų Seminarijai. 

— Kaip Bažnyčia Tamsiaisiais amžiais, — rėžia 
dr. Bala su išsilavinusio Žmogaus įkarščiu. — Ci- 
vilizacija neturi geresnės bičiulės už religiją. Štai 

kodėl mano draugai agnostikai niekuomet... — 
staiga prisiminęs, kad anos Bažnyčios dogmos 
buvo ne visai tokios pat kaip šios, nutraukia min- 
tį, o drovuliui užglaistyti užsivertęs butelį ilgo- 
kai nenuleidžia. 

Bet laimei, Arkivikaras per daug įsigilinęs į 
savo mintis, kad žeistųsi dėl faux pas ar bent tai 
pastebėtų. 

— Kai aš tyrinėju istoriją, — taria jis, — štai 
kaip viskas atrodo. Žmogus varžosi su Gamta, 
Ego su Daiktų prigimtimi, Belialas (skubinas 
ragų ženklas) — su Kitu. Mažne šimtą tūkstan- 
čių metų šio mūšio baigtis buvo neaiški. Paskui, 
prieš tris šimtus metų, vos ne pernakt potvynis 
nesustabdomai plūsteli viena kryptimi. Imk dar 
vieną koją, ar nenori? 

Dr. Bala ima antrąją, o anas kimba į trečiąją. 

— Pradžioje lėtai, bet su vis didėjančiu pa- 
greičiu žmogus ima irtis prieš Prigimtinę daiktų 
tvarką, — arkivikaras stabteli išspjauti kremzlės 
možį. — Vis daugiau Žmonių giminės rikiuojas į 
jo gretas, ir Musių valdovas, o jis yra ir Mėsi- 
nė musė kiekvieno širdyje, pradeda triumfo žygį 
per pasaulį, kurio neginčijamų Šeimininku jis 
netrukus taps. 


Įsijautęs į savo šaižią iškalbą ir pasimiršęs, 
kad jis ne Šv. Azazelio šventyklos sakykloje, Ar- 
kivikaras plačiai mosteli ranka. Koja nukrinta 
nuo šakutės. Gerai nusiteikęs pasijuokia pats iš 
savęs, pakelia ją nuo grindų, nubraukia į oženų 
sutaną, atsikanda ir dėsto toliau. 

— Tai prasidėjo nuo mašinų ir pirmųjų grūdų 
laivų iš Naujojo pasaulio. Alkanieji gavo maisto, 
žmogaus pečius slėgusi našta palengvėjo. „O Die- 
ve, dėkojame Tau už tas malones, kurias iš savo 
Dosnumo...“ Ir taip toliau, — arkivikaras pašaipiai 
juokiasi. — Nereikia nė sakyti, kad niekas nieko 
nėra gavęs dovanai. Dievo gėrybės visada turi 
kainą, ir Belialas pasirūpina, kad ji būtų aukšta. 
Kad ir tos mašinos. Belialas puikiai žinojo, kad 
bent kiek nuo triūso atitiesęs nugarą, kūnas nusi- 
lenks geležiai, o protas taps mechanizmų vergu. 
Jis žinojo, kad jei mašina toks daiktas, jog ne- 
1išmanantis jos nesulaužys, tai reiškia, kad nepa- 
veiks jos nei įgūdis, nei talentas, nei įkvėpimas. 
Jei aptiksit produkto trūkumų, atgausite pinigus, 
ir atgausite trigubai, jei ten rasit bent aguonos 
grūdą genialumo ar individualybės. Ir tada pasi- 
rodė tas gerasis maistas iš Naujojo pasaulio. „O 
Dieve, mes Tau dėkojame...“ Bet Belialas žinojo, 

kad maitinimas reiškia veisimą. Senaisiais laikais 
mylėdamiesi žmonės tik didindavo kūdikių mir- 
tingumą ir trumpindavo gyvenimo trukmę. Bet 
atplaukę maisto laivai viską pakeitė. Poravimasis 
davė gyventojų prieaugį — toks buvo kerštas! 

Arkivikaras dar kartą šaižiai nusijuokia. 

Vaizdas išnyksta, kitame kadre per galingą 
mikroskopą matome spermatozoidus, įnirtingai 
besiveržiančius į savo Galutinį tikslą — milži- 
nišką mėnulį primenantį kiaušinėlį viršutiniame 
kairiame skaidrės kampe. Garso takelyje teno- 
ras atlieka paskutinę Listo Fausto simfonijos 
dalį: La femme ėternelle toujours nous ėlėve. 
La femme ėternelle toujours...“ Kadras keičia- 
si: Londono vaizdas iš lėktuvo 1800 m. Paskui 
vėl darviniškos lenktynės dėl išlikimo ir gimi- 
nės pratęsimo. Vėl Londono vaizdas 1900 m.; 
kamera grįžta prie spermatozoidų, ir vėl Lon- 
donas — kokį jį matė vokiečių lakūnai 1940 m. 
Paskui vaizdas išnyksta ir išryškėja Arkivikaras 
stambiu planu. 

— „O Dieve, — užtraukia jis rečitatyvu šiek 
tiek virpančiuų balsu, kuris paprastai laikomas 


* „Moteriškumas amžinas mums suteikia sparnus...“ (pranc.) Jo- 
hann Wolfgang Goethe, Faustas, vertė Antanas A. Jonynas (2003). 


tinkamu tokiems pareiškimams, — mes dėkoja- 
me tau už visas šias nemirtingas sielas“, — pas- 
kui, jau keisdamas toną: — Už šias nemirtingas 
sielas, — tęsia jis, — įdėtas į kūnus, metams bė- 
gant vis labiau pasiligojusius, nušašusius, nubu- 
vusius, nes visi dalykai, numatyti Belialo, neiš- 
vengiamai įvyksta. Planeta sausakimša. Penki 
šimtai, aštuoni šimtai, kartais net du tūkstan- 
čiai Žmonių vienai kvadratinei dirbamos žemės 
myliai — o žemė baigiama nualinti netinkamos 
žemdirbystės. Visur erozija, visur mineralai iš- 
plauti. Dykuma plečiasi, miškai traukiasi. Netgi 
Amerikoje, netgi tame Naujajame pasaulyje, ku- 
ris kadaise buvo Senojo viltis. Pramonės spiralė 
kyla aukštyn, dirvos derlingumas — žemyn. Dau- 
giau ir geriau, turtingiau ir galingiau, o paskui, 
beveik staiga — vis alkanesni ir alkanesni. Taip, 
Belialas visa tai numatė: perėjimą nuo alkio prie 
1mportuoto maisto, nuo 1mportuoto maisto — 
prie augančios gyventojų gausos ir nuo gyvento- 
jų gausos — vėl prie alkio. Vėl prie alkio. Naujojo 
alkio, Aukštesniojo alkio, didžiausio pramonės 
proletariato alkio, miestiečių prie pinigo alkio, 
tų su visais moderniais patogumais, su automo- 
biliais, radijais 1r visais įmanomais prietaisais, 

alkis, kuris yra totalinių karų priežastis, ir tota- 
liniai karai, kurie toliau žadina dar didesnį alkį. 

Arkivikaras stabteli dar truktelėti iš savo bu- 
telio. 

— Ir prisimink, — priduria jis, — kad netgi be 
sintetinių įnosių, net be atominės bombos Be- 
lialas būtų pasiekęs visus Savo tikslus. Galbūt 
šiek tiek lėčiau, bet neabejotinai Žmonės būtų 
susinaikinę sunaikindami pasaulį, kuriame jie 
gyveno. Jie negalėjo to išvengti. Jis pamovė juos 
ant savo abiejų ragų. Jeigu jie sugebėdavo išsi- 
sukti nuo totalinio karo rago, tai užšokdavo ant 
bado. O badaujant juos apimdavo pagunda grieb- 
tis karo. Tam atvejui, jeigu jie pabandytų rasti 
taikų ir racionalų dilemos sprendimą, Jis turėjo 
parengęs dar vieną subtilesnį savinaikos ragą. 
Jau pramonės revoliucijos pradžioj jis numatė, 
kad žmonės taps tokie išpuikę išlepėliai dėl savo 
technologinių stebuklų, jog netrukus visai pra- 
ras realybės jausmą. Būtent taip ir atsitiko. Tie 
apgailėtini mechanizmų ir sąskaitų knygų vergai 
ėmė didžiuotis esą Gamtos nugalėtojai. Gamtos 
nugalėtojai, kurgi ne! O juk žinia, kad išties jie 
tik sugriovė Gamtos pusiausvyrą, ir už padari- 
nius teko atkentėti patiems. Tik pagalvokime, ką 


jie buvo pasišovę padaryti per pusantro amžiaus 
prieš Velniavą. Teršė upes, žudė žvėris, naikino 
miškus, į jūrą nuplovė paviršinį dirvos sluoksnį, 
degino vandenynus naftos, švaistė mineralus, su- 
siformavusius nuo laikų pradžios. Nusikalstamos 
kvailybės siautėjimas. O vadino jie tai Pažanga! 
Pažanga, — pakartoja jis. — Pažanga! Sakau tau, 
tai buvo perdėm retas išradimas, kad galėtų būti 
vien Žmogaus proto išradimas — perdėm velniškai 
ironiškas! Tam reikėjo Išorinės pagalbos. Turėjo 
būti Belialo malonė, kuri, žinoma, visada dosniai 
atveriama — tai yra, gauna kiekvienas, pasiren- 
gęs bendradarbiauti. O kas gi nepasirengęs? 

— Kas gi? — kikendamas pakartoja dr. Bala, 
nes jaučia, kad reikia kažkaip užglaistyti savo 
suklydimą dėl Bažnyčios Tamsiaisiais amžiais. 

— Pažanga ir Nacionalizmas — šiomis dviem 
idėjomis Jis apsuko jų galvas. Pažanga — teorija, 
skelbianti, kad yra dalykų, kuriuos gali gauti vel- 
tui; teorija, esą gali laimėti vienoje srityje, nesu- 
simokėdamas už laimėjimą kitoje; teorija, kad tu 
vienas supranti istorijos prasmę; teorija, kad ži- 
nai, kas įvyks po penkiasdešimties metų; teorija, 
kad nepaisant patirties gali numatyti visas dabar- 
tinių savo veiksmų pasekmes; teorija, kad Utopija 

čia pat ir kad idealūs tikslai pateisina bjauriau- 
sias priemones, kad tau suteikta privilegija plėš- 
ti, sukti, kankinti, pavergti ir žudyti visus tuos, 
kas, tavo manymu (o tu, aišku, neklysti), trukdo 
žengti pirmyn į žemiškąjį rojų. Prisimeni tą Kar- 
lo Markso frazę: „Jėga yra Pažangos pribuvėja.“ 
Jis būtų galėjęs pridurti — tik Žinia, Belialas ne- 
norėjo atskleisti kortų vos ėmęsis reikalų, — kad 
Pažanga yra Jėgos pribuvėja. Pribuvėja dukart, 
nes technologinės pažangos faktas suteikia žmo- 
nėms dar menkiau ko nors paisančios destrukci- 
jos priemonių, o politinės ir moralinės pažangos 
mitas pateisina šių priemonių naudojimą iki pat 
kraštutinumo. Štai ką pasakysiu, mielas pone, 
netikintis istorikas — beprotis. Kuo 1lgiau tyrinė- 
ji šiuolaikinę istoriją, tuo daugiau randi įrodymų 
apie Kreipiančiąją Belialo ranką, — Arkivikaras 
baksteli ragus, atsigaivina vynu, paskui tęsia: — O 
dar buvo Nacionalizmas — toji teorija, kad šalis, 
kuriai tu priklausai, yra vienintelis tikras dievas, 
visos kitos šalys — netikri dievai, ir kad visi šie 
dievai, tikri ir netikri, mąsto kaip nebrandūs nu- 
sikaltėliai, o kiekvienas konfliktas dėl prestižo, 
galios ar pinigų yra kryžiaus žygis už Gėrį, Tiesą 
ir Grožį. Tas faktas, kad tokios teorijos tam tikru 


istorijos momentu buvo visuotinai pripažintos, 
yra geriausias Belialo egzistavimo įrodymas, ge- 
riausias įrodymas, kad pagaliau Jis laimėjo kovą. 

— Ne visai suprantu, — sako dr. Bala. 

— Bet juk tai akivaizdu. Štai turi dvi sąvokas. 
Abi iš esmės absurdiškos 1r pastūmėja prie aki- 
vaizdžiai pražūtingo veikimo būdo. Bet vis tiek 
visa civilizuota žmonija beveik staiga nuspren- 
džia priimti tas sąvokas ir jomis grįsti savo elge- 
sį. Kodėl? Ir Kieno patarimu, Kieno postūmių, 
Kieno įkvėpimu? Gali būti tik vienas atsakymas. 

— Jūs turit omeny, jūs manot, kad tai buvo... 
Velnias? 

— Kas dar trokšta žmogaus giminės degrada- 
vimo ir sunaikinimo? 

— Na taip, na taip, — sutinka dr. Bala. — Bet 
vis tiek — kaip krikščionis protestantas, aš išties 
negaliu... | 

— Tikrai? — sako Arkivikaras sarkastiškai. — 
Tada tu išmanesnis negu Liuteris, negu visa 
Krikščionių Bažnyčia. O ar Žinai, pone, jog nuo 
pat antrojo amžiaus jokie tradiciniai krikščionys 
netikėjo, kad Žmogus gali būti apsėstas Dievo? 
Jis gali būti apsėstas tik Velnio. O kodėl žmonės 
tuo tikėjo? Nes faktai neleido jiems tikėti kitaip. 

Belialas — faktas, Molochas — faktas, velnio ap- 
sėdimas — faktas. 

— Aš prieštarauju, — sušunka dr. Bala. — Kaip 
mokslo Žmogus... 

— Kaip mokslo žmogus turi priimti darbinę hi- 
potezę, kuri patikimiausiai paaiškina faktus. Na 
tai kokie gi faktai? Pirmasis — patirties ir stebė- 
jimo faktas: niekas nenori kentėti, būti pažemin- 
tas, nenori būti suluošintas ar nužudytas. Antrąjį 
faktą pateikia istorija: tam tikromis epochomis 
absoliuti žmonių dauguma priimdavo tokius įsi- 
tikinimus ir pasirinkdavo tokias veiksmų kryp- 
tis, kurios negalėjo vesti niekur kitur, kaip tik į 
visuotines kančias, bendrą nuosmukį ir visuotinį 
sunaikinimą. Vienintelis įtikinamas atsakymas — 
kad juos buvo užvaldžiusi kita sąmonė, sąmonė, 
kuri panoro jų pražūties, ir norėjo stipriau, negu 
jie pajėgė trokšti savo laimės ir išlikimo. 

Stoja tyla. 

— Žinoma, — dr. Bala pagaliau išdrįsta pasiū- 
lyti savo mintį, — šiuos faktus galima paaiškinti 
ir kitais būdais. 

— Bet ne taip patikimai ir toli gražu ne taip 
paprastai, — spiriasi Arkivikaras. — O dar ap- 
svarstykime visus kitus įrodymus. Tarkime, kad 


ir Pirmasis pasaulinis karas. Jeigu Žmonės ir po- 
litikai nebūtų buvę apsėsti, jie būtų klausę Bene- 
dikto XV arba lordo Lansdauno —- jie būtų susi- 
tarę, būtų derybomis pasiekę taikos be niekieno 
pergalės. Bet jie negalėjo, jie negalėjo. Negalėjo 
elgtis, kaip naudinga būtų jiems patiems. Jie turė- 
jo daryti tai, ką jiems diktavo Belialas — o Belia- 
las norėjo Komunistų revoliucijos, norėjo Fašistų 
reakcijos į tą revoliuciją, norėjo Musolinio, Hitle- 
rio ir Politbiuro, norėjo bado, infliacijos ir depre- 
sijos; norėjo ginklavimosi — kaip vaisto nedarbui; 
norėjo Žydų ir Buožių persekiojimo; norėjo, kad 
Naciai ir Komunistai pasidalytų Lenkiją ir susi- 
imtų vieni su kitais kare. Taip, ir dar jis norėjo 
visuotinio vergovės atgaivinimo pačia brutaliau- 
sia jos forma. Jis norėjo priverstinės migracijos ir 
masinio nuskurdinimo. Jis norėjo koncentracijos 
stovyklų, dujų kamerų ir krematorijų krosnių. Jis 
norėjo kiliminio bombardavimo (kokia maloni 
frazė!), Jis norėjo, kad per naktį būtų sunaikinta 
amžiais kauptas turtas ir visos ateities klestėjimo, 
orumo, laisvės ir kultūros potencijos. Belialas 
viso to norėjo, o būdamas Didžioji mėsinė musė 
politikų, generolų ir Paprastų Žmonių širdyse, 
be vargo pasiekė, kad Popiežių ignoruotų netgi 


139 


140 


katalikai, kad Lansdouną pasmerktų kaip menką 
patriotą, mažne išdaviką. Taigi karas užsitęsė net 
ketvertą metų, o po to viskas vyko tiksliai pagal 
Planą. Pasaulio padėtis nuosekliai smuko iš blo- 
gos į dar blogesnę, vyrai ir moterys vis laisviau 
kliovėsi Netyrosios dvasios vadovavimu. Senasis 
tikėjimas individualios sielos verte išdilo, senieji 
apribojimai neteko galios, senasis kaltės jausmas 
ir užuojauta išgaravo. Visa, ką Kitas buvo kada 
nors įdėjęs Žmonėms į galvas, išrūko, o atsivė- 

priėmęs už gryną pinigą, galėjai daryti išvadą, 
kad paprasti žmonės, gyvenantys čia ir dabar, ne 
vertesni už skruzdes ir blakes, todėl ir elgtis su 
jais galima atitinkamai. Taip su jais ir elgėsi, taip, 
be abejonės, ir elgėsi! 

Arkivikaras šaižiai sukikena ir pasiima pa- 
skutinę kiaulės koją. 

— Savo laikais, — tęsia jis, — žmogelis Hitle- 
ris buvo gana geras apsėstojo pavyzdys. Žinoma, 
dar ne taip galutinai, kaip daugybė didžiųjų na- 
cionalinių lyderių po 1945-ųjų ir Trečiojo pasau- 
linio karo, bet aiškiai pranoko savo amžininkus. 
Jis mažne pirmiau visų savo amžininkų galėjo 


sakyti: ,Ne aš, bet Belialas manyje“ Kitų ap- 
sėdimas buvo labiau fragmentiškas, epizodinis. 
Kad ir mokslininkai. Didžiąja dalimi dori, gera 
linkintys žmonės. Bet jis vis tiek juos pričiupo — 
jis pričiupo juos ten, kur jie liovėsi būti žmonė- 
mis ir tapo specialistais. Iš ten įnosės ir visos tos 
bombos. O paskui prisimeni tą žmogų — kokia 
ten jo pavardė — to, kuris taip ilgai buvo Jungti- 
nių Valstijų prezidentu? 

— Ruzveltas? — spėja dr. Bala. 

— Taip — Ruzveltas. Ar prisimeni, ką jis kar- 
tojo visą Antrąjį pasaulinį karą? ,„Besąlyginė ka- 
pituliacija, besąlyginė kapituliacija.“ Besąlyginis 
piktojo įkvėpimas, štai kas tai buvo. Tiesioginis 
ir besąlyginis įkvėpimas! 

— Jūs taip sakote, — apniunka dr. Bala. — Bet 
kaip įrodote? 

— Kaip įrodau? 2 pakartoja Arkivikaras. — Įro- 
dymas — visa tolesnė istorija. Žiūrėk, kas nutiko, 
kai šis posakis tapo strategija ir buvo įgyvendin- 
tas. Besąlyginė kapituliacija — kiek naujų tuber- 
kuliozės atvejų? Kiek milijonų vaikų priversti 
vogti ar parsiduoti sekso vergais už šokolado ply- 
telę? Belialui ypač prie širdies vaikų nelaimė. Štai 
dar besąlyginė kapituliacija: Europos griuvėsiai, 

Azijoj chaosas, visur badas, revoliucijos, tironi- 
jos. Besąlyginė kapituliacija — ir dar daugiau ne- 
kaltųjų pasmerkiama kančioms, baisesnėms nei 
bet kuriais amžiais. O kaip žinote, niekas nėra 
taip miela Belialui kaip nekaltųjų kentėjimas. Ir 
galiausiai, žinoma, Velniava. Besąlyginė kapitu- 
liacija 1r pykšt! — kaip jis visada ir norėjo. Ir visa 
įvyko be stebuklų ar ypatingo įsikišimo, tiesiog 
natūraliomis priemonėmis. Juo daugiau galvoji 
apie Jo apvaizdos darbus, juo stebuklingiau ne- 
perprantami jie atrodo, — Arkivikaras pamaldžiai 
baksteli ragais. — Klausyk, — sako pakeldamas 
ranką po trumpos tylos. 

Taip jie pasėdi netardami nė žodžio. Niaurus, 
prislopęs, vienbalsis skandavimas stiprėja, pasie- 
kia ausis. „Krauju, krauju, krauju, krauju..““ Vos 
girdimai kvykteli dar viena pabaisėlė, perverta 
Patriarcho peilio, bulio peniai bumpsi į kūną, ir 
pro įsiaudrinusios minios riaumojimą — garsūs, 
beveik nebe žmogaus šūksniai. 

— Sunku įsivaizduoti, kad jis būtų sukūręs mus 
be stebuklo, — susimąstęs tęsia Arkivikaras. — Bet 
jam pavyko, pavyko. Vien natūraliomis priemo- 
nėmis, pasinaudojant žmonėmis ir jų mokslu kaip 
priemonėmis. Jis sukūrė visiškai naują Žmonių 


giminę — apsigimimas glūdi jų kraujyje, aplinkui 
juos, jiems prieš akis — skurdas ir jokios vilties 
ateityje, tik dar gilesnis skurdas, baisesni apsigi- 
mimai ir galiausiai — visiškas išnykimas. Taip, tai 
baisu pakliūti į Gyvojo blogio nagus. 

— Bet kodėl, — klausia dr. Bala, — jūs toliau jį 
garbinate? 

— Kam riaumojančiam tigrui metamas ėda- 
las? Kad kaip nors atsikovotumei erdvės kvėpuo- 
ti. Kad galėtumei atidėti neišvengiamo siaubą, 
bent kelioms minutėms. Žemėje kaip Pragare — 
tačiau bent jau tebesame žemėje. 

— Kažin ar apskritai verta vargti, — tarsteli 
dr. Bala ką tik papietavusiojo tonu. 

Kitas neįprastai veriamas riksmas priverčia jį 
atsigręžti į duris. Kurį laiką jis žiūri tylomis. Šį 
kartą siaubas jo veide gerokai atmieštas moksli- 
ninko smalsumo. | 

— Pamažėl pripranti, a? — draugiškai klusteli 
Arkivikaras. 


PASAKOTOJAS 
Sąžinė, įprotis — pirmoji gimdo bailius, 
Kartais paverčia mus šventaisiais, paverčia žmo- 


nėmis. 

Antrasis veisia Patriotus, Popiežininkus, Protes- 
tantus, 

Veisia Babitus, Sadistus, Švedus arba Slovakus, 

Veisia Buožių žudikus, dujų kamerų operatorius 

Žydams, 

Veisia visus, kurie maigo virpantį kūną, 

Pasigavę didingus tikslus, nenuogąstaudami ir 
nesibodėdami 

Sutepti savo Aukštosios tarnystės. 

Taip, bičiuliai, prisiminkite, kaip kadaise 
piktinotės, turkams išskerdus daugiau nei įpras- 
ta armėnų, kaip dėkojote Dievui, kad gyvena- 
te protestantiškoje, pažangioje šalyje, kur tokie 
dalykai tiesiog negali nutikti — negali, nes vyrai 
nešioja katiliukus ir kasdien aštuonios dvidešimt 
trys vyksta į miestą. O dabar bent trumpai pa- 
mąstykite apie keletą siaubų, kuriuos šiuo metu 
priimate kaip savaime suprantamą dalyką: jūsų 
vardu (o gal ir jūsų rankomis) vykdytus elemen- 
taraus Žmogaus orumo įžeidimus; Žiaurybes, 
kurių žiūrėti dukart per savaitę vedate savo ma- 
žylę — jai tos kino kronikos jau atrodo įprastos 
ir nuobodžios. Jei tokiu tempu viskas riedės, po 
dvidešimties metų jūsų anūkai įsijungę televizo- 
rių žiūrės gladiatorių Žaidynes, 0 šių persisoti- 


nę — Kariuomenės vykdomus masinius Sąžinės 
pacifistų nukryžiavimus arba spalvotai — Tegu- 
sigalpoje gyvus diriamus septyniasdešimtį tūks- 
tančių, įtariamų veikla prieš Hondūro valdžią. 
Tuo metu Tamsybių tamsybėje dr. Bala vis 
dar žiūri pro slankiųjų durų plyšį. Arkivikaras 
rakinėja dantis. Nedrumsčiama maloni popietinė 
tyla. Staiga dr. Bala atsigręžia į savo bendrą. 

— Kažkas vyksta, — sušunka jis susijaudi- 
nęs. — Jie kyla iš savo vietų. 

— Aš to laukiu jau kuris laikas, — atsako Arki- 
vikaras, toliau rakinėdamas dantis. — Tai kraujo 
poveikis. Kraujo ir, žinoma, plakimo. 

— Jie šoka į areną, - toliau stebisi dr. Bala. — Jie 
vejasi vienas kitą. Kas čia po galais?.. O Dieve... 
atsiprašau, — greitai pasitaiso, — bet tikrai, tikrai... 

Labai susijaudinęs jis nueina nuo durų. 

— Bet juk yra ribos, — sako jis. 

— Štai čia tu klysti, — atsiliepia Arkivikaras. — 
Nėra jokių ribų. Kiekvienas gali padaryti bet 
ką — tiesiog bet ką. 

Dr. Bala neatsako. Nesuvaldomai traukiamas 
stipresnės nei jo valia jėgos jis grįžo į savo vietą 
ir spokso godžiai ir su siaubu į tai, kas vyksta 


arenoje. 


145 


146 


— Tai siaubinga! — sušunka pasipiktinęs. — Pa- 
sišlykštėtina begėdystė. 

Arkivikaras sunkiai nusiropščia nuo sofos, 
atidaręs mažytę spintelę sienoje išsiima žiūro- 
nus, paduoda juos dr. Balai. 

— Pabandyk su šitais, — sako jis. — Naktiniai 
žiūronai. Įprastinė Karinio laivyno įranga iki 
Velniavos. Pamatysi viską. 

— Bet aš neįsivaizduoju... 

— Aš ne tik įsivaizduoju, — sako Arkivikaras 
su ironiškai geraširdiška šypsena. — Matau savo 
akimis. Nagi, žmogau. Žiūrėk. Nesi nieko pana- 
šaus matęs Naujojoje Zelandijoje. 

— Tai jau tikrai ne, — tokiu tonu būtų atsakiu- 
si jo motina. 

Ir vis tiek galiausiai pakelia žiūronus prie 
akių. 

Bendras planas iš jo pusės. Tai Satyrų ir Nim- 
fų scena: gaudynių ir sučiupimų, vilionių, atstū- 
mimo ir tuoj pat — aistringo pasidavimo — lūpų 
barzdotoms lūpoms, besikilojančių krūtinių — 
šiurkščioms rankoms, ir visa tai — didžiausiame 
riksmų, klyksmų, šaižaus juoko šurmulyje. 

Kamera grįžta prie Arkivikaro, jo veide — 
niekinamo pasibjaurėjimo grimasa. 


— Kaip katės, — sako jis pagaliau. — Tik ka- 
tėms pakanka padorumo nesiporuoti bandoj. Ir 
tu dar abejoji Belialu — netgi po šito? 

Stoja pauzė. 

— Ar tai nutiko po... po Velniavos? — klausia 
dr. Bala. 

— Per dvi kartas. 

— Dvi kartas! — švilpteli šis. — Tai šioje muta- 
cijoje nebuvo recesijos. Ir ar jie... na, turiu ome- 
ny, ar viso šito nenori kitais laikotarpiais? 

— Tik šias penkias savaites, ir viskas. Bet mes 
jiems poruotis leidžiame tik dvi savaites. 

— Kodėl? 

Arkivikaras baksteli ragais. 

— Iš principo. Jie turi būti nubausti už tai, kad 
yra nubausti. Tai Belialo įstatymas. Ir sakyčiau, 
mes tikrai juos baudžiame, jeigu kuris nors laužo 
taisykles. | 

— Taigi, taigi, — sako dr. Bala, su nerimu pri- 
simindamas epizodą su Lūla kopose. 

— Bandantiems grįžti prie senojo poravimosi 
stiliaus būna gana riesta. 

— O tokių daug? 

— Nuo penkių iki dešimties procentų gyven- 
tojų. Mes juos vadiname „Karštuoliais“. 

— Ir jūs neleidžiate?.. 

— Mes jiems tokią pirtį užkuriame, kai su- 
čiumpame. 

— Bet tai nežmoniška! 

— Žinoma, — pritaria Arkivikaras. — Bet prisi- 
mink savo istoriją. Norint visuomenės solidaru- 
mo, reikia arba išorinio priešo, arba prispaustos 
mažumos. Išorinių priešų mes neturime, tad 
spaudžiam kiek įmanydami iš savo Karštuolių. 
Jie kaip žydai prie Hitlerio, buržuazija prie Le- 
nino ir Stalino, eretikai katalikiškuose kraštuose 
ir popiežininkai — protestantiškuose. Visad visus 
šunis kariame ant tų Karštuolių. Neišmanau, ką 
mes be jų darytume. 

— Bet ar jūs niekada nė nepagalvojat, kaip jie 
turėtų jaustis? 

— Kam apie tai galvoti? Pirmiausia toks Įsta- 
tymas. Nusipelnai bausmės už tai, kad esi nu- 
baustas. Jiems tereikia vengti sulaukti vaikų ne 
tuo sezonu ir slėpti, jei įsimyli ir užmezga pa- 
stovius ryšius su priešingos lyties asmenimis. O 
jeigu jie nenori slapstytis, visada gali pabėgti. 

— Pabėgti? Kurgi? 

— Šiauriau, netoli Fresno, gyvena nedidelė 
bendruomenė, ten aštuoniasdešimt penki pro- 


centai Karštuolių. Žinoma, kelionė pavojinga. 
Pakeliui stinga vandens. O kai mes juos sučium- 
pame, užkasame gyvus. Bet jeigu nusprendžia 
rizikuoti — jų valia. Ir galų gale, yra kunigystė, — 
jis padaro ragų ženklą. — Visų šviesios galvos 
berniukų, anksti rodančių karštumo požymius, 
ateitį užtikriname, padarydami iš jų kunigus. 

Luktelėjęs dr. Bala išdrįsta pateikti kitą savo 
klausimą: 

— Turit omeny, kad jūs?.. 

— Būtent, — atsako Arkivikaras. — Vardan 
Pragaro karalystės. Neminint grynai praktinių 
priežasčių. Galų gale, juk kažkaip reikia rūpintis 
bendruomenės reikalais, akivaizdu, kad pasau- 
liečiai to nesugebėtų. 

Akimirką 1š arenos triukšmas siūbteli galin- 
giliausia jėga. | 

— Vemti verčia! — spygteli Arkivikaras stai- 
ga itin pasišlykštėjęs. — Ir tai niekai, palyginti su 
tuo, kas vyks vėliau. Jaučiuosi dėkingas, kad esu 
apsaugotas nuo tokios nešlovės! Ne jie, bet Žmo- 
nijos priešas įsikūnija jų atgrasiuose kūnuose. 
Prašyčiau pažvelgti štai čia, — jis trukteli dr. Balą 
arčiau ir rodo smiliumi. — Į kairę nuo Didžiojo al- 
toriaus, su tuo mažu rudaplauktu indu. Tai Vadas. 

Vadas! — pakartoja jis pašiepiamai pabrėžda- 
mas. — Koks vadovas jis bus kitas dvi savaites? 

Įveikęs pagundą asmeniškai ką nors komen- 
tuoti apie žmogų, kuriam, nors laikinai atsitrau- 
kusiam, lemta grįžti į valdžią, dr. Bala nervingai 
nusijuokia: 

— Taip, jis, regis, tikrai atsipalaidavęs nuo 
Valstybės rūpesčių. 


PASAKOTOJAS 

Bet kodėl, kodėl jis turi atsipalaiduoti su Lūla? 
Nešventinto tvarto galvijas ir paleistuvis! Ta- 
čiau yra bent viena paguoda — o droviam vyrui, 
kankinamam aistrų, kurių tenkinti jis nedrįsta, 
ir labai didelė: Lūlos elgesys rodo, kad ji pasie- 
kiama — Naujojoje Zelandijoje, akademiniuose 
sluoksniuose, Motinos pašonėje apie tai galėtų 
tik pasvajoti — kaip apie kažkokią ypatingą laimę, 
tokią ypatingą, kad ji tiesiog nepasiekiama. Ir ne 
tik Lūla pasirodo esanti pasiekiama. Tą patį ne 
mažiau energingai, ne mažiau balsingai demons- 
truoja ir mulatės merginos, ir Flosė, ir putlioji 
medaus spalvos germanė, ir ana didžioji armėnų 
matrona, ir mažiukė paauglė pakulų plaukais ir 
didelėmis mėlynomis akimis... 


— Taip, tai mūsų Vadas, — karčiai taria Arki- 
vikaras. — O kol jam ir kitoms kiaulėms nepraeis 
apsėdimas, Bažnyčia perima vadovavimą. 

Nepataisomai kultūringas, įveikęs beveik ne- 
tvardomą troškimą būti ten su Lūla ar su bet ku- 
ria kita, jei jau taip, dr. Bala išspaudžia vykusią 
pastabą apie Dvasinius autoritetus ir Laikinąją 
valdžią. 

Arkivikaras jos net nepastebi. 

— Nagi, — taria jis guviai, — man metas prie 
darbo. 

Jis pakviečia Postulantą, kuris paduoda jam 
lajaus žvakę, tada žengia prie altoriaus rytiniame 
šventyklos gale. Ant jo stovi vienintelė trijų ar 
keturių pėdų aukščio neproporcingai stora gel- 
tona vaško žvakė. Arkivikaras klupteli, uždega 
žvakę, baksteli ragus, tada grįžta ten, kur plačiai 
išplėtęs akis iš siaubo 1r susižavėjimo, išaudrin- 
tais geiduliais dr. Bala spokso į vaizdą arenoje. 

— Prašyčiau pasitraukti. 

Dr. Bala paklūsta. 

Postulantas atstumia pirma vieną durų pusę, 
paskui kitą. Arkivikaras žengia priekin ir atsi- 
stojęs viduryje atsivėrusios- ertmės priglaudžia 


151 


152 


pirštus prie auksuotų savo tiaros ragų. Ant Di- 
džiojo altoriaus stovintys muzikantai šaižiai 
sučirbina išilgines blauzdikaulių fleitas. Minios 
gaudesys rimsta, virsta tyla, kurią tik sykiais 
pertraukia perdėm įnirtingo ir nesuvaldomo žvė- 
riško džiaugsmo ar kančios kvyktelėjimas. Ku- 
nigai ima skanduoti antifona. 


I PUSCHORIS 
Štai tas metas, 

II PUSCHORIS 
Nes Belialas negailestingas, 

I PUSCHORIS 
Metas Laiko pabaigai. 

II PUSCHORIS 
Gašlumo siautuly. 

I PUSCHORIS 
Štai tas metas, 

II PUSCHORIS 
Nes Belialas jūsų kraujyje, 

I PUSCHORIS 
Metas, kai tavyje gims 

II PUSCHORIS 
Kiti, Svetimieji, 


I PUSCHORIS 
Metas Niežulio, Dedervinės 

II PUSCHORIS 
Metas išburkusio Kirmio. 

I PUSCHORIS 
Štai tas Metas, 

II PUSCHORIS 
Nes Belialas tavęs nekenčia, 

I PUSCHORIS 
Metas Sielai mirti 

II PUSCHORIS 
Ir Asmeniui pranykti, 

I PUSCHORIS 
Nuteistam aistros, 

II PUSCHORIS 
Ir tavo budelis — malonumas; 

I PUSCHORIS 
Metas Priešo . 

II PUSCHORIS 
Visuotiniam triumfui, 

I PUSCHORIS 


Metas Beždžionei šeimininkauti, 


II PUSCHORIS 
Kad būtų pradėti išgamos. 

I PUSCHORIS 
Ne tavo valia, bet Jo, 

II PUSCHORIS 
Kad jūs visi amžiams pražūtumėte. 


Iš minios pakyla garsus vieningas ,Amen“. 

— Tekrinta jums Jo prakeiksmas, — aukš- 
tu balsu prakeikia Arkivikaras ir pasitraukęs į 
šventyklos galą užkopia į šalia altoriaus stovin- 
tį sostą. Iš lauko girdėti sumišę, vis garsėjantys 
šūksniai, staiga šventyklon įsiveržia koribantiški 
šlovintojai. Jie puola prie altoriaus plėšdami vie- 
nas kito prijuostes ir mesdami jas į vis augančią 
krūvą Arkivikaro sosto papėdėje. NE, NE, NE — 
ir kiekvieną NE palydi pergalingas šūksnis TAIP, 
čia pat esančiam kitos lyties asmeniui parodant 
nedviprasmišką gestą. Tolumoje kunigai mono- 
toniškai skanduoja: „Ne tavo, bet Jo valia, kad tu 
amžinai pražūtum“, vis kartoja ir kartoja. 

Stambiu planu — iš koplyčios kampo visą šį 
vyksmą stebintis dr. Bala. 

Kamera vėl grįžta prie minios — vienas po 
kito regėjimo lauke pasirodo ir pradingsta eks- 
tazės pagauti, apkvaišę veidai. Ir štai staiga Lū- 
los veidas — jos akys šviečia, lūpos pražiotos, 


atgijusios juda duobutės. Ji atsigręžia, pastebi 
dr. Balą. 

— Alfi! — sušunka ji. Merginos tonas ir išraiš- 
ka pažadina lygiai jausmingą atsaką. 

— Lūla! 

Jie puola vienas prie kito ir aistringai apsika- 
bina. Bėga sekundės. Garso takelyje kaip sviestu 
tepa Parsifalio Didžiojo penktadienio muzikos 
garsal. 

Paskui veidai atsiplėšia vienas nuo kito, Ka- 
mera atsitraukia. 

— Greičiau, greičiau! 

Lūla pačiumpa jį už rankos ir tempia prie al- 
toriaus. 

— Prijuostė, — sako j1. Dr. Bala pažvelgia į pri- 
juostę, paskui, raudonas kaip ant tos prijuostės 
išsiuvinėtos raidės NE, nukreipia akis. 

— Ji tokia... nedaili, — sako jis. 

Jis ištiesia ranką, atitraukia, paskui vėl ap- 
sigalvoja. Suėmęs prijuostės kampą smiliumi ir 
nykščiu, porą sykių tuščiai trukteli. 

— Stipriau, — akina ji, — daug stipriau! 

Su beveik įnirtinga jėga — nes jis plėšia ša- 
lin ne tik prijuostę, bet ir motinos įtaką, ir nu- 
slopintas aistras, visus papročius, pagal kuriuos 

buvo užaugintas, — dr. Bala daro kaip lieptas. 
Siūlės pasiduoda lengviau, nei jis manė, jis vos 
nevirsta aukštielninkas. Atgavęs pusiausvyrą 
stovi ir kvailokai susidrovėjęs Žiūri čia į skiau- 
tę, įkūnijančią Septintąjį Dievo įsakymą, čia į 
besijuokiantį Lūlos veidą, paskui vėl į raudoną 
draudimo ženklą. Pirmyn atgal kaitaliojasi NE, 
duobutės, NE, duobutės, NE... 

— Taip! — šaukia triumfuodama Lūla. — Taip! 

Pačiupusi prijuostę jam iš rankų plieskia ją 
sosto papėdėn. Paskui vėl šūktelėjusi „Taip“ ir 
dar kartą „Taip“, nusiplėšia lopus nuo krūtinės ir 
atsisuka į altorių pagarbinti Žvakės. 

Vidutiniškai stambiu planu — klūpančios Lū- 
los nugara. Staiga į kadrą įbėga pagyvenęs vyras 
žila barzda, nuplėšia abu NE nuo jos savadarbių 
kelnių ir jau velka ją šventyklos durų link. 

Lūla skelia jam antausį ir smagiai stumtelėju- 
si išsilaisvina, paskui antrą kartą puola dr. Balai 
į glėbį. 

— Taip? — sušnibžda ji. 

— Taip! — jausmingai atsako jis. 

Jie bučiuojasi, susižavėję šypsosi vienas ki- 
tam, tada juda tamsos už slankiųjų durų pusėn. 
Jiems praeinant sostą, Arkivikaras pasilenkia 


ir ironiškai šypsodamasis paplekšnoja dr. Balai 
per petį. 

— Ar nereikia mano lauko žiūronų? 

Vaizdas išnyksta 1r išryškėja mėnesienos už- 
lietos nakties scena su rašalo juodumo šešėliais. 
Fone — Los Andželo apygardos muziejaus griuvė- 
siai. Meiliai susipynę į kadrą įeina Lūla ir dr. Bala, 
paskui nutolsta į neįžvelgiamą tamsą. Akimirką 
išnyra siluetai vyrų, gaudančių moteris, mote- 
rų, puolančių ant vyrų, paskui jie vėl pranyksta. 
Skambant Didžiojo penktadienio muzikai, gir- 
dime liūliuojantį unkščiančiųjų ir dejuojančiųjų 
chorą, griausmingai pratrūkstančias nešvanky- 
bes ir tęvus skausmingo malonumo šūksnius. 


PASAKOTOJAS 
Pagalvokime apie paukščius. Koks jų poravimo- 
si subtilumas, koks senojo pasaulio galantišku- 
mas! Mat nors perekšlės vištos kūne besigami- 
nantys hormonai nuteikia ją seksualiniam jaudu- 
liui, jų poveikis nėra nei toks stiprus, nei toks 
trumpas kaip kiaušidžių hormonų per žinduolių 
patelių rują. Be to, dėl suprantamų priežasčių 
gaidys negali primesti savo norų nelinkusiai pa- 
telei. Todėl paukščių patinėliai taip dažnai būna 

ryškių plunksnų ir turi įgimtą meilinimosi ins- 
tinktą. Ir iškart krinta į akis, kad šie žavūs da- 
lykai nebūdingi žinduoliams. Nes jei Žinduolių 
patelių meilės troškimai ir jų patrauklumas pa- 
tinams yra visiškai nulemtas chemijos, kokia gi 
nauda iš to vyriško grožio ir delikačių vilionių? 

Žmonėms potencialus poravimosi sezonas 
trunka ištisus metus. Nesama tokių kelių dienų, 
kai merginų kūne vykstantys cheminiai proce- 
sai verstų jas priimti pirmo pasitaikiusio vyriš- 
kio meilės pasiūlymą. Jų kūnai gamina tokias 
mažas hormonų dozes, kad netgi pačios audrin- 
giausios turi tam tikrą pasirinkimo laisvę. Todėl 
kitaip nei jo bendrai žinduoliai, vyras visais lai- 
kais buvo galantiškas meilužis. Bet dabar gama 
spinduliai visa tai pakeitė. Paveldėti Žmonių 
fizinės ir psichinės elgsenos dėsniai įgavo kitą 
formą. Aukščiausias Moderniojo mokslo trium- 
fas pavertė seksą sezoniniu, romantiką prarijo 
ruja, 0 moterų cheminė vara poruotis panaikino 
merginimą, galantiškumą, švelnumą — ir pačią 
meilę. 


Šią akimirką švytinti Lūla ir gerokai apsipašęs 
dr. Bala išnyra iš šešėlių. Į kadrą įžygiuoja kol 


kas poros neturintis žaliūkas. Išvydęs Lūlą su- 
stoja. Atvipusiu žandikaulių, išplėtęs akis stovi 
sunkiai šnopuodamas. 

Dr. Bala tik žvilgtelėjęs į nepažįstamąjį ner- 
vingai atsigręžia į šavo draugę. 

— Aš manau, kad būtų geriau eiti pro čia... 

Netaręs nė žodžio nepažįstamasis prišoka 
prie jo, stumtelėjęs mokslininką nulakdina šalin 
ir susiglobia Lūlą. Toji 1š pradžių priešinasi, bet 
paskui cheminės medžiagos jos kraujyje įtvirti- 
na Kategorinį imperatyvą, ir mergina paliauja 
kovojusi. 

Urgzdamas kaip šeriamas tigras nepažįsta- 
masis pakelia Lūlą ir nulakdina į šešėlius. 

Dr. Bala, jau spėjęs atsistoti, jau bus bepuoląs 
iš paskos — atkeršyti, išgelbėti nelaimingą auką. 
Bet su drovumu sumišusi baimė ima lėtinti jo 
žingsnį. Jei eis paskui juos, dievai žino, kam gali 
sutrukdyti. O dar tas vyras, tikras plaukuotas 
kaulų ir raumenų kalnas... Apskritai turbūt būtų 
protingiau... Jis sustoja ir stypso abejodamas, ne- 
žinodamas, kaip elgtis. Staiga dvi gražios mu- 
latės, išbėgusios iš Apygardos muziejaus, sykiu 
apkabina jį savo rudomis rankomis ir apiberia 


veidą bučiniais. 

— Tu žavus didelis bjaurybe, — šnabžda jos su- 
tartinai kimiu balsu. 

Akimirką dr. Bala svyruoja tarp varžančio mo- 
tinos prisiminimo, ištikimybės Lūlai, kurios rei- 
kalautų visi poetai ir prozininkai, ir šiltų, lanksčių 
Gyvenimo faktų. Jis nusišypso, bučiuoja mergi- 
nas, murma žodžius, kurie išgąsdintų panelę Huk, 
o motina juos išgirdusi mažne kristų negyva, ap- 
kabina abu liemenis, glamonėja abi krūtines ran- 
komis, kurios net slapčiausiose vizijose niekada 
nėra dariusios nieko panašaus. Poravimosi garsai 
kopdami aukštyn trumpam pasiekia viršūnę, pas- 
kui tyla. Trumpam stoja visiška tyla. 

Lydimas svitos Archimandritų, Familiarų, 
Presbiterių ir Postulantų į kadrą didingai įlinguo- 
ja Arkivikaras ir Pasadinos patriarchas. Išvydę 
dr. Balą su mulatėmis jie sustoja. Su pasibjaurė- 
jimo grimasa Patriarchas spjauna ant žemės. To- 
lerantiškesnis Arkivikaras tik ironiškai šypsosi. 

— Dr. Bala! — sutūtuoja jis savo keistu falcetu. 

Kaltai, tarsi išgirdęs motinos balsą, dr. Bala 
nuleidžia ką tik glamonėjusias rankas ir atsisu- 
kęs į Arkivikarą bando nutaisyti oriai nekaltą 
miną. „Šios merginos, — turėtų reikšti jo šypse- 
na, — kokios čia merginos? Ką jūs, aš net nežinau 


jų vardų. Mes šnekėjomės apie aukštesniąsias 
kriptogamas, ir tiek.“ 

— Tu didelis gražus bjaurybe... — pradeda vie- 
na kimiu balsu. Dr. Bala garsiai kosteli ir atremia 
jos žodžius lydintį apkabinimą. 

— Nesidrovėk mūsų, — maloniai drąsina Arki- 
vikaras. — Galų gale, Belialo diena tik kartą per 
metus. 

Priartėjęs jis paliečia auksuotus savo tiaros 
ragus, tada uždeda rankas ant dr. Balos galvos. 

— Tavo atsivertimas, — sako jis su staiga atsi- 
radusiu profesiniu lipšnumu, — buvo tiesiog ste- 
buklingai netikėtas. Taip, mažne stebuklingai, — 
paskui jau kitu tonu tęsia: — Beje, mes turėjome 
šiek tiek vargo su tavo draugais iš Naujosios Ze- 
landijos. Šią popietę kažkas pastebėjo jų grupę 
Beverli Hilse. Manyčiau, kad jie ieškojo tavęs. 

— Taip, manau, kad taip. 

— Bet tavęs jie neras, — džiugiai praneša Ar- 
kivikaras. — Vienas mūsų Inkvizitorių su grupe 
Familiarų nuėjo susitvarkyti su jais. 

— Kas atsitiko? — sunerimęs klausia dr. Bala. 

— Mūsų vyrai užpuolė strėlėmis iš pasalų. 
Vieną nukovė, o kiti pabėgo su sužeistaisiais. 
Nemanau, kad jie daugiau mums įkyrės. Bet 


161 


162 


dėl viso pikto... — jis mosteli dviem savo padėjė- 
jams. — Klausykit, — sako jis, — kad nebūtų jokio 
išgelbėjimo ir jokio pabėgimo. Jūs už tai atsakin- 
gi, aišku? 

Abu Postulantai linkteli. 

— O dabar, — taria Arkivikaras, atsigręžęs į 
dr. Balą, — mes paliksime tave pradėti visas ma- 
žąsias pabaisas, kiek tik pajėgsi. 

Jis mirkteli, plekšteli dr. Balai per skruostą, 
paskui paėmęs Patriarchą už parankės, lydimas 
svitos išlinguoja. 

Dr. Bala spokso įkandin tolstančių figūrų, 
paskui neramiai dirsteli į tą porą jį saugoti pa- 
skirtų Postulantų. 

Rudos rankos vėl apsiveja jam kaklą. 

— Tu didelis gražus bjaurybe... 

— Ne, tikrai. Ne viešumoje. Ne šiems vyrams 
matant! 

— Bet koks gi skirtumas? 

Ir dar jam nespėjus atsakyti, Gyvenimo fak- 
tai, kimūs, kvapūs, tamsūs, vėl jį apstoja ir pai- 
niai apsivijusios tarsi kokį pusiau besipriešinantį, 
pusiau sutinkantį Laokooną, pagrobusios nutem- 
pia į šešėlius. Su pasišlykštėjimo išraiška abu 
Postulantai sutartinai spjauna žemėn. 


PASAKOTOJAS 
L'ombre ėtait nuptiale, auguste et solennelle" 


Jį nutraukia šiurpulingas kačių kniaukimas. 


PASAKOTOJAS 

Kai žvelgiu į tvenkinius savam sode," 

(Ne tik savam, nes knibžda kiekvienas sodas 

Ungurių duburiais ir atspindžiais mėnulio), man 
regis, 

Kad matau Būtybę, kuri iškėlus grėblį tartum 
taikos 

Iš dumblyno, iš i1manencijos, 

Tarp dangaus ungurių man kirst — 

Man - šventam, Man dieviškam! Ir visgi: 

Kaip kenčia nuodėminga sąžinė! Kaip kenčia 

Ne mažiau ir sąžinė švari! 

Argi nuostabu, jei žuvų tvenkinio šiurpumas 

Prie grėblio traukia mus? Ir ta Būtybė kerta, 

Ir aš, Žmogus su sąžine sunkia, dumble 

Ar skystoj mėnesienoje randu dėkingas 

Kitus, beturinčius tą aklą 

Arba spindulingą būtį. 

* „Krito tuoktuvių didingas ir kilnus šešėlis“ (pranc.), 


Victor Hugo, Amžių legenda. 
** Citatos iš Johno Websterio Malfio hercogienės. 

Vaizdui ištirpus, vidutinišku planu išryškėja 
dr. Bala — jis miega ant smėlio, sunešto didžiulės 
betono sienos papėdėje. Per dvidešimt pėdų už- 
migęs ir vienas jo sargybinių. Kitas įsikniaubęs į 
seną Nemarioji Amber" leidimą. Saulė užkopusi 
aukštai, stambiu planu parodomas mažas žalias 
driežiukas, šliaužiantis ištiesta dr. Balos ranka. 
Bet jis nė nekrusteli, guli tarytumei miręs. 


PASAKOTOJAS 

Ir tai irgi yra palaiminga būtis — kažkieno, kas 
tikrai nėra mokslų daktaras Alfredas Bala. Nes 
miegas yra viena pradinių Įsikūnijimo sąlygų, 
pagrindinis dieviškosios imanencijos instrumen- 
tas. Miegodami paliaujame gyvenę, kad mus ga- 
lėtų gyventi (kaip palaimingai!) bevardis Kitas, 
kuris pasinaudoja šia galimybe atkurti mūsų gal- 
voje sveiką protą ir gydyti kūną, kankinamą kitų 
ir paties savęs. 

Nuo pusryčių iki nakties miego veikiausiai 
griebiesi ko išgali, kad papiktintumei Gamtą ir 
paneigtumei savo Stiklinės esmės faktą. Bet netgi 
pikčiausia beždžionė pagaliau nuvargsta kraipiu- 


* Istorinis erotinis Kathleen Wilson romanas (1944). 


sis ir turi pamiegoti. O kol ji miega, viduje gyve- 
nanti Atjauta norom nenorom apsaugo nuo savi- 
žudybės, kurion toji būdravimo valandomis taip 
atkakliai veržėsi. Paskui saulė vėl pakyla, ir mūsų 
beždžionė vėl bunda, vėl griebsis savojo aš ir savo 
valios laisvės — kvailiojimui paskirs dar vieną 
dieną, — bet jei norės, galės pradėti savo pažinimą 
ir žengti pirmus žingsnius į išsilaisvinimą. 


Pažiręs sujaudintos moters juokas nutraukia Pa- 
sakotojo kalbą. Miegantysis krusteli, o juokui 
skambant antrąkart ir dar garsiau, pašoka visai 
pabudęs ir atsisėda, dairosi aplinkui sutrikęs, 
nežinodamas, kur esąs. Ir vėl tas juokas. Pasuka 
galvą garso pusėn. Bendru planu iš jo pusės ma- 
tome dvi jo praeitos nakties šokoladines drauges: 
jos išnyra iš už smėlio kopos ir kiek įkabindamos 
neria į Apygardos muziejaus griuvėsius. Joms 
ant kulnų lipa Vadas, mina tyliai 1r susikaupęs. 
Visas trejetas išnyksta iš akių. 

Miegantis Postulantas pabunda ir atsigręžia į 
savo bendrą. 

— Kas čia? — klausia jis. 

— Įprastiniai dalykai, — atsako kitas, nepakel- 


damas akių nuo Nemariosios Amber. 

Jam kalbant veriantys klyksmai sudrebina 
urvais virtusių Muziejaus salių sienas. Postulan- 
tai tylomis susižvalgo ir sutartinai nusispjauna. 

Kadre vėl dr. Bala. 

— Dieve, — sako jis garsiai. — Mano Dieve! 

Jis užsidengia veidą rankomis. 


PASAKOTOJAS 

Į šio ryto po vakarykščio pasisotinimą paleisk 
graužiančią sąžinę ir principus, įdiegtus prie ma- 
mos kelių, o gana dažnai — ir patiestam ant tų 
kelių (galva žemyn, stipriai pakamšytais marš- 
kinių skvernais) — pelnytai, liūdnai ir pamaldžiai 
krečiamus rykštėmis, kurias, likimo ironija, pri- 
siminė kaip nesuskaičiuojamų erotinių vizijų Ža- 
dintojas ir palydoves — po kiekvienų, kaip dera, 
apgailėdavo svaičiojęs 1r laukdavo bausmės bei 
jos pabudinamų pajautų. Ir taip be galo. Taigi, 
kaip sakau, paleisk juos į šią sotį — ir ką žinai, 
rezultatas gali būti religinis atsivertimas. Bet at- 
sivertimas į ką? Labiausiai neišmanydamas to, 
kuo nė neabejoja, vargšas mūsų bičiulis nežino. 
Ir štai ateina žmogus, iš kurio mažiausiai tikėtųsi 
pagalbos tokiose paieškose. 


Pasakotojui tariant paskutinį sakinį, į kadrą įeina 
Lūla. 

— Alfi! — sušunka ji džiugiai. — Aš tavęs ieš- 
kojau. 

Kamera trumpam atsukama į abu Postulan- 
tus, kurie žvelgia į ją su visu priverstinio susilai- 
kymo paaitrintu.pasibjaurėjimu, paskui nusisukę 
atsikrenkščia. 

Tuo metu dr. Bala greitai žvilgtelėjęs į tuos 
„bruožus aistros numalšintos“, kaltai nuduria 
akis. 

— Labas rytas, — sako neutraliai mandagiu 
tonu. — Tikiuos... gerai miegojai? 

Lūla atsisėda šalia, atsega odinį krepšį, kurį 
nešiojasi pasikabinusi per petį, išsitraukia puske- 
palį duonos ir kelis didelius apelsinus. 

— Šiomis dienomis nieks per daug maisto ga- 
minimu nesirūpina, — paaiškina ji. — Vienas ilgas 
piknikas, kol vėl prasidės šaltasis sezonas. 

— Taigi, taigi, — sako dr. Bala. 

— Tikriausiai gerokai išbadėjai, — tęsia ji. — Po 
vakarykštės nakties. 

Jai šypsantis iš slaptavietės išnyra duobutės. 

Susidrovėjęs dr. Bala kaista ir rausta, bando 
pakreipti šneką kitur. 

— Kokie gražūs apelsinai, — memena jis. — 
Naujojoje Zelandijoje jie ne itin prinokę, išskyrus 
pačius... 

— Še! — nutraukdama sako Lūla. 

Ji paduoda jam gerą kampą duonos, atsilaužia 
sau kitą ir suleidžia į jį stiprius baltus dantis. 

— Skanu, — sako pilna burna. — Ko tu nevalgai? 

Dr. Bala suvokia, kad jam žarna žarną ryja, 
bet padorumas kliudo prisipažinti tai pernelyg 
atvirai, tad jis delikačiai knebčioja savo kampą. 

Lūla prisiglaudžia prie jo, padeda galvą ant 
peties. 

— Buvo smagu, Alfi, tiesa? — ji dar atsikanda 
duonos ir nelaukdama atsakymo šneka toliau: — 
Su tavim daug smagiau negu su kuo nors kitu. Ar 
tu irgi taip manai? 

Ji žvelgia į jį švelniai. 

Stambiu planu — dr. Balos veide kankinamo 
dorovinio nepatogumo išraiška. 

— Alfi! — sušunka ji. — Kas atsitiko? 

— Galbūt būtų geriau, — pagaliau išmekena, — 
jei mes kalbėtume apie ką nors kita. 

Lūla atsitiesia ir tylėdama jį įdėmiai nužvelgia. 

— Tu per daug galvoji, — sako ji pagaliau. — Ne- 
suk taip galvos. Kai galvoji, tada nebebūna sma- 


gu, — staiga jos veidas apsiniaukia. — Jeigu apie 
tai galvoji, — šnabžda patylomis, — tai šiurpu, o 
kaip šiurpu. Šiurpu pakliūti į gyvojo Blogio na- 
gus. Kai prisimenu, ką jie padarė Polei ir jos kū- 
dikiui... 

Ji sudreba ir akyse sužibus ašaroms nusisuka. 


PASAKOTOJAS 
Ir vėl tos ašaros, tie asmenybės ženklai — jų vaiz- 
das žadina atjautą, pranokstančią kaltės jausmą. 

Pamiršęs Postulantus dr. Bala prisitraukia 
Lūlą 1r šnibždėdamas, glostydamas lyg guostų 
verkiantį vaiką bando numaldyt jos ašaras. Jam 
taip puikiai sekasi, kad štai ji jau ramiai guli jo 
rankų lopšy. Laiminga atsidūsta, atsimerkia, pa- 
žvelgia į jį ir švelniai nusišypso, o jos duobutės 
suteikia šypsenai žavingai nederančią viliūgišką 
užuominą. 

— Apie tai aš visada svajojau. 

— Tikrai? 

— Bet to niekada neįvykdavo — negalėjo įvyk- 
ti. Kol nepasirodei fu... — ji brūkšteli jam per 
skruostą. — Norėčiau, kad neužleistum barzdos. 
Antraip tu atrodysi kaip kiti vyrai. O tu nesi kaip 
jie, tu visai kitoks. 

— Ne toks jau ir kitoks, jei dėl to, — sako 
dr. Bala. 

Jis pasilenkia ir bučiuoja jos vokus, kaklą, 
burną, paskui atsitraukia ir Žiūri į ją su trium- 
fuojančio vyriškumo išraiška. 

— Dėl o ne kitoks, — patikslina ji. — Bet dėl 
šito — kitoks, — vėl paplekšnoja jam skruostą. — 
Mudu sėdime sykiu ir kalbamės, ir esam laimin- 
gi, nes tu esi tu, 0 aš esu aš. Čia to nenutinka. Iš- 
skyrus... išskyrus... — Ji nutraukia mintį. Jos vei- 
das rūškanas. — Ar Žinai, kas nutinka žmonėms, 
vadinamais Karštuoliais? 

Šįkart dr. Balos eilė protestuoti dėl galvojimo 
per daug. O savo žodžius jis paremia veiksmais. 

Apsikabinimas stambiu planu. Ir iškart — ka- 
dras su dviem Postulantais, jie spokso į šį reginį 
šlykštėdamiesi. Jiems spjaunant, kadre pasirodo 
dar vienas Postulantas. 

— Jo Eminencijos įsakymas, — praneša baks- 
telėjęs ragais. — Ši užduotis įvykdyta. Judviem 
prisistatyti į štabą. 

Šis vaizdas ištirpsta, išryškėja laivas ,,„Ken- 
terberis“. Sužeistą jūreivį su petyje tebestyrančia 
strėle diržais kelia iš valtelės į škunos denį. Ant 
denio guli dvi kitos Kalifornijos šaudybos iš lan- 


ko aukos — dr. Kudvortas su žaizda kairėje kojoje 
ir panelė Huk. Jai strėlė įstrigo giliai į dešinį šoną. 
Prie jos pasilenkęs daktaras atrodo niauriai. 

— Morfijaus, — paliepia jis sanitarui. — Tada 
kuo skubiau parengsime ją operacijai... 

Iki šiolei buvo girdėti šūkalojami įsakymai 
ir staiga pasigirsta pagalbinis variklis, sužlegsi 
aplink suktuvą vyniojama inkaro grandinė. 

Etelė Huk atsimerkia, dairosi aplinkui. Išba- 
lęs jos veidas iškreiptas kančios. 

— Juk jūs neketinate išplaukti ir jį palikti? — 
klausia ji. — Bet jūs negalit, negalit to padaryti! — 
Ji pabando pasikelti nuo neštuvų, bet krustelėjus 
taip suskausta, kad suvaitojusi moteris smunka 
atgal. 

— Nusiramink, nusiramink, — guodžia dakta- 
ras, valydamas jos ranką vata su spiritu. 

— Bet jis dar gali būti gyvas, — ji protestuoja 
iš menkų jėgų. — Negalima jo pamesti, negalima 
tiesiog nusiplauti rankų. 

— Nejudėk, — paliepia daktaras ir iš sanitaro 
paėmęs švirkštą smeigia adatą į kūną. 

Inkaro grandinės žlegėjimui pasiekus cres- 
cendo, šis kadras išnyksta ir vėl išryškėja Lūla 
su dr. Bala. 

— Aš alkana, — sako Lūla sėsdamasi. 

Pasiekusi kuprinę, išsitraukia likusią duoną, 
perlaužia pusiau, didesnę dalį duoda dr. Balai ir 
suleidžia dantis į savąją. Sukramčiusi kąsnį tai- 
sosi kąsti kitą, bet persigalvoja. Atsisuka į savo 
bičiulį, paima jo ranką ir pabučiuoja. 

— Už ką gi? — klausia tas. 

Ji gūžteli pečiais. 

— Nežinau. Bet staiga panorau tai padaryti. 

Ji suvalgo dar kąsnį duonos, paskui po mąs- 
lios tylos atsisuka su išraiška Žmogus, kuris ką 
tik atrado kažką svarbaus ir netikėto. 

— Alfi, — paskelbia ji. — Manau, kad be tavęs 
jau niekada niekam kitam nebenorėsiu sakyti 
„Taip“. 

Labai susijaudinęs dr. Bala pasilenkia ir pač- 
męs jos ranką prispaudžia prie širdies. 

— Man regis, aš ką tik supratau, kas yra gy- 
venimo esmė. 

— Ir aš. 

Ji atsiremia į jį ir kaip šykštuolis, neatsispi- 
riantis pagundai darsyk perskaičiuoti savo turtus, 
dr. Bala panardina pirštus į jos plaukus, šukuoja, 
atskirdamas vieną sruogą nuo kitos, pakeldamas 
ir tyliai paleisdamas kristi atgal. 


PASAKOTOJAS 
Taigi, pagal jausmo dialektiką šiedu vėl atrado tą 
chemijos ir asmeniškumo sintezę, kuriai mes da- 
vėme monogamijos ir romantiškos meilės vardą. 
Jos atveju šį asmenį išskyrė hormonas, jo — as- 
muo, negalėjęs susitaikyti su hormonu. Bet dabar 
tai — didesnės visumos pradžia. 


Dr. Bala įsikiša ranką į kišenę ir išsitraukia iš 
krosnies išgelbėtą nediduką tomelį. Jis atskleidžia 
knygą, pavarto puslapius ir ima skaityti balsu: 


Sušildo išsidraikiusių plaukų 

Ir apdaro lengvučio aromatas. 

Prabėgo ji — ir darosi tvankų, 

Apsvaigo vėjas 1r neteko žado. 

O sieloje kvapsnis laukinė sklinda, 
Skausminga it ugnies rasos lašai, 

Kai jie žiedan, šalnos pakąstan, krinta.“ 


— Kas tai? — klausia Lūla. 

— Tu! — jis pasilenkia ir pabučiuoja jos plau- 
kus. — „O sieloje, — šnibžda jis, — kvapsnis lauki- 
nė sklinda.“ Sieloj, — kartoja jis. 


* Čia ir toliau — Percy'o Bysshe'io Shelley'o eilės, vertė 
Danguolė Zalytė. 

— Kas ta siela? — klausia Lūla. 
— Na... — jis dvejoja; paskui, nusprendęs leisti 
atsakyti Šeliui, skaito toliau: 


Matau ją; nors mirtingiesiems mažai 
Teduota: meilė, gyvastis, šviesa, 
Toks grožis — tarsi dieviška tiesa 

Ir amžinybės švytinti tąsa, 

Auksinio sapno virpantis šešėlis 

Ir angelų užtemdytų kartėlis, 
Meilingos mėnesienos atspindys... 


— Bet aš čia nesuprantu nė žodžio, — skun- 
džiasi Lūla. 

— Iki šiandien — sako dr. Bala, šypsodamasis 
jai, — iki šiandien nesupratau ir aš. 

Vaizdas išnyksta, 1r išryškėja scena prie Tam- 
sybių tamsybės koplyčios po poros savaičių. Čia 
dviguba virtine susirikiavę keli šimtai barzdotų 
vyriškių ir apskretusių moterų laukia eilės įeiti į 
šventyklą. Kamera juda ilga vangių, purvinų vei- 
dų eile, sustoja ties Lūla ir dr. Bala, kurie kaip tik 
žengia per slankiąsias duris. 

Viduje niūru ir tylu. Anų kelių dienų nimfos 
1r strikinėjantys satyrai liūdnai po du prašlepe- 
tuoja pro altorių, jo galinga žvakė dabar užvožta 


gesintuvu. Tuščio Arkivikaro sosto papėdėje — 


krūva numestų Septintųjų įsakymų. Procesijai 
lėtai vingiuojant, už Viešąją moralę atsakingas 
Archimandritas įteikia kiekvienam vyriškiui po 
prijuostę, o kiekvienai moteriai — po prijuostę ir 
keturis raudonus lopus. 

— Išeit pro šonines duris, — pakartoja kiekvie- 
nam paėmusiajam. 

Ir pro šonines duris, atėjus jų eilei, klusniai 
išeina Lūla ir dr. Bala. Čia atokaitoje pluša tuzi- 
nas Postulantų su adata ir siūlu, siuva prijuostes 
prie juosmenų, lopus prie kelnių sėdynių ir marš- 
kinių priekių. 

Kamera sustoja ties Lūla. Jai išėjus į lauką, 
prisistato trejetas jaunų seminaristų Togenbergo 
ožių sutanomis. 

Ji paduoda prijuostę pirmajam ir po lopą ki- 
tiems dviem. Visi trys stulbinamai sparčiai įnin- 
ka dirbti. NE, NE ir NE. 

— Prašyčiau apsisukti. 

Paduodama paskutinius lopus ji daro kaip 
liepta, ir kol prijuosčių specialistas pasitraukia 
aptarnauti dr. Balos, kiti taip kruopščiai laido 
adatas, kad netrukus ji tampa užginta iš priekio 
ne mažiau nei iš užpakalio. 

— Taip! 

— Ir šitaip! 

Du klierikai siuvėjai pasitraukia šonan, da- 
bar stambiu planu matome jų rankdarbį. NE NE. 
Staigus perėjimas prie Postulantų kadro, šie savo 
jausmus išreiškia sutartiniu spjūviu, paskui pasi- 
suka šventyklos durų link. 

— Prašom, kita. 

Priekin išeina anos dvi neišskiriamos mula- 
tės baisiai prislėgtais veidais. 

Pereinama prie dr. Balos kadro. Su prijuoste, 
apžėlęs dviejų savaičių barzda, jis žengia ten, kur 
jo laukia Lūla. 

— Prašom čia, — paliepia šaižus balsas. 

Tylomis jie stojasi dar vienos eilės gale. Pora 
ar trejetas šimtų Žmonių nuolankiai laukia, kada 
Vyriausiasis didžiojo inkvizitoriaus padėjėjas, 
atsakingas už Viešuosius darbus, paskirs jiems 
užduotis. Su trimis ragais, apsitaisęs įspūdinga 
baltojo Zaneno ožio sutana, didysis vyras ir pora 
dviragių Familiarų sėdi prie didžiulio stalo su 
keletu trofėjinių plieninių kartotekų iš ,,„Provi- 
dential“ gyvybės draudimo kompanijos. 

Dvidešimties sekundžių sumontuotų ka- 
drų seka parodo lėtą, valandą trunkantį Lūlos 


ir dr. Balos slinkimą prie nesenkančio Valdžios 
šaltinio. Ir štai pagaliau jie pasiekė savo tikslą. 
Stambiu planu: Specialusis didžiojo inkvizito- 
riaus padėjėjas liepia dr. Balai prisistatyti Maisto 
gamybos direktoriui, įsikūrusiam Pietų Kalifor- 
nijos universitėto administracinio pastato griu- 
vėsiuose. Tas ponas pasirūpinsiąs, kad botanikas 
gautų laboratoriją, žemės sklypą augalininkystės 
eksperimentams ir iki keturių padėjėjų fiziniam 
darbui atlikti. 

— Iki keturių darbininkų, — pakartoja prela- 
tas. — Nors paprastai... 

Lūla be leidimo įsiterpia į pokalbį. 

— O, leiskite man ten dirbti, — maldauja ji. — 
Prašau. 

Specialusis didžiojo inkvizitoriaus padėjėjas 
nuveria ją ilgu, naikinančiu žvilgsniu, paskui at- 
sigręžia į savo Familiarus. 

— O kas, apšvieskite, yra šis jaunas Netyro- 
sios dvasios indas? — klausia jis. 

Vienas Familiarų ištraukia Lūlos kortelę ir 
pateikia informaciją apie ją. Aštuoniolikos metų, 
ligi šiol nevaisinga; buvo pranešta, kad šis indas 
neporavimosi sezonu yra turėjęs ryšių su skan- 
dalingai pagarsėjusiu Karštuoliu, kuris vėliau 

pasipriešinęs areštui buvo likviduotas. Tačiau prieš 
šį indą nieko nebuvo įrodyta ir bendrai jo elgesys 
patenkinamas. Pernai šis indas rausė kapines ir at- 
einantį sezoną jam numatytas panašus darbas. 

— Bet aš noriu dirbti su Alfiu, — protestuoja ji. 

— Regis, tu pamiršti,- atremia vienas Familia- 
rų, — kad čia Demokratija... 

— Demokratija, kurioje kiekvienas proletaras 
turi visišką laisvę. 

— Tikrą laisvę. 

— Laisvai vykdo Proletariato valią. 

— O vox proletariatus, vox Diaboli. 

— Ir, žinia, vox Diaboli, vox Ecclesiae. 

— O mes esame Bažnyčios atstovai. 

— Taigi štai. 

— Bet aš pavargau nuo kapinių, — spiriasi mer- 
gina. — Norėčiau pakeisti darbą — kasti gyvus da- 
lykus. 

Stoja trumpa tyla. Specialusis didžiojo in- 
kvizitoriaus padėjėjas pasilenkia ir iš po kėdės 
išsitraukęs didžiulį pašventintą buliaus penį pa- 
sideda ant stalo priešais save. Paskui atsisuka į 
savo pavaldinius. 

— Pataisykite, jeigu klystu, — taria jis. — Bet 
man regis, kad šis indas atmeta proletariato laisvę 


1r už kiekvieną tokį nusižengimą nusipelno dvi- 
dešimt penkių kirčių. 

Vėl tyla. Išbalusi, didelėmis akimis Lūla spok- 
so į kankinimo įrankį, paskui nusisuka, bando 
kažką pasakyti, bet netekusi balso skaudžiai nu- 
ryja gumulą, vėl Žiojasi. 

— Aš nesipriešinsių, — išspaudžia ji paga- 
liau. — Noriu būti laisva. 

— Laisva rausti kapines? 

Ji pritariamai linkteli. 

— Geras indas, — pagiria Specialusis padė- 
jėjas. 

Lūla atsisuka į dr. Balą, keletą akimirkų jie- 
du žvelgia vienas kitam į akis be žodžių. 

— Sudie, Alf, - sušnibžda ji pagaliau. 

— Sudie, Lūla. 

Prabėga dar minutėlė, ji nuleidžia akis ir nu- 
spūdina šalin. 

— O dabar, — taria Specialusis padėjėjas dr. 
Balai, — galim grįžti prie reikalo. Kaip sakiau, 
paprastai galėtumėte gauti ne daugiau nei porą 
pagalbininkų. Ar aiškų? 

Dr. Bala nulenkia galvą. 

Vaizdas ištirpsta, išryškėja laboratorija, ku- 
rioje Pietų Kalifornijos universiteto antrakursiai 

kadaise studijavo elementariąją biologiją. Matyti 
įprastinės plautuvės ir stalai, Bunzeno degikliai, 
svarstyklės, narveliai pelėms ir jūrų kiaulytėms, 
stiklo talpyklos buožgalviams. Bet viską dengia 
storas dulkių sluoksnis, čia pat tebetyso tuzinas 
megztinių ir kojinių likučiai, papuošalai ir lie- 
menėlės. 

Atsiveria durys ir įeina dr. Bala su Maisto 
gamybos direktoriumi — pagyvenusiu žilabarz- 
džiu vyriškių namų audimo kelnėmis, įprastine 
prijuoste ir fraku, kurį kadaise vilkėjo koks nors 
dvidešimto amžiaus kino vykdomojo prodiuserio 
liokajus anglas. 

— Gal kiek netvarkinga, atleiskite, — sako atsi- 
prašydamas Direktorius. — Bet šią popietę išvalys 
kaulus, o rytoj juodadarbiai indai galės nuvalyti 
stalus ir išplauti grindis. 

— Tai gerai, — sako dr. Bala. — Gerai. 

Vaizdas išnyksta ir išryškėja ta pati labora- 
torija po savaitės. Skeletai išnešti, o grindys, sie- 
nos ir baldai beveik švariai nuvalyti juodadarbių 
indų. Pas dr. Balą trys garbingi lankytojai. Ar- 
kivikaras, pasipuošęs keturiais ragais ir Molo- 
cho draugijos rudu Nubijos ožio abitu, sėdi prie 


Vado, šis vilki medaliais nukabinėta Amerikos 
laivyno kontradmirolo uniforma, neseniai iš- 
kasta iš Miško pievelės kapinių. Pagarbiu atstu- 
mu už dviejų Bažnyčios ir Valstybės galvų sėdi 
Maisto gamybos direktorius, vis dar persirengęs 
liokajumi. Priešais juos — dr. Bala tarsi Prancūzų 
akademikas, ketinantis skaityti naujausią opusą 
rinktinei privilegijuotai auditorijai. 

— Ar man pradėti? — klausia jis. 

Valstybės 1r Bažnyčios galvos susižvalgo, 
paskui atsigręžia į dr. Balą ir sutartinai prita- 
riamai linkteli. Jis atsiverčia užrašus, pasitaiso 
akinius. 

— Pastabos apie dirvos eroziją ir augalų pato- 
logiją Pietų Kalifornijoje, — perskaito balsiai. — Su 
preliminariu pranešimu apie žemės ūkio padėtį 
1r atkuriamųjų ateities veiksmų planu. Parengė 
dr. Alfredas Bala, Ouklando universiteto Botani- 
kos katedros asistentas. 

Jam skaitant šis vaizdas išnyksta, išryškėja 
Šventojo Gabrieliaus kalnų šlaitai. Negyva plyti 
plika, saulėkaitoje išopėjusi akmeninga žemė su 
kur ne kur styrančiu kaktusu. Visas šlaitas suva- 
gotas išsišakojusiomis skrodėmis. Kai kurios dar 
tik pradėjusios eroduoti, kitos išgraužtos giliai. 

Pusiau žemės praryto didoko namo griuvėsiai 
pavojingai balansuoja ties šio keistai išėsto tar- 
peklio kraštu. Lygumoje, pačioje kalvos papėdė- 
je, palaidoti lietų, iš purvo luobo stirkso išdžiūvę 
riešutmedžiai. 

Kol matomi šie vaizdai, girdime pompastišką 
dr. Balos dudenimą. 

— Tikra simbiozė, — aiškina jis, — reiškia abi- 
pusiškai naudingą dviejų susijusių organizmų 
ryšį. Kita vertus, skiriamasis parazitavimo bruo- 
žas yra tas, kad vienas organizmas gyvena kito 
sąskaita. Galiausiai šis vienašalis ryšys pražudo 
abu narius — nes šeimininko mirtis negali baigtis 
kitaip, kaip tik jį nužudžiusio parazito mirtimi. 
Šiuolaikinio žmogaus ir planetos, kurios šei- 
mininku jis taip neseniai jautėsi, ryšys buvo ne 
kaip simbiozės partnerių, bet kaip kaspiniuočio 
ir šuns, grybo ir apkrėstos bulvės. 

Kamera staiga peršoka prie Vado. Raudonlū- 
pę burną, įsitaisiusią garbanotos juodos barzdos 
lizde, plėšo nežmoniškas žiovulys. Kol matome 
šį kadrą, dr. Bala skaito toliau. 

— Ignoruodamas akivaizdų faktą, kad nu- 
siaubęs gamtinius išteklius galiausiai sugriaus 
civilizaciją ir net sunaikins savo rūšį, šiuolaiki- 


nis žmogus karta po kartos toliau taip naudojo 
žemės dš... 

— Ar negalėtumei šiek tiek glausčiau? — klau- 
sia Vadas. 

Dr. Bala jau beįsižeidžiąs. Paskui, prisiminęs 
esąs pasmerktas ir bandomas belaisvis laukinių 
krašte, išspaudžia nervingą šypseną. 

— Gal būtų geriausia, — sako jis, — jei ilgai 
negaišdami pereitume prie augalų patologijos 
dalies. 

— Man tas pats, — atrėžia Vadas. — Jei tik pa- 
trumpinsi. 

— Kantrybės stygius, — įsiterpia Arkivikaras 
sentenciškai, — viena mėgstamiausių Belialo ydų. 

Tuo metu dr. Bala perverčia keletą puslapių ir 
skaito toliau. 

— Turint omenyje esamą dirvos būklę, der- 
lius iš akro būtų nenormaliai menkas, net jeigu 
pagrindinės kultūros būtų visiškai sveikos. Bet 
jos nėra sveikos. Apžiūrėjęs augančius laukuose 
pasėlius, patikrinęs grūdus, vaisius, šakniagum- 
bius saugyklose, ištyręs botaninius pavyzdžius 
beveik nesugadintu priešvelniaviniu mikrosko- 
pu, įsitikinau, kad šią dabar čia siaučiančių au- 
galų ligų daugybę ir įvairovę galima paaiškinti 

tik vienu — tyčiniu pasėlių užkratu grybelinėmis 
bombomis, bakterijas skleidžiančiais aerozoliais 
bei įvairiausiais virusus platinančiais amarais ir 
kitais vabzdžiais. Kaip kitaip būtų galima paaiš- 
kinti Gibberella saubinettii 11 Puccinia graminis 
dominavimą ir virulentiškumą? Arba visą virusų 
sukeliamų ligų mozaiką? Bacillus amylovorus, 
Bacillus carotovorus, Pseudomonas citri, Pseu- 
domonas tumefaciens, Bacterium... 

Vos pradėjus deklamuoti jį nutraukia Arkivi- 
karas. 

— Ir tu vis tiek tvirtini, — sako jis, — kad šitie 
žmonės nebuvo apsėsti Belialo! — linguoja gal- 
vą. — Neįtikėtina, kaip prietarai gali apakinti net 
labiausiai išsilavinusius, protingiausius... 

— Taip, taip, mes visa tai Žinome, — nekan- 
triai įsiterpia Vadas. — Bet liaukimės plepėti ir 
pakalbėkime praktiškai. Ką tu gali su visu tuo 
padaryti? 

Dr. Bala atsikrenkščia. 

— Ši užduotis, — taria jis svariai, — reikalaus 
ilgo ir sunkaus darbo. 

— Bet aš noriu daugiau maisto dabar, — užrė- 
žia Vadas įsakmiai. — Jo būtinai reikia dar šiais 
metais. 


Šiek tiek nuogąstaudamas dr. Bala priverstas 
pasakyti, kad kai kurių atsparių ligoms atmai- 
nų neįmanoma išvesti ir patikrinti greičiau negu 
"per dešimtį ar dvylika metų. O kolei kas reikia 
spręsti dirvos klausimą, erozija naikina žemę, ją 
bet kokia kaina reikia sustabdyti. Bet žemės py- 
limų įrengimo, drenavimo, kompostavimo dar- 
bas didžiulis ir turi būti dirbamas be atvangos, 
metai po metų. Netgi senaisiais laikais, kai tu- 
rėta pakankamai darbo jėgos ir mašinų, žmonės 
nepadarydavo to, kas būtina dirvos derlingumui 
užtikrinti. 

— Ne todėl, kad jie negalėjo, — įsiterpia Arki- 
vikaras. — O todėl, kad nenorėjo. Tarp Pirmojo ir 
Antrojo pasaulinių karų buvo sočiai laiko ir įran- 
gos. Bet jie mieliau leido laiką, žaisdami jėgos 
politikos žaidimus, ir kokie gi padariniai? — jis 
skaičiuoja atsakymus lenkdamas riebius pirš- 
tus. — Dar prastesnė mityba dar didesniam skai- 
čiui Žmonių. Aršesni politiniai neramumai. Dėl 
to kilo dar agresyvesnio nacionalizmo ir impe- 
rializmo banga. Galiausiai ištiko Velniava. Ir 
kodėl jie nusprendė susinaikinti? Nes šito norėjo 
Belialas, nes jis užvaldė... 

Vadas pakelia ranką. 

— Prašyčiau, prašyčiau, — protestuoja jis. — Tai 
ne Apologetikos ar Natūraliosios diabologijos 
kursas. Mes bandome ką nors padaryti. 

— Ir deja, tas darymas truks ilgai, — įspėja 
dr. Bala. 

— Kiek ilgai? 

— Na, per penketą metų jums gali pavykti 
įveikti eroziją. Per dešimtį metų pasieksite paste- 
bimą pagerėjimą. Per dvidešimtį metų daliai že- 
mės galima sugrąžinti maždaug septyniasdešimt 
procentų jos buvusio derlingumo. Per penkiasde- 
šimt metų... 

— Per penkiasdešimt metų, — įsiterpia Arki- 
vikaras, — apsigimimų mastas dvigubai viršys 
dabartinį. O per šimtą metų Belialas galutinai 
triumfuos. Triumfuos galutinai! — pakartoja vai- 
kiškai kikendamas. Jis padaro ragų ženklą ir pa- 
kyla iš vietos. — Bet kol kas aš pritariu, kad šis 
ponas darytų viską, ką tik gali. 

Vaizdas išnyksta, išryškėja Holivudo kapi- 
nės. Nuosekliai slenkančia kamera — paminklai, 
su kuriais jau susipažinome per ankstesnį apsi- 
lankymą kapinėse. 

Vidutiniškai stambus Hedos Bodžio statulos 
planas. Kamera nusileidžia nuo figūros prie pje- 
destalo su užrašu. 


„... Su meile prisimenamas kaip Publikos nu- 
mylėtinis numeris pirmas. Kinkyk žvaigždes į 
savo važias“ 

Kol trunka kadras, girdime į žemę smingantį 
kastuvą, paskui beriamą smėlį ir žvyrą. 

Kamera atsitraukia, matome Lūlą, stovinčią 
trijų pėdų gylio duobėje ir sunkiai kasančią. 

Pasigirdus žingsniams, ji pakelia galvą. Kadre 
pasirodo Flosė, putlioji mergina iš ankstesnio epi- 
zodo. 

— Gerai rausiesi? — klausia ji. 

Lūla linkteli be žodžių ir nusibraukia kaktą 
atgalia ranka. 

— Kai pasieksi mokamą sluoksnį, — toliau trata 
putlioji, — ateik mums pranešti. 

— Teks kasti dar mažiausiai valandą, — niūriai 
atsako Lūla. 

— Na nepasiduok, mergyt, — Flosė suokia tuo iš 
proto varančiu entuziastingų balsu, kokiu žmonės 
raginami dar padirbėti. — Negailėk nugaros. Įrodyk 
jiems, kad indas gali ne mažiau už vyrą! Jeigu ge- 
rai dirbsi, — tęsia ji, — galbūt Brigadininkas leis tau 
pasilikti kojines. Žiūrėk, kokias aš gavau šį rytą! 

Ji išsitraukia godojamą trofėjų iš kišenės. Jei 
ne žalsvai pablukę pirštų galai, kojinės būtų visai 
geros. 

— Oho! — su pavydžia nuostaba šūkteli Lūla. 

— Bet papuošalų nepavyko rasti, — pasiskun- 
džia Flosė, vėl įsikišdama kojines. — Tik tuok- 
tuvių žiedas ir surūdijusi mažytė apyrankė. Ti- 
kiuosi, kad šitas mūsų nenuvils. 

Ji paplekšnoja Publikos numylėtinio numeris 
pirmas pilvuką iš Paro marmuro. 

— Na man reikia grįžti — tęsia ji. — Mes ka- 
same tą indą, palaidotą po anuo dideliu raudonu 
akmens kryžiumi, žinai, tuo dideliu, netoli šiau- 
rinių vartų. 

Lūla linkteli. 
— Prisistatysiu, kai tik atsimušiu, — atsako ji. 

Švilpaudama „When I Survey the Wondrous 
Horns““, putlioji mergina išeina iš kadro. Atsidū- 
sėjusi Lūla kasa toliau. 

Kažkieno balsas švelniai ištaria jos vardą. 

Ji išsigandusi šokteli ir atsigręžia ton pusėn, 
iš kur atsklido balsas. 

Vidutinišku planu žiūrint iš jos pusės, iš už 
Rudolfo Valentino kapo atsargiai artėja dr. Bala. 

Kamera vėl grįžta prie Lūlos. 

Ji išrausta, bet paskui mirtinai išbąla. Ranka 
griebiasi širdies. 


* Pefrazuotas Isaaco Wattso (1674-1748) himnas „When I Survey 
the Wondrous Cross“ (Kai žvelgiu į kryžių stebuklingą). 


— Alfi, — sušnabžda ji. 

Jis įeina į kadrą, įšoka į kapą greta jos ir be 
žodžių apkabina. Aistringas bučinys. Paskui ji 
įsikniaubia veidu jam į petį. 

— Maniau, kad niekuomet daugiau tavęs ne- 
pamatysiu, — sako užsikirsdama. 

— Kuo gi tu mane laikai? 

Jis vėl ją pabučiuoja, paskui apkabina šiek 
tiek atsitraukęs, žvelgia jai į veidą. 

— Ko tu verki? 

— Negaliu susivaldyti. 

— "Tu tikrovėj gražesnė negu mano atsimini- 
muose. 

Ji purto galvą, nepajėgdama nieko pasakyti. 

— Nusišypsok, — paliepia jis. 

— Negaliu. 

— Šypsokis, šypsokis. Noriu jas vėl pamatyti. 

— Pamatyti ką? 

— Šypsokis! 

Nors ir prisiversdama, bet su aistringu švel- 
numu Lūla nusišypso jam. 

Skruostuose iš gilaus liūdesio snūdo išnyra 
duobutės. 

— Štai jos, — sušunka jis švytėdamas. — Štai 
jos! 

Švelniai, kaip aklasis, skaitantis Heriko“ eiles 
Brailio raštu, jis braukia pirštu per jos skruostą. 
Lūla juokiasi jau laisviau, ir duobutės po jo ranka 
gilėja. Jis kvatoja iš malonumo. 

Tą pačią akimirką švilpaujama „When I Be- 
hold the Wondrous Horns“ nuo tolimo pianissimo 
garsėja iki piano, paskui iki mezzo forte. 

Lūlos veide siaubas. 

Stulbinamai mikliai dr. Bala išsiropščia iš 
kapo. 

Kai putlioji mergina grįžta į kadrą, jis jau 
rymo nutaisęs abejingą miną prie Publikos nu- 
mylėtinio numeris pirmas. Apačioje duobėje Lūla 
kasa kaip padūkusi. 

— Pamiršau pasakyti, kad po pusvalandžio visi 
varom pusryčių, — pradeda Flosė. 

Paskui, išvydusi dr. Balą, sušunka 1š nuosta- 
bos. 

— Labas rytas, — mandagiai pasilabina dr. Bala. 

Tyla. Flosė vedžioja akimis nuo dr. Balos prie 
Lūlos ir nuo Lūlos prie dr. Balos. 

— O ką tu čia darai? — klausia įtariai. 

— Einu į Šv. Azazelio šventyklą, — atsako jis. — 
Arkivikaras atsiuntė man žinutę, nori, kad daly- 


* Tikriausiai minimas anglų poetas Robertas Herrickas (1591-1674). 


vaučiau trijose jo paskaitose seminaristams. Be- 
lialas istorijoje — tokia tema. 

— Pasirinkai labai keistą kelią į Azazelį. 

— Ieškojau Vado, — paaiškina dr. Bala. 

— Na jo čia nėra, — nukerta putlioji. 

Vėl tyla. 

— Tuomet, — nusprendžia dr. Bala, — aš ge- 
riau keliausiu. Juk negalių trukdyti dviem jau- 
noms damoms vykdyti savo pareigas, — priduria 
dirbtiniu, nenatūraliai džiugiu tonu. — Viso labo, 
viso labo. 

Jis nusilenkia abiem merginoms, paskui lyg 
niekur nieko nužirglioja šalin. 

Flosė tylomis nulydi jį akimis, paskui gręžia 
jomis Lūlą. 

— Klausyk, mergyt, — pradeda ji. 

Lūla paliauja kasusi ir žiūri iš kapo. 

— Kas yra, Flose? — klausia ji su nieko nenu- 
tuokiančio nekaltumo mina. 

— Kas yra? — pašaipiai pakartoja toji. — Pasa- 
kyk, kas parašyta ant tavo prijuostės? 

Lūla pažvelgia į prijuostę, paskui į Flosę. Su- 
sidrovėjusios merginos veidas išrausta. 

— Kas ant jos parašyta? — nenustygsta putlioji. 

— Ne! 

— O kas parašyta ant vieno iš šių lopų? 

— Ne! — pakartoja Lūla. 

— O ant kitų, kai apsisuki? 

— Ne! 

— Ne, ne, ne, ne, ne, — pabrėždama deklamuoja 
Flosė. — O kai Įstatymas sako „ne“, tai reiškia — 
ne. Ir tu Žinai tai ne blogiau už mane, tiesa? 

Lūla nieko nesakydama linkteli galva. 

— Pasakyk, kad Žinai, — spiria toji. — Pasakyk 
tai. 

— Taip, Žinau, — pagaliau ištaria ji vos girdimai. 

— Gerai. Paskui neapsimetinėk, kad tavęs nie- 
kas neįspėjo. O jei šitas užsienietis Karštuolis dar 
kartą atsliūkins suktis aplink tave, tik pasakyk 
man. Aš juo pasirūpinsiu. 

Vaizdas išnyksta ir išryškėja šv. Azazelio šven- 
tyklos vidus. Kadaise tai būta Gvadalupės Dievo 
Motinos bažnyčios, dabar ji pakeista tik labai 
paviršutiniškai. Koplyčiose šv. Juozapo, Magda- 
lenos, šv. Antano Paduviečio ir šv. Rožės Limie- 
tės gipsinės statulos perdažytos raudonai, joms 
prilipdyti ragai. Ant altoriaus nepakeista niekas, 
tik vietoje kryžiaus — didžiuliai kedro ragai, aps- 
čiai apkabinėti žiedais ir laikrodžiais, apyrankė- 
mis, grandinėlėmis, žiedais ir vėriniais, iškastais 


kapinėse arba rastais prie senų kaulų bei yrančio- 
se brangenybių dėžutėse. 

Bažnyčioje — kokie penkiasdešimt seminaris- 
tų, apsitaisę Togenbergo ožių kailiais, ir pirmoje 
eilėje dr. Bala — išsišokėlis su barzda ir tvido eilu- 
te, — visi sėdi palenkę galvas ir laukia, kada Arki- 
vikaras tars paskutinius savo paskaitos žodžius. 

— Pagal Prigimtinę daiktų tvarką visi norin- 
tys būtų galėję gyventi, o per Belialą visi buvo 
arba bus priversti mirti. Amen. 

Stoja ilga tyla. Tada pakyla novicijų Mokyto- 
jas. Šnarėdami kailiais seminaristai paseka jo pa- 
vyzdžiu ir po du taip pat labai iškilmingai žengia 
vakarinių durų link. 

Dr. Bala jau beeinąs įkandin jų, bet išgirsta jį 
šaukiantį aukštą vaikišką balsą. 

Atsigręžęs mato nuo sakyklos laiptelių mo- 
jantį Arkivikarą. 

— Na, ką manai apie paskaitą? — cypčioja 
dr. Balai priėjus didysis žmogus. 

— Puiki. 

— Nepataikauji'? 

— Sakau tikrai nuoširdžiai. 

Arkivikaras pamalonintas nusišypso. 

— Džiaugiuosi tai girdėdamas. 

— Man ypač patiko, ką kalbėjote apie religiją 
devynioliktajame ir dvidešimtajame amžiais — 
atsitraukimą nuo Jeremijo prie Teisėjų knygos, 
nuo asmens — taigi nuo visuotinybės — prie tau- 
tos, taigi prie brolžudystės. 

— Taip, vos per plauką nesusiklostė kitaip, — 
sako jis. — Jei jie būtų laikęsi asmens ir visuo- 
tinybės, būtų likę darnoje su Prigimtine daiktų 
tvarka, tai ir Musių valdovas būtų buvęs įveik- 
tas. Bet laimei, Belialas turėjo gausiai sąjungi- 
ninkų — tautas, bažnyčias, politines partijas. Jis 
išnaudojo jų prietarus. Išnaudojo jų ideologijas. 
Kol žmonės kūrė atominę bombą, jis sugrąžino 
jų sąmonę į tokį lygį, kokia ji buvo 900 m. pr. Kr. 

— Ir dar man patiko, ką sakėte apie ryšius tarp 
Rytų ir Vakarų — kaip jis įtikino abi puses per- 
1mti vieniems iš kitų tik blogiausia. Taigi Rytai 
perima Vakarų nacionalizmą, Vakarų ginkluotę, 
Vakarų filmus ir Vakarų marksizmą, Vakarai pe- 
rima Rytų despotizmą, prietarus ir Rytų abejin- 
gumą individo gyvenimui. Trumpai tariant, Jis 
pasirūpino, kad Žmonija iš abiejų pasaulių sukur- 
tų blogiausią. 

— Tik pagalvok, jei jie būtų pasirinkę kas ge- 
riausia, — spygauja Arkivikaras. — Rytų mistika 


padeda tinkamai naudoti Vakarų mokslą, Rytų 
gyvenimo menas suteikia Vakarų energijai sub- 
tilumo, Vakarų individualizmas sušvelnina Rytų 
totalitarizmą, — jis purto galvą su pamaldžiu pa- 
sibaisėjimu. — Kurgi, juk tai būtų buvusi dangaus 
karalystė. Laimė, kad Belialo malonė buvo sti- 
presnė už Kito malonę. 

Jis šaižiai sukikena, paskui uždėjęs ranką ant 
peties dr. Balai suka su juo zakristijos link. 

— Žinai, daktare, — sako jis, — aš tave labai pa- 
mėgau. 

Dr. Bala susidrovėjęs veblena, kaip jam malonu. 

— Tu protingas, išsilavinęs, žinai visokių daly- 
kų, kurių mes niekada nesimokėme. Tu galėtumei 
būti man labai naudingas, o aš savo ruožtu galė- 
čiau būti naudingas tau, tai yra, — priduria jis, — 
jei taptumei vienu mūsų. 

— Vienu jūsų? — pakartoja abejodamas dr. Bala. 

— Taip, vienu mūsų. 

Ekspresyviai stambiu planu — ištįsęs staiga su- 
vokusio dr. Balos veidas. 

— O! — išsprūsta jam nusivylimo šūksnis. 

— Neslėpsiu nuo tavęs, — sako Arkivikaras, — 
kad reikalinga operacija nėra nei visiškai ne- 
skausminga, nei visiškai saugi. Bet kunigystės 

luomo teikiamos privilegijos būtų tokios didelės, 
kad nusvertų nedidelį pavojų ar nemalonumą. 
Nereikia pamiršti nė... 

— Bet, Jūsų Eminencija... — protestuoja dr. 
Bala. 

Arkivikaras pakelia putlią drėgną ranką. 

— Nagi leisk pabaigti, — sako jis griežtai. 

— Atleiskite. 

— Atleidžių, mielasis daktare, atleidžiu. 

Ir vėl Arkivikaras — draugiškas globėjas. 

— Taigi, kaip sakiau, — tęsia jis, — mes ne- 
turime pamiršti, kad jeigu tektų patirti, kaip aš 
vadinčiau, fiziologinį atsivertimą, būtumei išva- 
duotas iš visų pagundų, kurias antraip kaip ne- 
sterilizuotas patinas neabejotinai patirsi. 

— Taigi, taigi, — sutinka dr. Bala. — Bet aš už- 
tikrinu jus... 

— Kai kalbame apie pagundas, — prabyla Ar- 
kivikaras sentencijomis, — niekas nieko niekuo 
negali užtikrinti. 

Dr. Bala prisimena savo neseną susitikimą su 
Lūla kapinėse ir jaučia, kaip rausta. 

— Galbūt jūs gerokai perdedate? — klausia jis, 
nė pats nebūdamas tikras. 

Arkivikaras purto galvą. 


— Šiuose reikaluose niekada neperdėsi, —- sako 
jis. — Ir leisk man priminti, kas nutinka tiems, 
kas šioms pagundoms pasiduoda. Bulių peniai ir 
laidojimo būriai — nuolatinės parengties. Štai ko- 
dėl tavo paties labui, dėl ateities laimės ir ramios 
sąžinės aš patariu — ne — prašau ir meldžiu - įsto- 
ti į mūsų Ordiną. 

Stoja tyla. Dr. Bala sunkiai nuryja gumulą 
gerklėje. 

— Norėčiau laiko apsigalvoti, — pagaliau iš- 
spaudžia. 

— Žinoma, žinoma, — sutinka Arkivikaras. — 
Neskubėk. Pagalvok savaitę. 

— Savaitę? Nemanau, kad per savaitę galėčiau 
nuspręsti. 

— Tai dvi, — sako Arkivikaras, o dr. Balai vis 
dar purtant galvą, priduria, — galvok keturias, ar 
šešias, jei nori. Aš niekur neskubu. Man tik nera- 
mu dėl tavęs, — paplekšnoja jam per petį. — Taip, 
mano mielas, dėl tavęs. 

Vaizdas išnyksta, išryškėia kitas — dr. Bala 
savo eksperimentiniame darže sodinantis pomi- 
dorų daigelius. Prabėgo beveik šešios savaitės. Jo 
ruda barzda jau gerokai vešlesnė, jo tvido švarkas 
ir fHanelės kelnės — gerokai purvinesni nei praeitą 

kartą, kai jį matėme. Jis vilki pilkais namų audi- 
mo marškiniais ir avi čionykštės gamybos moka- 
sinais. 

Įkišęs žemėn paskutinį daigelį, atsitiesia, pa- 
sirąžo, pasitrina maudžiančią nugarą, lėtai nu- 
žingsniuoja į daržo galą ir stovi nejudėdamas, 
įsmeigęs akis į tolį. 

Bendru planu — tarsi jo akimis — regime pla- 
čią apleistų fabrikų ir griūvančių namų panoramą 
su tolumoje už jų stūksančia kalnų grandine, vie- 
na virtine po kitos tolstančia į rytus. Šešėliai — 
indigo srovės, o prabangioje auksinėje šviesoje 
tolimos detalės matyti aiškiai, smulkios ir raiš- 
kios, lyg daiktų atspindžiai išgaubtame veidro- 
dyje. Fone mažne horizontaliai krintančios švie- 
sos smulkiai iškalstyti ir išraižyti net plikiausi 
žemės lopai įgiję neįprastai prabangią faktūrą. 


PASAKOTOJAS 
Esama akimirkų, ir tai viena tokių, kai pasaulis 
tikslingai parodo savo grožį, tarsi kokia daiktuo- 
se esanti sąmonė staiga būtų nusprendusi tiems, 
kas nusiteikę matyti, atskleisti po regimaisiais 
pavidalais glūdinčią antgamtinę tikrovę. 


Dr. Balos lūpos kruta ir mes girdime jį tyliai 
murmant: 


Juk meilė, grožis, malonumas 
Nenyksta ir nekinta. 

Jutimai tik dėl laikinumo 
Aptemę nenušvinta. 


Jis apsisuka ir eina atgal įėjimo į daržą link. Prieš 
atverdamas vartelius įtariai apsidairo. Regis, ne- 
draugiškų stebėtojų nesama. Įsidrąsinęs išsmun- 
ka ir beveik iškart pasuka į vingiuojantį takelį 
tarp smėlio kopų. Jo lūpos vėl juda: 


Aš esu Žemė, 

Tavo motina, jos akmeninėm gyslom 
nešamas 

Iki menkiausios skaidulos lediniam ore 
virpančio lapeliais 

Išlakiausio medžio, 

Kliokė džiaugsmas, lyg kraujas kūno gyvo, 

Kai tu lyg spindulingas debesis 

Nuo jos krūtinės atsiplėšei, aistringa 
džiaugsmo dvasia. 

Iš smėlio takelio dr. Bala išnyra į gatvę, abi- 
pus jos rikiuojasi nameliai, prie kiekvieno — ga- 
ražas ir plikas lopas, kuriame kadaise žaliavo 
žolė ir augo gėlės. 

„Aistringa džiaugsmo dvasia“, — pakartoja 
jis, atsidūsta, palinguoja galva. 


PASAKOTOJAS 

Džiaugsmo? Bet džiaugsmas seniai nužudytas. 
Visa, kas liko, tai demonų juokas aplink plaki- 
mo stulpus, tamsoje besiporuojančių apsėstųjų 
kaukimas. Džiaugsmas skirtas tik tiems, kieno 
gyvenimas atitinka nustatytą pasaulio Tvarką. O 
jums, gudruoliams, kurie manote, kad galite tą 
Tvarką pagerinti, jums, piktiesiems, jums, maiš- 
tingiesiems, jums, neklusniesiems, džiaugsmas 
greitai tampa svetimas. Pasmerktieji pjauti, kas 
pasėta jūsų fantastinių kvailiojimų, jau nė ne- 
įtars, kad jis egzistuoja. Meilė, Džiaugsmas ir 
Ramybė — tai vaisiai dvasios, kuri įkvepia jūsų 
ir pasaulio būtį. O beždžionės proto, beždžionės 
pasitikėjimo ir atžarumo vaisiai yra neapykanta 
ir neatlėgstantis nerimas, kasdienė niūruma, nu- 
maldoma tik šėlo, dar baisesnio ir už tai. 


Dr. Bala žingsniuoja toliau. 
„Pasaulis pilnas medkirčių“, — murma jis sau. 


Pasaulis pilnas medkirčių, kuriems smagu 
Atimti būstą iš meilingųjų driadžių, 
Baidyt lakštingalas iš pievų ir miškų. 


PASAKOTOJAS 
Vyrai su kirviais, nimfų žudikai su peiliais, lakš- 
tingalų skriaudėjai su skalpeliais ir chirurginė- 


mis žirklėmis. 


Dr. Bala sudreba ir, kaip Žmogus, jaučiąs, kad 
jį persekioja kažkieno pikta valia, paspartina 
žingsnį. Staiga sustoja ir dar sykį apsidairo. 


PASAKOTOJAS 
Mieste, kur dūla pustrečio milijono skeletų, kelių 
tūkstančių gyvųjų buvimas sunkiai pastebimas. 
Niekas nė nekrusteli. Tyla visuotinė, o tarp šių 
jaukių, nedidelių buržuazinių griuvėsių ji atrodo 
sąmoninga ir netgi sąmokslininkiška. 


Vilties ir baimės nusivilti genamai širdžiai pla- 
kant vis sparčiau, dr. Bala pasuka iš kelio ir sku- 
ba įvažiavimu į garažą nr. 1993. Nusmukusios 

ant surūdijusių vyrių dvipusės garažo durys 
kybo atlapotos. Pro vakarinės garažo sienos 
skylę įspindęs vėlyvos popietės spindulys išryš- 
kina kairį priekinį keturių durų ševroleto seda- 
no „Super de Luxe“ ratą, o ant žemės šalia dvi 
kaukoles — viena suaugusio Žmogaus, o kita ti- 
kriausiai vaiko. Dr. Bala atidaro vieninteles ne- 
užsikirtusias duris iš ketverių ir įsmeigia akis į 
tamsą viduje. 

— Lūla! 

Jis įlipa į automobilį, sėdasi greta ant subu- 
vusios užpakalinės sėdynės, abiem rankomis su- 
ima jos ranką. | 

— Mieloji! 

Ji žiūri į jį nieko nesakydama. Jos akyse — 
mažne siaubo išraiška. 

— Tai tau visgi pavyko išsprukti? 

— Bet Flosė vis tiek kažką įtaria. 

— Velniop tą Flosę! — sako dr. Bala tonu, kuris 
turėtų būti nerūpestingas ir padrąsinantis. 

— Ji nepaliovė kvotusi, — skundžiasi Lūla. — 
Pasakiau, kad einu ieškoti virbalų ir peilių. 

— Bet radai tik mane. 

Jis švelniai jai nusišypso ir pakelia jos ranką 
prie lūpų, bet Lūla purto galvą. 


— Alfi, prašau! — jos balsas maldaujamas. Jis 
nuleidžia ranką nepabučiavęs. 

— Bet vis tiek tu myli mane, tiesa? 

Ji žvelgia į jį didelėmis sumišusio iš baimės 
žmogaus akimis, paskui nusigręžia. 

— Aš nežinau, Alfi, nežinau. 

— Na, oaš žinau, — ryžtingai sako dr. Bala. — 
Žinau, kad tave myliu. Žinau, kad noriu su tavimi 
būti. Amžinai. Kol neišskirs mirtis, — priduria jis 
su intraverto sekso aistruolio, staiga atsivertusio 
į objektyvumą ir monogamiją, užsidegimu. 

Lūla vėl purto galvą. 

— Aš tik žinau, kad neturėčiau čia būti. 

— Bet tai nesąmonė! 

— Ne, ne nesąmonė. Aš neturėčiau čia būti 
dabar. Neturėjau čia ateiti kitus kartus. Tai prieš- 
tarauja Įstatymui. Prieštarauja viskam, ką žmo- 
nės mano. Prieštarauja Jam, — priduria po pau- 
zės. Jos veide gili kančia. — Bet kodėl Jis mane 
tokią padarė, kad aš tai tau jausčiau? Kodėl Jis 
verčia mane būti tokia, kaip tie... — neįstengia iš- 
tarti atgrasaus žodžio. — Aš pažinojau vieną 1š 
jų, — pasakoja ji tyliu balsu. — Jis buvo toks mie- 
las — beveik toks mielas kaip tu. Bet paskui jie jį 


užmušė. 

— Kam galvoti apie kitus Žmones? — sako 
dr. Bala. — Galvokime apie mus. Galvokime, ko- 
kie laimingi galėtume būti, kokie laimingi buvo- 
me prieš porą mėnesių. Ar prisimeni? Mėnesie- 
na... ir kaip tamsu šešėliuose! O sieloje kvapsnis 
laukinė sklinda!.. 

— Bet tada mes nedarėme nieko bloga. 

— Mes ir dabar nedarome nieko bloga. 

— Ne, ne, dabar viskas kitaip. 

— Nėmaž ne kitaip, — nenusileidžia jis. — Aš 
visai nesijaučiu kitaip negu tada. Nesijauti ir tu. 

— Aš jaučiuosi, — paprieštarauja ji per garsiai, 
kad įtikintų. 

— Ne, nesijauti. 

— Jaučiuosi. 

— Ne. Tu ką tik pasakei. Tu nesi kaip tie kiti 
žmonės — ačiū Dievui. 

— Alfi! 

Ji padaro permaldavimui skirtą ragų ženklą. 

— Jie paversti gyvuliais, — tęsia jis. — O tu ne. 
Tu tebesi žmogiška būtybė — normali žmogiška 
būtybė su normaliais žmogiškais jausmais. 

— Ne, nesu. 

— Taip, esi. 

— Tai netiesa, — aimanuoja ji. — Netiesa. 


Ji užsidengia veidą rankomis ir pravirksta. 

— Jis mane užmuš, — rauda ji. 

— Kas tave užmuš? 

Lūla pakelia galvą ir baimingai dirsteli per 
petį pro automobilio užpakalinį langą. 

— Jis. Jis žino viską, ką mes darome, viską, ką 
mes galvojame ar jaučiame. 

— Gal ir Žino, — nesiginčija dr. Bala, kurio li- 
beralus protestantiškas požiūris apie Velnią pas- 
tarosiomis savaitėmis gerokai pasikeitė. — Bet 
jeigu mes jaučiame, galvojame ir elgiamės teisin- 
gai, Jis negali mums pakenkti. 

— Bet ką reiškia elgtis teisingai? — klausia jis. 

Pirmiausia jis nusišypso jai nieko nesakyda- 
mas. 

— Čia ir dabar, — sako jis pagaliau, — teisinga 
yra štai kas. 

Jis apkabina ją per pečius ir prisitraukia ar- 
čiau. 

— Ne, Alfi, ne! 

Persigandusi ji bando išsilaisvinti, bet jis lai- 
ko ją tvirtai. 

— Tai teisinga, — pakartoja jis. — Galbūt nebū- 
tų teisinga visur ir visada. Bet čia ir dabar — nea- 
bejotinai teisinga. 

Jis kalba tvirtai ir svariai kaip visiškai tikras 
žmogus. Dar niekada jo abejonių ir skilimų kupi- 
nam gyvenime mintys nebuvo tokios skaidrios, o 
veiksmai — tokie ryžtingi. 

Staiga Lūla paliauja kovojusi. 

— Alfi, o ar tu tikras, kad tai teisinga? Ar tu 
visiškai tikras? 

— Visiškai tikras, — atsako jis iš savo naujos, 
patį jo asmenį patvirtinančios patirties. Jis labai 
švelniai glosto merginai plaukus. 

— „Pavidalas marus“, — šnabžda jis, — „apdo- 
vanotas meile, gyvenimu, šviesa ir dieviškumu. 
Metafora Pavasario, Jaunystės, Ryto ir Balandžio 
įsikūnijusio Vizija.“ 

— Tęsk, — šnabžda ji. 

Jos vokai užmerkti, veide — ta antgamtiška 
ramybė, kurią regime mirusiųjų veiduose. 


Ir mes kalbėsim, kol minties gaida 
Nebepakels saldybės, o tada, 

Kai žodžiai mirs, ji žvilgsniais prisikels, 
O šie nebylią širdį svaigiai vers. 

Ir suskambės darni tylos giesmė, 

Ir susilies alsavimų žaismė, 

Ir kūnai susijungs, ir gyslos plaks 


Ritmu vienodu, lūpos iškalbingai 
Užtemdys sielos liepsną gyvybingą, 
Ir verdanti būties versmė patraks, 

Ir gyvasties šaltiniai susilies 

Nuo aukso aistros skaistūs it čiurkšlė 
Kalnų upokšnio rytmetį po saule. 

Ir būsim viena, kol stovės pasaulis, 
Nors kūnai mūsų du, kodėl, kodėl? 


Ilga tyla. Staiga Lūla atsimerkia, įdėmiai įsižiūri į 
jį, paskui apkabina rankomis jo kaklą ir aistringai 
bučiuoja į lūpas. Bet jam glaudžiant ją dar arčiau, 
mergina atsiplėšia ir gūžiasi į kitą sėdynės kraštą. 

Jis bando priartėti, bet ji laiko jį atstu per 
ranką. 

— Tai negali būti teisinga. 

— Bet yra. 

Ji purto galvą. 

— Tai per daug gera, kad būtų teisinga, aš bū- 
čiau per daug laiminga, jei taip būtų. Jis nenori, 
kad mes būtume laimingi, — ji patyli. — Ir kodėl, 
kaip tu sakai, jis negali mums pakenkti? 

— Nes yra kas stipriau už Jį. 

— Stipriau? — ji purto galvą. — Bet Jis kovojo — 
1r laimėjo. 

— Tik todėl, kad žmonės padėjo Jam laimėti. 
Bet jie neprivalo Jam padėti. Ir nepamiršk — Jis 
niekada negali laimėti visiems laikams. 

— Kodėl ne? 

— Nes Jis nepajėgia atsispirti pagundai pa- 
siekti blogio ribas. O kai blogis pasiekia ribą, jis 
visada pats save sunaikina. Ir po to Prigimtinė 
daiktų tvarka vėl laimi. 

— Bet tai tolima ateitis. 

— Visam pasauliui — taip. Bet ne atskiriems 
žmonėms, kaip antai tau ir man. Kad ir ką Belia- 
las būtų padaręs su pasauliu, mudu visada galime 
laikytis Prigimtinės tvarkos, o ne jai priešgy- 
niauti. 

Vėl stoja tyla. 

— Man regis, aš nesuprantu, ką tu turi ome- 
ny, — pagaliau prisipažįsta mergina. — Ir man ne- 
svarbu, — vėl prisislenka prie jo, padeda galvą 
vyriškiui ant peties. — Man niekas nesvarbu, — tę- 
sia, — jei nori, Jis gali mane užmušti. Tai nesvar- 
bu. Dabar nesvarbu. 

Ji pakelia veidą prie jo, ir kai jis pasilenkia 
jos pabučiuoti, vaizdas nugrimzta į nakties be 
mėnulio tamsą. 


PASAKOTOJAS 

L'ombre ėtait nuptiale, auguste et solennelle. 
Bet šįkart tai santuokinio guolio tamsa, kurios 
nedarko joks kačių kniaukimas, Liebestods nei 
atlėgio niauzgiantys saksofonai. Muzika, kurios 
sklidina ši naktis, aiški, bet nieko nepasakojanti, 
tiksli ir konkreti, bet apie tikroves, kurios neturi 
vardo; visa apsemiantis, bet ne lipnus skystis, nė 
kiek nelinkęs prikibti nei pasisavinti to, ką lie- 
čia ar apima. Linksma Mocarto dvasios muzika 
švelniai sruvena tarp nuolatinių tragedijos užuo- 
minų, muzika, menanti Vėberį, aristokratiška ir 
rafinuota, ir vis tiek sugebanti aprėpti beprotiš- 
kiausią džiaugsmą ir kuo giliausiai perteikti pa- 
saulio kančią. Galbūt tai užuomina to, kas per 
„Ave verum corpus“ ir Kvintetą g-moll atsive- 
ria už Don Žuano pasaulio? Ar to, kas (Bacho 
ir kartais Bethoveno muzikoje, tame galutiniame 
meno visuotinume, prilygstančiame šventumui) 
pranoksta Romantikų tragizmo ir džiaugsmo, 
žmogiškumo ir demoniškumo sąjungą? Ir kai 
tamsoje mylimojo balsas vėl šnabžda: 


pavidalas marus, apdovanotas 
Meile, gyvenimu, šviesa ir dieviškumu, 

— ar tai pradžia supratimo, kad už Epipsychidion 
yra Adonais, o už Adonais — bežodė Tyrosios šir- 
dies doktrina? 


Išryškėja vaizdas dr. Balos laboratorijoje. Pro 
aukštus langus krinta saulės šviesa ir akinamai 
atsispindi nuo nerūdijančio plieno mikroskopo 
vamzdžio ant darbo stalo. Patalpa tuščia. 

Staiga tylą nutraukia artėjantys žingsniai, du- 
rys atsiveria, ir įeina Maisto gamybos direktorius, 
vis dar liokajus su mokasinais. 

— Bala, — pradeda jis, — Jo Eminencija atėjo... 

Frazė nutrūksta, o veide atsiranda siaubo iš- 
raiška. 

— Jo čia nėra, — sako jis Arkivikarui, įeinan- 
čiam paskui jį į kambarį. 

Didysis vyras atsisuka į jį Lydinčius Familiarus. 

— Eikit pažiūrėkit, ar dr. Bala yra savo ekspe- 
rimentiniame sode, — paliepia jis. 

Familiarai nusilenkia ir darniai sucypę „Taip, 
Jūsų Eminencija“ išeina. 

Arkivikaras atsisėda ir kilniai mosteli Direk- 
toriui pasekti jo pavyzdžiu. 

— Nežinau, ar minėjau, — sako jis, — kad ban- 
dau mūsų bičiulį įkalbėti stoti į religinį luomą. 


— Tikiuosi, kad Jūsų Eminencija neketinate 
palikti mūsų be jo neįkainojamos pagalbos mais- 
to pramonei, — sunerimęs atsako Direktorius. 

Arkivikaras nuramina jį. 

— Aš pasirūpinsiu, kad jis visada turėtų laiko 
jums patarti visur, kur reikės. Bet kol kas norė- 
čiau užtikrinti, kad Bažnyčia galės pasinaudoti 
jo talentais... 

Familiarai grįžta į laboratoriją ir nusilenkia. 

— Na? 

— Darže jo nėra, Jūsų Eminencija. 

Arkivyskupas piktai susiraukia Direktoriaus 
pusėn, šis krūpteli nuo jo žvilgsnio. 

— Man regis, tu sakei, kad šiandien ta diena, 
kai jis dirba laboratorijoje? 

— Taip, Jūsų Eminencija. 

— Tai kodėl nedirba? 

— Nenuvokiu, Jūsų Eminencija. Taip dar nėra 
buvę, kad jis pakeistų savo tvarkaraštį, man ne- 
pasakęs. 

Tyla. 

— Man tai nepatinka, — pagaliau ištaria Arki- 
vikaras. — Man tai visai nepatinka, — atsigręžia 
į Familiarus: — Bėgte į Štabą ir išsiųskite šešetą 
raitų vyrų, kad jį surastų. 

Familiarai nusilenkia, sutartinai sucypia ir 
išgaruoja. 

— Na otu, - taria Arkivikaras, atsigręždamas 
į išbalusį ir nusižeminusį Direktorių, — jei kas 
nors bus atsitikę, turėsi už tai atsakyti. 

Jis pakyla, apimtas didingo įtūžio, ir išdidžiai 
žergloja durų link. 

Vaizdas išnyksta, paskui išryškėja sumon- 
tuotų kadrų seka. 

Lūla su savo odiniu krepšiu ir dr. Bala — ant 
pečių jam kario kuprinė iš priešvelniavinių lai- 
kų, — lipa nuošliauža, užvirtusia vieną senųjų 
inžinerijos stebuklų — greitkelį, kurio likučiais 
vis dar randėtas Šventojo Gabrieliaus kalnų 
šlaitas. 

Kitas kadras — vėjų nugairinta ketera. Abu 
bėgliai žvelgia žemyn į neaprėpiamas Mohavių 
dykumos platybes. 

Paskui persikeliame į pušyną šiauriniame 
kalnų virtinės šlaite. Naktis. Mėnesienos apšvies- 
tame lopinėlyje dr. Bala ir Lūla, abudu miega po 
namudine antklode. 

Dar kitam kadre — kalnų kanjonas, jo dugne 
teka upelis. Įsimylėjėliai sustojo atsigerti ir prisi- 
pilti vandens į butelius. 


O dabar mes — prieškalnėse, aukščiau dy- 
kumos. Tarp tridančių kiečių, jukų ir kadagių 
eiti lengva. Pasirodo dr. Bala ir Lūla, nuosekliai 
slenkančia kamera filmuojama, kaip jie leidžiasi 
šlaitu. 

— Skauda kojas? — klausia jis užjaučiamai. 

— Dar nelabai. 

Ji ryžtingai šypsosi jam, purtydama galvą. 

— Manau, kad netrukus reikės sustoti ir ką 
nors suvalgyti. 

— "Tu geriau žinai, Alfi. 

Jis iš kišenės išsitraukia senovinį žemėlapį ir 
eidamas tyrinėja. 

— Iki Lankasterio dar geros trys dešimtys my- 
lių, — sako jis. — Aštuonios valandos kelio. Reikia 
patausoti jėgas. 

— O iki kur nueisime rytoj? 

— Truputį už Mohavių. O po to, manyčiau, 
mums prireiks bent poros dienų, kol pereisime 
Tehačapio kalnus ir pasieksime Beikersfildą, — 
Bala įsikiša žemėlapį į kišenę. — Man pavyko 
nemažai sužinoti iš Direktoriaus, pasak jo, tie 
žmonės šiaurėje labai draugiški pabėgėliams iš 
Pietų Kalifornijos. Esą neišduoda jų net tada, kai 
vyriausybė oficialiai prašo. 

— Dėkui Bel... turiu omeny, dėkui Dievui, — 
atsiliepia Lūla. 

Paskui jiedu nutyla. Staiga Lūla sustoja. 

— Žiūrėk! Kas gi čia? 

Ji rodo; ir iš jų pusės matome aukštą Jozuės 
medį, o po juo — seno, kupstine žole ir kaliforni- 
nėmis pūkvijomis apaugusio kapo galvūgalyje, — 
pakrypusi, nubuvusi betono plokštė. 

— Matyt, kažkas čia palaidotas, — sako 
dr. Bala. 

Jie prieina arčiau, ir mes stambiu planu ma- 
tome plokštę, o dr. Balos balsas perskaito užrašą: 


VILJAMAS TALISAS 
1882-1948 
Kam delsti, kam sugrįžt, kam gūžtinti, širdie? 
Seniai jau viltys mirė; nebelaiko 
Jau niekas čia tavęs, jau metas tart sudiev!.. 


Kitame kadre — vėl abu įsimylėjėliai. 

— Tikriausiai jis buvo labai liūdnas žmogus, — 
sako Lūla. 

— Gal ne toks liūdnas, kaip tau regis, — atsako 
dr. Bala, nusismaukdamas sunkią kuprinę ir sės- 
damasis šalia kapo. 


Ir kol Lūla atsisega krepšį, išsitraukia duo- 
nos, vaisių, kiaušinių ir džiovintos mėsos grieži- 
nėlių, jis verčia savo Šelio tomelio puslapius. 

— Na štai, — taria pagaliau. — Štai iškart kita 
eilutė po to, kas užrašyta ant paminklo: 


Ta šypsanti Šviesa, įžiebusi visatą, 

Tas Grožis, padarus išjudinęs menkus, 
Palaima ta, niūraus prakeikto prado 
Netemdoma, ta Meilė, per laikų laikus 
"Ivariausia pro būties voratinklio ūkus, 
Nuaustus žemės, oro, jūros 1r Žmogaus, 
Skaisti ar rūškana — nelygu veidrodis blankus, 
Ją atspindįs, — dabar man tviska iš dangaus 
Ir sklaido debesis marumo atstangaus. 


Tyla. Lūla paduoda jam kietai virtą kiaušinį. Jis 


kaukšteli jį į paminklinį akmenį ir lupa, berda- 
mas baltus lukštus ant kapo. 

Pažanga ir Nacionalizmas - šiomis dviem idėjomis 
Jis apsuko jų galvas. Pažanga - teorija, skelbianti, 
kad yra dalykų, kuriuos gali gauti veltui; teorija, esą 
gali laimėti vienoje srityje, nesusimokėdamas už 
laimėjimą kitoje; teorija, kad tu vienas supranti 
istorijos prasmę; teorija, kad žinai, kas įvyks po 
penkiasdešimties Metų; teorija, kad nepaisydamas 
patirties gali numatyti visas dabartinių savo veiksmų 
pasekmes; teorija, kad Utopija čia pat ir kad idealūs 
tikslai pateisina bjauriausias priemones, kad tau 
suteikta privilegija plėšti, sukti, kankinti, pavergti ir 
žudyti visus tuos, kas, tavo Manymu (o tu, aišku, 
neklysti), trukdo žengti pirmyn į žemiškąjį rojų. 
Prisimeni tą Karlo Markso frazę: „Jėga yra Pažangos 
pribuvėja.“ Jis būtų galėjęs pridurti — tik Žinia, 
Belialas nenorėjo atskleisti kortų vos ėmęsis reikalų, 
kad Pažanga yra Jėgos pribuvėja. Pribuvėja dukart, 
nes technologinės pažangos faktas suteikia 
žmonėms dar menkiau ko nors paisančios 
destrukcijos priemonių, o politinės ir Moralinės 
pažangos mitas pateisina šių priemonių naudojimui) 
iki pat kraštutinumo. Štai ką pasakysiu, mielas pone, 
netikintis istorikas - beprotis. Kuo ilgiau tyrinėji 
šiuolaikinę istoriją, tuo daugiau randi įrodymų apio 
Kreipiančiąją Belialo ranką, - Arkivikaras baksleli 
ragus, atsigaivina vynu, paskui tęsia: - O dar buvo 
Nacionalizmas - toji teorija, kad šalis, kuriai tu 
priklausai, yra vienintelis tikras dievas, visos kilos, 
šalys —- netikri dievai, ir kad visi šie dievai, tikri t 
netikri, mąsto kaip nebrandūs nusikaltėliai, o 
kiekvienas konfliktas dėl prestižo, galios ar piniėjų yi 
kryžiaus žygis už Gėrį, Tiesą ir Grožį. Tas faklas, kal 
tokios teorijos tam tikru istorijos MoMenlu buvo 
visuotinai pripažintos, yra geriausias Belialo 
egzistavimo įrodymas, geriausias įrodymas, kiai 


pagaliau Jis laimėjo kovą. 


Aldous Huxley „Beždžionė it 65110 


„Beždžionė ir esmė" Mus perkelia į 2108-uosius. Žmonija jau 


beveik susinaikino per tautinių valstybių karus, ekonomines krizes 
ir ekologines katastrofas. Po planetą klajoja sulaukėjusių 
vakarykščių garbingų piliečių minios, mėginančios iš naujo kurti 
mažas totalitarines religines bendruomenes. Per stebuklą 
išsigelbėjusios Naujosios Zelandijos mokslininkų grupelė surengia 
ekspediciją, siekiančią vėl atrasti Ameriką ir susigaudyti, kas liko iš 
civilizacijos po to, kai žmonėmis vadinamos plikosios beždžionės 
ėmė švaistytis tautinio išskirtinumo, progreso ir aukštųjų 


technologijų kuokomis... 


pe 


Žmonijos vos nesunaikinęs Antrasis pasaulinis karas įkvėpė 
antiutopijų Meistrą Aldousą Huxley pakoreguoti sąlygiškai 
„laimingo“ būsimo pasaulio vaizdą, kurį autorius buvo įtaigiai 
nutapęs 1932 m. šedevre „Puikus naujas pasaulis“. 1948 m. 
parašytoje „Beždžionėje ir esmėje“ O. Huxley mūsų pasauliui 
negailestingai nubrėžė pačią niūriausią ir baisiausią perspektyvą - 
globalų žmonijos krachą, kurį sukels dvi didžiausios Vakarų 


civilizacijos ydos: nacionalizmas ir aklas tikėjimas progresu. 

